
SUFOI 

Ekspedition og regnskab: 
Skandinavisk UFO Information - SUFOI, 
Postbox 6,2820 Gentofte 
Giro 9 11 77 25 


SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 
og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen be¬ 
stemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert 
af de til enhver tid etablerede områder i Skandinavien 
og de nedsatte arbejdsudvalg. 


REPRÆSENTANTSKAB 

SUFOIs formand, Informationsafd.: PeterA Hansen, 
Ericaparken 12,2820 Gentofte. Tlf. (01) 67 08 93. 
Næstformand, Arkivar: Jørgen Bengtvig, Galgebakken 
Skrænt 3-15A, 2620 Albertslund. Tlf. (02) 64 44 69. 
Næstformand: Torben Birkeholm, Frydendalsvej 8, 

9000 Aalborg. Tlf. (08) 16 33 19. 

Redaktionsgruppe: 

Ansvarshavende redaktør: Henrik Pedersen, 

Nikolaj Plads 1, 4., 1067 København K. 

Flemming Ahrenkiel, Holmevænget 5, 

2970 Hørsholm. Tlf. (02) 86 92 70. 

Frank Lerbæk, Sanddalsvænget 17, 

5700 Svendborg. Tlf. (09) 21 39 46. 

Ole Henningsen, Duegård, Højrebyvej 59, 

4920 Søllested. Tlf. (03)94 11 69. 

SUFOIs Sekretariat: Karen M. Linneballe, Margrethe- 
vej 11, 2960 Rungsted Kyst. Tlf. (02) 57 07 36. 
Foredragsafdeling: Bent Eriksen, Avlsbrugervej 23,2. tv, 
7000 Fredericia. Tlf. (05) 92 00 81. 

SUFOIs Udklipscentral: Niels Chr. Krag, Skanderup- 
vej 6, 2610 Rødovre. Tlf. (01) 70 90 86. 

Datakonsulent: Per Andersen, Damsbovænge 13st.tv., 
2500 Valby. Tlf. (01) 30 27 47. 

Fotoafdeling: Kim Møller Hansen, Eilekiersvej 14, 
Benløse, 4100 Ringsted. 

SUFOIs Efterforskningsafd.: Lars K. Lassen, Lyshøj¬ 
gårdsvej 97 st.tv., 2500 Valby. Tlf. (01) 30 46 44. 
SUFOIs Alarmcentral: Ole J. Knudsen, Vestre Ring¬ 
gade 208, 5.tv., 8000 Århus C. Tlf. (06) 19 88 90. 

SUFOIs Rapportcentral: Torben Birkeholm, 
Frydendalsvej 8, 9000 Aalborg. Tlf. (08) 16 33 19. 
Repræsentanter på Sjælland: 

Lars Bostrøm, Kornvænget 19, Uvelse, 

3550 Slangerup. Tlf. (02) 27 86 69. 

Peter A. Hansen, Ericaparken 12, 

2820 Gentofte. Tlf. (01) 67 08 93. 

Jørgen H. Olsen, Elmevej 17, 4450 Jyderup. 

Tlf. (03) 47 63 65. 

Repræsentanterpå Fyn: 

Frank Lerbæk, Sanddalsvænget 17, 5700 Svendborg. 
Tlf. (09) 21 39 46. 

Repræsentanter i Jylland: 

Torben Birkeholm, Frydendalsvej 8,9000 Aalborg. 

Tlf. (08) 16 33 19. 

Flemming Rasmussen, Rugmarken 2, 8520 Lystrup. 
Tlf. (06) 22 59 20. 

Bent Eriksen, Avlsbrugervej 23, 2.tv., 7000 Fredericia. 
Tlf. (05) 92 00 81. 

Ole Christensen, Hesseldam 32, 6200 Åbenrå. 

Tlf. (04) 62 56 48. 

Benny Gade, Skærmbjerg 3, Hover, 

6971 Spjald. Tlf. (07) 34 80 73. 

Repræsentanter i Norge: 

Finn W. Kalvik, Arm. Hansensvei 11, N-5030 Landås, 
Norge. - UFO-Norges alarmcentral og kontakt for 
UFO-NYT lesere i Norge. Tlf. 05 - 28 01 26. 


SUFOI •UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri. og uden at organisationen hæfter for de 
fremsatte meninger. Red. 


LEDER 

Hvad er UFOerne? 


Af Peter A . Hansen. 


Øverst oppe på denne side - i venstre 
hjørne - står 15 linier. Har De nogen 
sinde læst dem? Der er tale om SUFOIs 
»grundlov« - vores formål. 

I andet afsnit står de »famøse« ord, 
som vi så ofte får revet i næsen: 
»... Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse.« ... 

Formuleringen er på den ene side 
ganske logisk. Man kan jo ikke udtale 
sig i alle enkeltheder om ting, der er 
uopklarede. På den anden side fast¬ 
låser vi også situationen, mener nogle 
kritiske røster. Når vi så godt som al¬ 
drig fremsætter teorier og søger at 
efterprøve dem, så vedbliver fænome¬ 
nerne at være uopklarede. 

På dette tidspunkt vil jeg komme 
med en opfordring til alle bladets læ¬ 
sere: 

Skriv til UFO-NYT om UFOerne. 
Hvad er UFOer for noget? Hvor kan 
de tænkes at stamme fra? Hvilken na¬ 
tur har de? Kom frem med Deres teo¬ 
rier og lad os drøfte dem her i bladet! 

Vi har før bragt teorier til torvs, men 
kun sjældent i form af en egentlig de¬ 
bat. Spørgsmålet er, om vi nærmer os 
det punkt, hvor vi sidder inde med så 
stor en mængde oplysninger om UFO- 
fænomenet, at vi kan tillade os at tale 
om, hvad der er typisk for et UFO? 

Vi er stærkt i tvivl herom! Eksem¬ 
pelvis arbejder Rapportcentralen til 
stadighed på at fremskaffe et så ens¬ 
artet grundmateriale som muligt på 
grundlag af de indkomne rapporter. 
Alle muligheder for fejltolkninger af 
kendte fænomener skulle gerne have 
været taget i betragtning - og for¬ 


kastet. Alligevel må vi tilstå, at det ik¬ 
ke altid er praktisk muligt at kontrol¬ 
lere alle enkeltheder i det indkomne 
materiale. Vi har simpelt hen ikke res¬ 
sourcer til det. Følgelig kan vi ikke lo¬ 
ve højt og helligt, at enhver modtaget 
og accepteret UFO-beretning ikke kun¬ 
ne have været forklaret som værende 
noget kendt , hvis alle kræfter var ble¬ 
vet sat ind på netop denne ene opgave! 

Disse betragtninger skulle gerne an¬ 
tyde, hvorfor SUFOI er så forsigtig 
med at »fremhæve eller afvise nogen 
bestemt teori«. Men lad mig vende til¬ 
bage til opfordringen fra før: 

Skriv til UFO-NYT om Deres »ynd- 
lingsteori«. Prøv at begrunde den t ger¬ 
ne ud fra nogle rapporter , vi har bragt 
her i bladet i tidens løb. 

Vi vil så i løbet af de kommende 
numre bringe indlæggene. Ønskes et 
indlæg bragt uden navn, så respekteres 
det. Dog ønsker redaktionen til enhver 
tid at vide, hvem afsenderen er. 

UFO-NYT har i tidens løb omtalt 
flere teorier, bl.a.: rumrejsende fra et 
ukendt sted i Mælkevejen, uopdagede 
naturfænomener, tidsrejsende, for liv¬ 
lig fantasi hos observatørerne, bevidst 
svindel, o.m.a. - Dog har medlemmer¬ 
ne aldrig udtalt sig i større stil her i 
bladet. 

Nu er det vores håb, at der vil starte 
en udbytterig debat, som SUFOIs dag¬ 
lige medarbejdere kan lære af. Vi er 
lydhøre over for nye ideer, begrundel¬ 
ser og synsvinkler. Aktive medlemmer 
er en betingelse for en levende forening. 

Brevene bedes sendt til: 

SUFOI, POSTBOX 6, 

DK-2820 GENTOFTE. 

NÆROBSERVATION 


Gensyn med Exeter 


Mange af vore læsere er bekendt med John Fullers mesterlige 
UFO-undersøgelse i Exeter, New Hampshire, fra bogen »Til¬ 
fældet i Exeter« 1 ). Hvis ikke bør man læse den, fordi der er 
forbløffende lighedspunkter mellem den gamle sag og så 
dette meget nye UFO-tilfælde, der fandt sted kun nogle få 
kilometer øst for Exeter. Ydermere har undersøgelsen af dette 
sidste tilfælde bragt et andet frem i lyset, som måske kan 
have nær tilknytning til det klassiske Exeter-tilfælde. 



Type: NO. 1. 

Dato: 30. sept. 1982. 

Tidspunkt: 22.15. 

Varighed: 3-5 minutter. 

Antal vidner: 4. 

Sted: Exeter, New Hampshire. 

Scenen er atter en øde landevej, klokken 
er lidt over 22.00, og det er en kold og 
frisk, måneklar New England aften. 4 
kvinder, alle ansat ved New England 
Bell Telephone Co., er på vej hjem fra 
et mindre marked i en by noget nord 
for Exeter. De kører i en Mercedes; 
ejeren, Mary Ann Poland, fører vog¬ 
nen. De er trætte efter dagens dont og 
glæder sig alle til en drink i Studio 2 
— en landevejskro. Det er voksne 
kvinder på i gennemsnit 38 år, og de 
har ansvarsfulde ledende stillinger ved 
telefonselskabet i forskellige nærlig¬ 
gende byer. 

»Hov, se dér, Mary Ann; det er ikke 
noget fly,« sagde jeg. »Nej«, svarede 
hun. »Det er det ikke, det kan det be¬ 
stemt ikke være .« 

Rose Messina, forsædepassageren, 
fortsætter sin beretning ved vort lange 
interview. »Vi begyndte alle at råbe: 
»Stands vognen! Hvis du ikke stand¬ 
ser, springer vi ud.« Så åbnede vi 
dørene, og Mary Ann bremsede, men 
vi var ude, før vognen stod stille. De to 
af os (Rose og Mary LaMontagne, 
passageren på højre bagsæde) sprang 
ud og begyndte at jagte det obser¬ 
verede objekt. Det standsede og stod 
fuldstændig stille, uden en lyd.« 

Under vort interview med chaufføren, 
Mary Ann, fortalte hun, hvordan det 
hele begyndte: »Jeg kørte vognen, og 
vi var på vej til en bar...Det var en 
kold og klar aften, og vejen var øde. 
Pludselig så jeg noget, der lignede et 
meget lavtgående fly. Jeg iagttog det, 
mens jeg kørte. Det kom nærmere, og 

med ét så det ud som et stort, blæn¬ 
dende lys, der kom imod mig. Jeg troe¬ 
de stadig, det var et fly, og jeg rakte 
over og tog fat i Rose, der sad og 
døsede. »Rose«, sagde jeg. »Det fly 
flyver meget lavt; du skal forestille at 
være anden-pilot, så tag og vågn op!« 
Hun sad stille et øjeblik, og så sagde 
jeg (hun?): »vent lidt, det er ikke noget 
fly«...Det kom imod os, og jeg fik 
gjort de 2 på bagsædet opmærksom på 
det. De kiggede lidt på fænomenet og 
sagde, »nej, det er ikke et fly, stands 
vognen!« Nå, men jeg betragtede sta¬ 
dig objektet, mens jeg bremsede op, 
og så begyndte disse 2 tosser, som jeg 
vil kalde dem, at springe ud af vognen, 
før den var standset. Dér vardet, prak¬ 
tisk taget på taget af vognen, helt stille, 
som om det var stationært.« 

Jeg kunne have ramt det 
med en sten! 

Lad nu Mary LaMontagne, der havde 
siddet på bagsædet, og som var sprun¬ 
get ud for at betragte det mærkelige 
objekt, overtage beretningen: 

»Objektet var så tæt på os, at jeg — 
hvis jeg havde haft en sten at kaste 
med — kunne have ramt det; jeg har 
en ret god bold arm! Det kom hen og 
svævede så lige over træerne. Det var 
umådelig stort og meget, meget lyd¬ 
løst. Man hørte kun bladenes raslen.« 

Den 4. passager, den ældste i grup¬ 
pen — der havde siddet bagi ved siden 
af Mary LaMontagne, før hun hastigt 
sprang ud sammen med Rose Messina 
— bekræftede i sit interview det 
væsentligste af de andres beretning. 
Hun var kommet ud af vognen ret så 
hurtigt, men kunne ikke følge med de 
2 yngre kvinder, der for ned ad en side¬ 
vej, (det var faktisk en eller andens 
indkørsel) for at jagte objektet, som 
syntes at have en decideret hypnotisk 
indflydelse på dem. Ja, i så høj grad 
(fortalte de senere), at de overhovedet 
ikke var bange, og de ville endda være 
gået om bord, hvis der havde vist sig 
en mulighed for det! Endnu den dag i 
dag har de svært ved at forklare den 
magiske indflydelse, objektet syntes at 
have haft på dem. Dette på trods af, at 
»jeg normalt er bange af mig. Hvis det 
havde været et flystyrt eller en anden 
ulykke, ville jeg være forduftet; men 
sådan følte jeg det slet ikke her,« sagde 
Mary. Rose sagde om det: » Normalt er 
jeg bange for mørke og somme tider 
for min egen skygge«. 

Som en solstråle 

Hvordan så dette UFO så ud? Efter 


de fires sammenlagte udsagn får man 
dette billede: Et æggeformet objekt, 
meget stort, tilsyneladende fast og 
metallisk, vingeløst og komplet lyd¬ 
løst. Der var røde lys, der hvirvlede 
rundt langs dets ækvatoriale plan, og 
en lysstråle eller lysbundt »så bredt 
som en væg« kom ned fra dets side 
(som vist på begge uafhængige skitser); 
det virkede »som en solstråle, når den 
bryder ned gennem skyerne.« Strålen 
var hvid og bevægede sig ikke rundt; 
det vil sige, den virkede ikke som et 
søgelys, men som et sammenhængende 
lysbundt, der imidlertid ikke så ud til 
at oplyse omgivelserne synderligt. 

Alle observatørerne var imponerede 
over, hvor tæt ved jorden objektet 
var. » Det rammer træerne,« sagde én, 
og én mente, at det ville forulykke, 
mens en tredje (mens hun endnu troede, 
det måske kunne være et fly) sagde: 
»Åh, det fly ser ud, som om der er 
noget helt galt med det«. 

En lydløs helikopter? 

Som svar på spørgsmålet: »HvisDe nu 
kunne placere en almindelig, daglig¬ 
dags genstand oppe på himlen, hvad 
ville så ligne objektet mest i facon?«, 
gik sammenligningerne fra: »et æg« til 
»en gammel sigte (dørslag), jeg købte 
for et par måneder siden«, og til: »bare 


noget ovalt«. Til spørgsmålet, om det 
ikke kunne være et fly eller en ballon, 
var svarene direkte og eftertrykkélige. 
(Om luftfartøjer): »Jeg rullede vinduet 
ned for at lytte til denne her tingest, 
for jeg havde aldrig set noget, der kun¬ 
ne holde sig svævende på den måde. 
Hvis det havde været en helikopter, 
ville vi have hørt den karakteristiske 
lyd fra propellerne.. .så langt var det 
nede. Og intet almindeligt fly kunne 
have bevæget sig så langsomt uden at 
styrte ned... og der var absolut ingen 
lyd fra det.« 

Med hensyn til spørgsmålet, om det 
kunne have været en ballon (hvilket 
kunne passe med den observerede be¬ 
vægelse) skylder vi Tom Jenkins, re¬ 
daktør af »Atlantic News and Adver- 
tiser« fra Hampton, New Hampshire, 
en tak. Han gjorde os opmærksom på 
denne nye Exeter-sag, og han under¬ 
søgte tillige muligheden for en eventuel 
tilstedeværelse af balloner i nærheden 
på netop denne aften. Resultatet var 
totalt negativt. Desuden ville hvirvlende 
lys og lysstråler kræve en kraftforsy¬ 
ning, som det ville være svært for en 
ballon at »fodre« under flugten. 

Større end et hus 

Med hensyn til størrelse og afstand er 
svarene varierende i detaljerne; men 


USAs luftvåben skjulte noget i 1. Exeter-sag 


Et meget interessant »biprodukt« er 
kommet frem som følge af undersøgel¬ 
sen af denne nye tildragelse i Exeter. 
De, der har læst John Fullers bog om 
den første Exeter-sag, vil huske hans 
forgæves forsøg på at få lidt informa¬ 
tion fra Pease Air Force Base vedr. 
jetjagere i forbindelse med sagen. Basen 
fastholdt, at der ingen aktivitet havde 
været, og at intet UFO havde været 
jaget af jetfly. 

Tom Jenkins, reporter og redaktør af 
Atlantic News, som udførte den egent¬ 
lige undersøgelse af det nye tilfælde i 
Exeter, har konstateret, at Pease basen i 
virkeligheden havde opsendt jetfly med 
det formål at jage et UFO, formodent¬ 
lig selv samme aften, som det første 
Exeter-tilfælde foregik. Ved en samtale 
med Robert Mark, nuværende politi¬ 
chef i Hampton, Connecticut, fandt 
Jenkins frem til (og dette blev bekræf¬ 
tet af Larry Fawcett, der i sin egen¬ 
skab af politimand fik lov til at inter¬ 
viewe politichef Mark og fik Marks til¬ 
ladelse til at fortælle historien) at Mark 
på tidspunktet for det 1. Exeter-tilfæl¬ 
de havde været sikkerhedsvagt ved 


Pease basen og personligt havde iagt¬ 
taget UFOets overflyvning og den på¬ 
følgende jagt med kampfly, der blev 
opsendt umiddelbart efter, at UFOet 
var passeret. 

Et strålende oplyst »fartøj« overfløj 
basen, og idet det fløj meget lavt hen 
over basen, blev dennes lys slukket på 
rad og række langs dets rute »som om 
nogen havde slukket for kontakterne«, 
blot for at komme igen, da UFOet 
var passeret. Marks 2 kolleger i sikker¬ 
hedsvagten blev voldsomt chokerede; 
den ene besvimede, og den anden be¬ 
gyndte at græde. Mark selv styrtede 
derimod hen til kommunikationstårnet 
og lyttede til jetpiloternes samtale. Han 
husker, at de talte om, at de ikke kunne 
indhente den indtrængende, og at den 
var forsvundet i det fjerne som en rød 
glød. Uheldigvis kan Mark ikke huske 
den nøjagtige dato, bortset fra at det 
var meget tæt på datoen for den første 
hændelse og meget vel kan have været 
samme dag. I hvert tilfælde bekræfter 
Marks udsagn vor mistanke om, at luft¬ 
våbnet ikke altid fortæller os sandheden, 
når det drejer sig om UFOer. 

der var enighed om, at hvad det end 
var, var det meget stort og meget tæt 
på. Størrelse er som regel noget af det 
sværeste for en UFO-forsker at få 
nogen vurdering af. I dette tilfælde var 
der almindelig enighed om, at objek¬ 
tet var meget, meget tæt på, en sand 
nærobservation, og de sammenlignede 
størrelsen med kendte ting: »Større end 
et hus«, og »så stor som en fragtfly ver, 
men tykkere,« »en dime på 7 l A cm's 
afstand« og » næsten så lang som en 
fodboldbane «; Jeg har set mange jum¬ 
bojets. . .men jeg siger dig, det var 
større!« og »så stort som en skøjte¬ 
bane«. 

Om lysenes styrke: »De var meget 
skarpe... vi kunne have taget fotos 
uden blitz . Faktisk er Rose en dygtig 
fotograf, og hun var godt sur over, at 
hun ikke var i sin egen vogn og derfor 
ikke havde sit kamera med (hvilken 
spildt chance!). Hvis objektet var kom¬ 
met direkte imod os i stedet for til 
venstre, tvivler jeg på, om vi kunne 
have set nogen form på objektet — så 
kraftige var lysene.« 

Forsvandt bag trætoppene 

Alle var enige om, at objektet for¬ 
svandt ved, at det dalede ned bag træ¬ 
linjen (en senere undersøgelse af ter¬ 
rænet viste, at der umiddelbart bag 
træernes frontlinje fandtes en dyb klip¬ 
pekløft). 

Der var også enighed om observa¬ 
tionens varighed. Alle mente det kun 
drejede sig om nogle få minutter. Fra 
det tidspunkt, det først blev observe¬ 
ret — og iberegnet tiden, mens de 2 
passagerer sprang ud af bilen, og de to’s 
jagt ned ad sidevejen — til det for¬ 
svandt, sandsynligvis kun 3—4 minut¬ 
ter eller måske endnu mindre. Føreren 


af vognen, der ikke steg ud, men prø¬ 
vede at finde et passende sted at vende 
vognen, måtte konstatere, at det var 
forsvundet, da hun kom tilbage til de 
andre. 

Hvordan ser nu hele denne oplevel¬ 
se ud sammenlignet med andres? Først 
og fremmest var den ikke meget for¬ 
skellig fra det første Exeter-tilfælde 
(samme ovale form og roterende lys 
langs midten, samt at de begge kom op 
over og forsvandt bag træer), men der 
er også en klar lighed med mange af 
de sager, der har været beskrevet i 
International UFO Reporter i løbet af 
det sidste års tid. 

Her har vi igen et objekt, der trod¬ 
ser vore normale begreber om flyvning. 
Vi har ganske enkelt ikke fartøjer, der 
kan holde sig svævende komplet lyd¬ 
løst i trætophøjde! 

Hvad sagde luftvåbnet? 

Kvinderne forestillede sig, at objektet 
måske kunne være noget jordisk, og de 
ringede senere til Pease Air Force 
Base, der ligger nær Exeter. 

»Jeg ringede til Pease Air Force Base 
og spurgte, om de havde noget specielt 
i gang, men de ville ikke engang tale 
med mig. Jeg bedyrede, at det var 
alvorligt ment, og at alle havde obser¬ 
veret det samme, og sagde: »Hvad 
er det, I foretager Jer deroppe?« Men 
jeg kunne stadig ikke få nogen til at 
snakke med mig. Nå, jeg tror nu heller 
ikke, de har noget, der er så lydløst, 
og jeg har heller aldrig set noget her 
i nærheden, der har den facon.« (Sam¬ 
menlign med John Fullers forsøg på 
at få tilsvarende oplysninger efter den 
første observation.) 

Hvad var så kvindernes reaktion, 
efter det hele var forbi? Da de blev 


stå klarest i deres erindring om mange 
år, svarede Nicky LeClair (den anden 
passager på bagsædet): »Den kraftige 
lysstyrke og størrelsen«. Mary LaMon- 
tagne sagde derimod: »Det, der impo¬ 
nerede mig mest, var, at jeg løb hen 
mod objektet, og at jeg ikke var bange. 
Jeg havde kun en ting i hovedet, at 
komme ud af bilen og se, hvad det 
var; jeg ville have fulgt objektet utræt¬ 
teligt, hvis ikke træerne havde stået i 
vejen for mig.« 

Jeg troede, det ville styrte ned 

Rose Messina sagde som svar på sam¬ 
me spørgsmål: »Dets enorme størrelse 
— og så den lysstråle, der kom ned fra 
det som en solstråle, når den bryder 
frem gennem skyerne,« og chaufføren, 
Mary Ann Poland: »Det var fantas¬ 
tisk spændende... Da det var mig, der 
førte bilen, vil det, jeg husker bedst, 
være, at objektet var så langt nede og 
tæt på os, at jeg troede, det ville 
styrte ned — og at det så alligevel over¬ 
hovedet ikke lavede nogen støj.« 

Hvad gjorde de bagefter? Talte de 
med andre om oplevelsen, og blev de 
latterliggjort? 

»Efter at alt dette var sket, var der 
ingen af os, der sagde ret meget... men 
vi kørte ned til Studio 2 og fik os en 
drink. Vi sad sådan og spurgte hin¬ 
anden: »Tror du på det, vi så?« Vi sad 
der bare, godt nok ophidsede, men ikke 
hysteriske. 

Vi sagde ikke noget til andre. Vi 
kunne simpelt hen ikke tro på, hvad vi 
havde oplevet og var vel også bange 
for at blive til grin. Jeg snakkede dog 
med nogle kolleger på arbejdet om det, 
og til sidst blev vi enige om at tele¬ 
fonere til Washington D. C. 

Til Thanksgiving Day blev der holdt 
åbent hus, og artiklen i The Adverti- 
ser var lige udkommet, så en masse 
mennesker spurgte os om sagen. Den 
almindelige holdning var »Ja, ja, det 
er godt med Jer«, osv. Til sidst sagde 
jeg: »Hør nu her — det skete virkelig. 
Vi ville da aldrig sige noget om det, 
hvis det ikke var sket, for historien 
giver simpelt hen ingen mening!« (Den¬ 
ne situation kendes af masser af andre, 
forvirrede UFO-vidner.) 

Holdt op med at ryge 

Der er endnu en del af denne historie, 
der må berettes. Det er ofte sket, at 
en nærobservation har fået varige og 
dybtgående psykiske virkninger på vid¬ 
nerne. I dette tilfælde var det Mary 
LaMontagne — der havde været mest 
opsat på at forfølge objektet, havde 



De 4 kvinder, der så UFOet på Exeter-vejen i Hampton den 30. september 1982. Fra venstre: 
Nicky LeClair, Mary Ann Poland, Rose Messina og Mary LaMontagne. 

været mindst bange og havde mærket 
den største hypnotiske tiltrækning fra 
objektet — som synes at være blevet 
mest påvirket. 

Mary havde været kæderyger i 14 
år, havde røget ca. 2 V 2 pakke cigaret¬ 
ter om dagen. En nat, omkring tre dage 
efter oplevelsen, vågnede hun midt om 
natten, tumlede ud af sengen rystende 
over hele kroppen; det varede i ca. 1 
minut. Men siden den gang havde 
hun overhovedet ikke haft lyst til at 
ryge. Hun havde ikke haft nogen 
»abstinens-symptomer« og har ikke 
røget siden (3 måneder). Hun blev 
spurgt: »Føler du, at du har haft en 
slags religiøs oplevelse?« »Nej, slet 
ikke noget af den slags«, svarede hun. 
»Bare en følelse af fred og stor klarhed. 
Al form for stress forsvandt, og det 
har holdt sig siden. Selv på telefon¬ 
selskabet, hvor jeg ikke før kunne 
slappe af, kan jeg nu tage alt med ro, 
uanset, at andre omkring mig bliver 
nervøse. Jeg har ændret mig totalt.« 



De 2 kvinder, der forfulgte UFOet, og som 
derfor så det tydeligst, har lavet disse teg¬ 
ninger. Øverst Mary LaMontagnes, nederst 
Rose Messinas. Alle 4 kvinders tegninger, 
der blev udført af dem hver for sig, lignede 
hinanden overordentlig meget. 

Hvad vil de os? 

Der er ikke megen mening i måned 
efter måned at optegne den ene sag 
efter den anden uden at gøre forsøg på 
at finde lighedspunkter mellem sagerne. 
Vi mener, det er vigtigt at undersøge 


eftervirkningerne — såvel fysiske som 
psykiske — hos mennesker, der har 
haft UFO-observationer. Det skulle 
nødig ende med blot at være en op¬ 
tegnelse af observationernes nøgne 
kendsgerninger; der bør være en op¬ 
følgning og tilmed en udvidelse af 
efterforskningen, hvis og når forhol¬ 
dene tillader det. 

Der har været tilfælde af helbredel¬ 
ser og dybtgående ændringer i karak¬ 
ter og livsfilosofi hos UFO-vidner. Kan 
det tænkes, at disse forhold er lige så 
vigtige eller måske endnu vigtigere end 
de nøgne kendsgerninger i selve obser¬ 
vationen? 

Der synes ikke at være nogen rime¬ 
lig, enkel fysisk forklaring på dette 
nye tilfælde i Exeter, men skulle den 
Findes, hvordan kan den så forklare dis¬ 


se dybe, varige psykologiske og fysiske 
effekter på vidnernes liv? Der har 
aldrig været eksempler på, at det at se 
et Goodyear reklameluftskib eller et 
reklamefly har bevirket dybe ændrin¬ 
ger i livsstil. 

Hvad er det, er sker i og omkring 
Exeter? □ 

International UFO Reporter, 
jan.-feb. 1983/vol 8 no 1 

l) »Inciden. f at Exeter « foreligger ikke på dansk, 
men er udsendt som billigbog af Berkley Me¬ 
dal l i on Books, Putnam, som nr. S 1354, i januar 
1967. Den 3. sept. 1965 så en ung mand, Norman 
Muscarello, ved 2-tiden om morgenen en gen¬ 
stand, der så ud til at være »større end et hus«, 
ca. 24-27 meter i diameter, med kraftige, pul¬ 
serende røde lys. Han fik alarmeret politiet i 
Exeter; og 2 betjente, Eugene Bertrand og David 
Hun t, der vendte tilbage til stedet med Muscarel¬ 
lo, så også genstanden. Der blev udfærdiget en 
officiel politirapport om observationen. lOKj. 



Samler-tilbud! 

SIJFOI kan nu tilbyde sine medlemmer en specialrapport om den både 
spændende og kontroversielle REX HEFLIN foto-sag. Det er SIJFOIs 
Fotoafdeling, der har udarbejdet rapporten, og den er på ca. 40 sider. 

REX HEFLIN RAPPORTEN indeholder dels to tidligere offentliggjorte 
artikler om Rex Heflin billederne, skrevet af Kim Møller Hansen, og 
dels den omdiskuterede computer analyse-rapport fra Ground Saucer 
Watch (GSW), som SUFOI udgiver med eneret i Danmark (engelsk¬ 
sproget). Endvidere består rapporten af 5 dias med Heflin’s 4 sort/hvide 
fotos og et computerfoto i farve. 

BEMÆRK , at rapporten kun bliver fremstillet i 15 nummererede eksem¬ 
plarer — og er derfor et rigtigt samlerobjekt. 

Rapporten koster kun kr. 110,- (incl. forsendelse), 
og bliver solgt til de første 15 bestillere. 

Bestilling sker lettest ved at indbetale beløbet, kr. 110,-, til giro 9 11 77 25, SUFOI, 
Postbox 6, 2820 Gentofte. Skriv venligst »Rex Heflin Rapport« på modtagerdelen. 

UDEFRA _ 

UFOer i Nordgrønland 


Af Bruno Christiansen , Jakobshavn 

Jeg har i nu næsten fem år abonneret 
på UFO-NYT, og er i det store og hele 
tilfreds med bladet. Dog savner jeg 
nogle flere beretninger om natlige lys¬ 


fænomener, der viser sig at kunne for¬ 
klares. Ofte er disse fantastiske natte- 
lys blot luftspejlinger. Mange menne¬ 
sker tror, at de har set et UFO, når de 


i virkeligheden har været vidne til et 
natligt »fata morgana«. Selv har jeg 
oplevet flere af den slags lys, hvoraf 
dog en enkelt dobbelt-serie ikke lader 
sig forklare. 

Men dette kan jeg vende tilbage til 
en anden gang. Jeg har siden 1969 
hovedsagelig opholdt mig på Grønland, 
men først nu er jeg stødt på UFO-be- 
retninger, endda to stk. på en uge. Dette 
har gjort, at jeg har fattet pennen for 
at fortælle om UFOer i NORDGRØN¬ 
LAND. 

Plejersker så tre UFOnauter 

Tirsdag middag den 25. oktober 1983 
kunne man i radioen høre om to syge¬ 
plejerskers sælsomme oplevelser under 
deres nattevagt på alderdomshjemmet 
i Godhavn. 

Ud på morgenen den 24. oktober* kl. 
ca. 05.00, så de et kraftigt hvidt lys på 
himlen. De troede først, at det var en 
helikopter med landingslys. Men da det 
kom nærmere, så de, at det var meget 
større, og at der ingen larm hørtes fra 
motor eller rotorblade. 

Objektet sås nu snart som en flad¬ 
trykt kugle, og sammen med dette var 
der yderligere otte forskelligt farvede 
meget mindre kugler, på en ret linie 
efter det store objekt. Der var ligesom 
en »stråleforbindelse« mellem kuglerne 
indbyrdes og det store objekt. 

Objektet kom stadig nærmere og 
fyldte til sidst hele udsynet fra vinduet. 
Plejerskerne så nu tre menneskelig¬ 
nende væsener inde i objektet. Den 
midterste havde en rød tætsluttende 
dragt på, de to andre var i sort. Deres 
hoveder lå i skygge eller var sorte, og 
der sås ikke noget ansigt. De to ple¬ 
jersker blev meget bange og gemte sig. 
Da de igen tog mod til sig, og nærmede 
sig vinduet, så de, at objektet nu var 

på vej bort. Observationen varede om¬ 
kring en times tid. 


UFO set i IV2 time 

Onsdag morgen den 26. oktober 1983 
kom en medarbejder i Grønlands Tek¬ 
niske Organisation (navnet tilbageholdt 
af redaktionen) til byggepladskontoret 
i Jakobshavn, hvor jeg selv arbejder. 
Normalt taler vi om arbejde først, 
inden vi går over til almindelig snak. 
Men den morgen var det første han 
udbrød: »Jeg så et mærkeligt lysfæ¬ 
nomen nu her til morgen, det må være 
det man kalder et UFO!« 

Min kollega lader sig normalt ikke 
overraske af mærkelige lys, han er en 
mand i moden alder og med »begge 
ben på jorden«. Men han var ikke 
meget for at tale om det, idet han ud¬ 
trykte formodning om, at han ikke vil¬ 
le blive troet, eller at man ville tro han 
havde været beruset. Jeg fik dog efter¬ 
hånden en ret god og nøgtern beretning 
frem. 

Samme morgen kl. 04.30 blev han 
vækket af en af sine bekendte i en 
boligblok i Jakobshavn med ordene: 
»Vågn op — der er et mærkeligt lys på 
himlen, og det bevæger sig!« Sammen 
iagttog de objektet i ca. 1 Vi time, ind¬ 
til det langsomt forsvandt i sydlig 
retning. 

Under observationen »sejlede« det 
langsomt rundt over byen, dog uden at 


det kom ud af syne fra vinduet. Af¬ 
standen til objektet vekslede, men det 
var dog ikke så nær at dets form kun¬ 
ne beskrives ordentligt. Det var noget 
større end månen, som også samtidig 
kunne ses, det sidste stykke tid under 
observationen. Størrelsen var sådan, at 
hvis man sammenligner de største stjer¬ 
ner med en lille femøre, så var objek¬ 
tet som en almindelig tallerken. 

Det udsendte et kraftigt hvidligt lys, 
kraftigere end månens lys. Da det var 
nærmest, syntes det at være kuglefor¬ 
met, måske lidt sammentrykket. Om- 
krdsen var regelmæssig bølget. Derud¬ 
over havde det følgeskab — eller ret¬ 
tere — var det forbundet med to meget 
mindre kugler, der også var hvidligt 
lysende. Efter hvad der er blevet mig 
oplyst, har flere personer observeret 
objektet. 

Ifølge Grønlands Radio blev GRØN¬ 
LANDS KOMMANDO i Grønnedal 
og GRØNLANDSFLY forespurgt, 
hvad angår UFOet over Godhavn. Dis¬ 
se instanser svarede, at de ikke havde 
haft nogen helikopter eller fly i om¬ 
rådet på observationstidspunktet, og 
kunne ej heller give en forklaring på 
fænomenet. 


Kommentar: 

Vi takker for brevet med de spænden¬ 
de oplysninger. SUFOI er helt enig med 
læseren i, at mange, der mener de har 
set et UFO, i virkeligheden har set et 


naturligt fænomen af en eller anden 
art. Faktisk drejer langt de fleste hen¬ 
vendelser sig om nattelys, som vi fin¬ 
der en forklaring på. Det kunne være 
interessant at vide, om andre læsere 
ønsker at se flere beretninger om disse 
ting i bladet. 

SUFOI har for nylig modtaget flere 
henvendelser fra Grønland om UFO- 
observationer. Nogle er af ældre dato, 
men andre er så aktuelle som de oven¬ 
nævnte. Vi har ikke mulighed for at 
tage til Grønland og undersøge obser¬ 
vationerne, men vi sender et UFO- 
spørgeskema til alle. Vi håber at kunne 
få flere oplysninger om nogle af de mest 
interessante, og vil vende tilbage hertil 
i kommende udgaver af UFO-NYT. 

Torben Birke holm. 


Læserundersøgelsen 1983 

I forbindelse med læserunder¬ 
søgelsen (se UFO-NYT nr. 1,1983) 
trak vi blandt de mange deltagere 
lod om et abonnement. Den 
heldige vinder blev: 

Skjold Skrumsager Hansen 
Østergade 15,1. 

6270 Tønder. 

- der har fået meddelelse direkte. 
SUFOI siger tak for de mange 
svar; vi vender i et af de kom¬ 
mende numre tilbage med 
resultater fra undersøgelsen. 



ai stjernet 


lCS Uts so%en erve. 

* t \Ms\Vevejen 
,s Mus-mw 


Gratis bog til dig! 

»Liv blandt milliarder af stjerner« er en spændende bog, der 
fortæller om mulighederne for eksistensen af liv andre steder i 
universet — obligatorisk læsning for ufo-interesserede. 

Denne bog kan du nu få helt gratis! 

Du kender sikkert én eller flere — ja, måske mange — personer, 
der ligesom dig interesserer sig for UFOer, men som aldrig 
har fået taget sig sammen til at abonnere på UFO-NYT. 

Få en af dine venner til at tegne et abonnement på UFO-NYT 
— så får du et gratis eksemplar af bogen »Liv blandt milliarder 
af stjerner«. 

SÅDAN GØR DU: Få en af dine venner, der ikke tidligere har 
haft abonnement på UFO-NYT, til at indbetale kr. 120,- for 
abonnement 1984 - eller kr. 215,- for et fællesabonnement 
på UFO-NYT og Det Ukendte. Få din ven til at skrive også dit navn 
og adresse på den del af giro-kortet, der når os. Du får da 
automatisk og gratis tilsendt et eksemplar af bogen. 

Det er en forudsætning, at du også selv har abonnement. 

• HJÆLP SUFOI 

• SKAF EN NY ABONNENT 
• FÅ EN GRATIS BOG 

UFOLQGI _ 

Udviklingen i USSR/2 

Af Gordon Creighton 


»Det illustrerede italienske ugeblad »Gente«, udgi¬ 
vet i Milano, bragte den 31. juli og den 7. august 
1981 to artikler om begivenheder, der, hvis de er 
sande - og omstændighederne omkring dem taget 
i betragtning kan jeg ikke tro andet - er de mest 
fantastiske UFO-beretninger, der nogen sinde er 
sluppet ud fra Rusland, ja faktisk nogle af de mest 
fascinerende fra hele Verden, for de er underbyg¬ 
get med fire gode fotografier, og ifølge forlydender 
blev der taget endnu flere den nat.« 

Den samme hændelse er af James Oberg behandlet 
med en lidt anden konklusion end den, Gordon 
Creighton her giver udtryk for. Det skal siges, at 
Oberg havde betydeligt flere data at bygge sin kon¬ 
klusion på, men det giver alligevel et ret godt billede 
af de to lejres uenighed om samme sag. Red. 


Forfatteren til de to artikler er ameri¬ 
kaneren Henry Gris (en af nøgle¬ 
figurerne i l.del af denne artikelserie; 
han er leder af rejseredaktionen hos 
National Enquirer). 

Henry Gris befinder sig atter i USSR, 
mens dette skrives (september 1981), 
men lige før han tog af sted på sin 
12. rejse til USSR, skrev han til Flying 
Saucer Review (FSR) og fortalte, at 
de to »Gente«-artikler (gengivet i et 
kort resumé i det følgende) ville ind¬ 
gå i den bog, William Dick og han 
ville udgive om UFOer bag jerntæp¬ 
pet en gang i løbet af 1982. Materia¬ 
let til de to »Gente« artikler kom¬ 
mer fra to kilder, dels Gris’ egne 
interviews med sovjetiske UFOloger 
og dels en meget speciel rapport med 
fire fotos, som for nylig blev bragt 


ud af USSR ved hjælp af en uden¬ 
landsk journalist. 

Det store »Hoved-objekt« (Glavnyy 
Ob’ekt) eller moder-fartøjet 

Den 14. juni 1980 sås der pludseligt 
kl. 23.50 lokal tid over byen Kalinin 
(i zartiden hed byen Tver) ca. 200 
km nordvest for Moskva et kæmpe¬ 
mæssigt rød-orange rundt UFO (det 
var sandsynligvis hestesko- eller halv¬ 
måneformet på grund af hvirvlende, 
lysende gasser, der strømmede bagud 
og rundt om det på begge sider. Hel¬ 
digvis var en af de mange Kalinin 
borgere, der så det frygtindgydende 
syn, den fremragende sovjetiske geo¬ 
fysiker Aleksei Zolotov (tidligere leder 
af en ekspedition, som undersøgte 
Tunguska fænomenet, tidligere omtalt 


i UFO-NYT. Han har tilligemed skre¬ 
vet en bog om dette fænomen) en 
meget erfaren UFOlog. Zolotov er en 
af Zigels særlige hold på 19 UFO- 
forskere, så han telefonerede med det 
samme til Zigel i Moskva. Heldigvis 
var Zigel hjemme, så han kunne alar¬ 
mere resten af forsker-holdet. Der¬ 
efter behøvede Zigel blot at sidde ved 
sit skrivebord og tage telefonen, når 
nogle af hans 19 kolleger og offent¬ 
ligheden ringede og berettede om det 
store fartøj eller GO (Glavnyy Ob’ekt), 
som Zigel betegner det. Det var der¬ 
efter muligt at plotte dets kurs ind på 
et landkort. 

Geofysikeren Zolotovs rapport 

I sin rapport til Zigel sagde Zolotov, 
at det kæmpemæssige UFO i første 
omgang så ud til at følge en mærke¬ 
lig uregelmæssig og hoppende kurs, 
hvorefter det syntes at »stabilisere« 
sig. På sin rejse tværs over USSR 
virkede det, som om det adskillige 
gange ændrede flyvehøjde, men viden¬ 
skabsmandene opgiver dets middel- 
flyvehøjde til ca. 90.000 m. Zolotov 
siger, at det over Kalinin foretog en 
meget spidsvinklet kursændring og fløj 
mod Klin og Moskva, hvortil det an¬ 
kom omkring otte minutter efter, at 
Zolotov ringede til Zigel. 

Ifølge hvad Zolotov selv fortalte 
til Henry Gris. og ifølge Zigels forsker¬ 
hold, var objektets diameter mindst 120 
meter! Dette mål omfatter kun objektet 
og ikke den hesteskoformede korona, 
der omgav det. Dets gennemsnitlige 
hastighed blev anslået til omkring 
1.500 km/t. 

Zolotov fortalte, at det sovjetiske 
flyvevåben sendte adskillige jagerfly i 
luften, øjensynligt i håb om nærmere 
at kunne undersøge eller få kontakt 
med den gigantiske krænker af det 
russiske luftrum, for han hørte en del 

Tegning af det første fotografi, taget i Ka- 
linin den 14. juni 1980 kl. 23.50. (Gente 
den 31. juli 1981). Dr. Zigel sagde, at »tre¬ 
kløver« effekten skyldtes den enorme gas¬ 
sky, der omgav objektet. (Bag det sorte 
objekt, ses på fotoet et lys eller en lysende 
gassky med en udstråling som en glorie. 
Himlen bag UFOet er lys som ventet på 
de breddegrader i juni.- GC). 

fly passere. »Den næste dag«, for¬ 
talte han til Gris, »var der overhove¬ 
det intet at læse om det i aviserne, 
selv om folk alle vegne talte om det. 
Myndighedernes fortsatte tavshed 
foruroligede befolkningen, og meget 
vilde hypoteser så dagens lys overalt.« 
Men da den officielle tavshed fort¬ 
satte, glemte befolkningen efterhånden 
hændelsen og det chok, de fik, for 
som Zolotov sagde, »de har adskilli¬ 
ge andre sager at bekymre sig om.« 

Da objektet ankom til Moskva, 
gjorde det fem minutters ophold og 
blev set af tusinder af panikslagne 
mennesker. I sin notesbog skrev Zigel, 
at ældre russiske kvinder grædende 
og jamrende løb rundt og råbte, at 
det var Dommedag, eller at Antikrist 
var kommet, mens mændene bad alle 
søge dækning i beskyttelsesrummene, 
da amerikanerne angreb og en 3. Ver¬ 
denskrig var begyndt. 

Interessant nok bemærkede Zigel 
også, at dyr og fugle blev skræmt af 
GOet, kvæget brølte og larmede, og 
observatører i Gorky fortalte, at vild¬ 
ænderne på Volga flodens bredder 
flagrede og baskede med vingerne som 
vanvittige. 

Fra Moskva fortsatte det store far¬ 
tøj mod Ryasan (180 km sydøst for 
Moskva). Dér foretog det en brat 
kursændring mod nordøst og fløj der¬ 
efter over Gorky, omkring 340 km 
østnordøst for Moskva. Over Gorky 
gjorde det igen holdt i fem minutter. 
Derefter fortsatte det østover og pas¬ 
serede udkanten af Kazan for til sidst 


Tegningen af det andet fotografi, der menes 
taget i Moskva omkring midnat den 14. 
juni 1980 (»Gente den 31. juli 1981). Fæno¬ 
menets centrale del, en enorm rød-orange 
skive, anslået af Zigel og hans forsker-hold 
til at være mindst 120 m i diameter, er her 
indhyllet i en kæmpemæssig halvmåne¬ 
formet eller hesteskoformet gassky. 

at forsvinde ud over de store vidder, 
kendt som Tatar stepperne. GOet blev 
fulgt mindst 800 km over Sovjet 
Unionen, var synlig i hvert fald 40 
minutter og blev sidst set kl. 0.30 
den 15. juni. 


Fotografierne 

Jeg vil lige gøre opmærksom på, at 
dette her kun er et meget lille uddrag 
af Henry Gris’ to lange artikler i »Gen¬ 
te«. Derfor må de af læserne, der 
ønsker at læse hele beretningen, vente, 
til Henry Gris’ og William Dicks nye 
bog bliver udgivet. 

Fotografierne er et ganske andet 
spørgsmål, da disse ikke kan bringes i 
uddrag. Vi ved ikke, hvem der har 
rettighederne til de fire bemærkelses¬ 


Tegning af det tredje fotografi. (»Gente« 
den 7. august 1981). Der står intet sted i ar¬ 
tiklen, hvor det er taget. 

Der var også et 4. foto, der viste et objekt 
med mindre hale, men det blev heller ikke 
nævnt, hvor dette var taget. 


værdige GO-fotos, der blev brugt som 
illustration af »Gente«-artiklerne, så 
det bedste vi kan gøre, er at bringe en 
rå-skitse med en oversættelse af den 
ledsagende tekst. 


Astrofysikeren Bozhichs rapport 

En anden af de fremtrædende sovje¬ 
tiske videnskabsmænd, som den nat 
rapporterede til Zigel, og som er ble¬ 
vet interviewet af Henry Gris, er 
astrofysikeren Sergei Bozhich, bosid¬ 
dende i Tushino, en lille by i den nord¬ 
vestlige udkant af Moskva. Bozhich 
så GOet i få minutter, da det passere¬ 
de over de ydre forstæder. Som han 
fortalte Gris: »Det var virkelig et frygt¬ 
indgydende syn. Jeg indså straks, at 
det måtte være et udenjordisk rum- 



Et kæmpemæssigt objekt fløj over de russiske byer, et GO blev det kaldt. GOets kurs 
er vist med en stiplet linie. 


UFO-NYT 1/84 11 










skib, da jeg nu har studeret UFOer i 
mange år, og tidligere har set UFOer 
magen til dette her. Dette her var fak¬ 
tisk meget lig med det, der fløj over 
Petrozavodsk om natten den 20. sep¬ 
tember 1977, selvom dette her så ud 
til at være en del større end det fra 
Petrozavodsk.« 

Astrofysikeren Bozhich fortalte 
Henry Gris, at han og hans familie 
bor på øverste etage i et boligkom¬ 
pleks på Turistskaya Ulitsa i Tushino, 
så fra deres vinduer er der en god ud¬ 
sigt. Det kæmpemæssige GO, »så 
enormt, at man tabte vejret« kom til 
syne lige uden for deres vinduer. De 
betragtede det, mens det langsomt 
fløj bort, og til sidst gik de ind til en 
naboen for at fortsætte observationen 
fra hans lejlighed på den anden side 
af bygningen. Da UFOet forsvandt ud 
af deres synsfelt, så Bozhich på sit 
ur, at klokken var 23.58. 

Bozhich sagde også, at han så to 
mindre objekter, der nærmest så ud 
som små UFOer, komme ud fra under¬ 
siden af det store objekt; og et af de 
små objekter fløj mod syd. Han for¬ 
talte, at det sted, hvor GOet gjorde 
holdt i fem minutter, var omkring 16 
km fra Moskva centrum. Han bekræf¬ 
tede, at mens UFOet passerede, for 
folk rundt, og som omtalt råbte man¬ 
ge af dem: »Søg dækning. Amerika¬ 
nerne kommer!« 

Bozhich fortalte videre, at han, da 
UFOet forsvandt, gik ud på gaden og 
forsøgte at berolige de mest hysteriske. 
Han forklarede dem, at det ikke var 
et amerikansk fartøj, men et »frede¬ 
ligt UFO«. 



Skt. Basil Katedralen, Moskva. 


»Hvor mærkeligt det end lyder,« 
fortalte han Henry Gris, »så accep¬ 
terede de straks min forklaring. Det 
så næsten ud, som om de alle mod¬ 
tog samme meddelelse et eller andet 
sted fra, mens jeg talte til dem. Jeg 
spekulerede den gang over, om disse 
mennesker blev beroliget af et telepa¬ 
tisk budskab fra rumskibet, for jeg 


har selv mere end en gang haft en 
sådan oplevelse, så jeg ved, hvordan 
det er. Som jeg tidligere har sagt, 
virkede det kæmpemæssige UFOs til¬ 
synekomst frygtindgydende, men jeg 
nærede ingen angst, og forblev derfor 
upåvirket i disse panikagtige minut¬ 
ter.« 

Landinger i Moskvas gader 

Dr. Zigels arkiv viser også, at han 
den nat modtog mindst to rapporter, 
der på en meget overbevisende måde 
omtaler, at et antal små fartøjer, ud¬ 
sendt af det store UFO, virkelig lan¬ 
dede i Moskvas gader. 

Oberstløjtnant Oleg Karyakins 
rapport 

En af disse rapporter kom fra oberst¬ 
løjtnant Oleg Karyakin, som skrev til 
dr. Zigel, at han var på vej hjem og 
skulle lige til at gå ind ad hoveddøren, 
da han så »et fladtrykt, rundt objekt, 
en klassisk ’flyvende tallerken’, lige¬ 
som en tynd skive med en skål, der 
var vendt på hovedet, oven på. Dette 
objekt hang og svævede vel omkring 
30 m fra mit hus.« Fartøjet udsendte 
en lysende, lyserød damp og en svag, 
knap nok hørbar summen. Først stand¬ 
sede Karyakin som lammet. Derefter 
tænkte han på at komme nærmere til 
objektet, men blev brat frastødt af, 
hvad der syntes at være en fuldstæn¬ 
dig usynlig og uigennemtrængelig bar¬ 
riere. 

Da han havde stået der i omkring 
to minutter, sendte det lille UFO flere 
blå-grønne lysglimt fra undersiden 
ned mod jorden. Straks begyndte ma¬ 
skinen at flyve opad, i begyndelsen 
langsomt, derefter accelererede den 
og var ude af syne i løbet af få se¬ 
kunder. Da den steg, kom mange 
mennesker til vinduerne og råbte til 
hinanden: »Hvad h. foregår der?« 

Da Karyakin næste dag talte med 
sine naboer om hændelsen, opdagede 
han, at deres beskrivelser af det lille 
UFO i den mindste detalje stemte 
med hans egen. En anden beboer fra 
den ejendom, Karyakin bor i, fortalte 
ham, at han havde været ved sit vin¬ 
due på tredje sal omkring fem minut¬ 
ter før Karyakin kom hjem, og da 
han så ud, så han en menneskelignen¬ 
de skikkelse, ganske lille og iklædt 
rumdragt, inde i tallerkenens gennem¬ 
sigtige kuppel (Karyakin forklarede, 
at han ikke selv så den menneske¬ 
lignende skikkelse, da han så objek¬ 
tet skråt nedefra). 



Henry Gris ses her foran den store Zarkanon, der står i det indre af Kreml. 

Aleksandr Koreshkovs rapport 

Den anden rapport om et væsen set i 
en af Moskvas gader den nat, modtog 
dr. Zigel fra Aleksandr Koreshkov, 
TV-instruktør og bosiddende i Cher- 
tanovo i den sydlige udkant af Moskva. 
Koreshkov fortalte, at han om aftenen 
den 14. juni 1980 var kommet tidligt 
hjem og var faldet i søvn noget før 
midnat, men blev vækket af en »meget 
irriterende summende støj« fra gaden. 
Larmen blev ved længe og var så kraf¬ 
tig, at Koreshkov stod op og gik ud i 
køkkenet, hvorfra han kunne se ud 
over gaden. Da han stirrede ud på 
gaden, der var fuldstændig mørke¬ 
lagt, så han et kæmpemæssigt objekt, 
der »så ud som en af disse interna¬ 
tionale container kølevogne«, men det 
var lige så bredt som to kørebaner, 
og støjen kom fra det. 

Koreshkov blev stående ved vinduet 
et stykke tid, og han så »en meget 
lille mand« gå rundt om »lastbilen«, 
som om, tænkte Koreshkov, han var i 
færd med at reparere den. Tilfreds 
med sin egen forklaring gik Koreshkov 
i seng, og lige da han var ved at falde 
i søvn igen, blev hans værelse oplyst 
af et kraftigt lysglimt som fra et lyn, 
og han undrede sig over, at der ikke 
hørtes nogen torden. Koreshkov lå 
dér skrækslagen i sin seng og turde 
ikke stå op igen, og til sidst blev han 
enig med sig selv om, at det måtte 
have været en atom-eksplosion. Ende¬ 
lig faldt han i søvn, og vågnede først 
kl. 10.00 den næste dag frygteligt ud¬ 
mattet og med en nederdrægtig hoved¬ 
pine. 

Fru Koreshkov oplevede noget 

For ikke at forskrække sin kone, be¬ 
sluttede Koreshkov sig til ikke at for¬ 
tælle spor om den ubehagelige nat. 
Men hun, som sov i det andet sove¬ 
værelse sammen med deres barn, be¬ 
gyndte selv at fortælle om en lignen¬ 
de hændelse. Hun blev pludselig væk¬ 
ket af et blændende lysglimt og hav¬ 
de en stærk brændende fornemmelse i 
armene — der lå under dynen. Hun 
tændte sengelampen og opdagede 
nogle store røde mærker på armene. 
Og fra det åbne vindue hørte hun en 
summende lyd. Fuldstændig skræk¬ 
slagen trak hun tæppet op over hove¬ 
det og må hurtigt være faldet i søvn 
igen, for hun erindrede ikke yderligere. 

Da hun vågnede næste morgen, var 
mærkerne forsvundet fra armene. Sam¬ 
men med manden gik hun ud og under¬ 
søgte gaderne og husene i nærheden, 
men de fandt hverken spor eller noget 


andet usædvanligt. Af frygt for, at 
man skulle tro, de var tossede, turde 
de ikke tale med nogen af naboerne 
om nattens begivenheder. Der var 
heller ingen af naboerne, der sagde 
noget til dem; så de kunne ikke få 
afgjort, om alle de andre også holdt 
deres mund efter at have haft den sam¬ 
me mærkværdige nat. 


Dr. Zigels konklusion 

Som kommentar til brevene fra oberst¬ 
løjtnant Karyakin og Aleksandr Koresh¬ 
kov skrev Zigel i sit arkiv, at efter 
hans mening havde begge mænd uden 
tvivl haft et møde med undersøgelses¬ 
fartøjer udsendt af GOet. Han tilføjede, 
at adskillige andre havde sendt ham 
lignende rapporter, og det så ud, som 
om de små fartøjer i nogle tilfælde 
var landet på grund af en slags pro¬ 
blemer med maskineriet — et syns¬ 
punkt, som han mente virkede trøsten¬ 
de, når man tænker på de fremmedes 
overlegne teknologi. 

Zigel mener, at dette besøg var det 
hidtil mest omfattende, de fremmede 
har foretaget i deres bestræbelser på at 
udforske planeten Jorden. Det ser lige¬ 
frem ud, som om han mener, at de af 
en eller anden grund er mere interes¬ 
seret i USSR end nogen anden del af 
vor klode! Han mener, at de »allerede 
ved noget om USSR, og at de ønsker 
at få mere at vide.« 

Efter at have indrømmet, at der har 
fundet UFO-landinger sted (noget han 
aldrig har villet indrømme før, vi kan 
bare se de beretninger, han har bidra¬ 


get med i Ostrander/Schroeder og Gris/ 
Dick bøgerne (1), fortsætter dr. Zigel 
— paradoksalt nok — med dette: »De 
vil ikke lande i USSR før de har bedt 
om lov og fået vores tilladelse til det.« 
Og han konkluderer: »Jeg tror, at de 
for tiden er fascinerede over vores ak¬ 
tiviteter inden for radio og TV-om- 
rådet, og af de radiobølger, som vi fyl¬ 
der rummet omkring Jorden med. De 
har ikke set noget lignende under deres 
hundreder af års rejseaktivitet.« (sic) 
Den sidste bemærkning er også be¬ 
synderlig, da dr. Zigel tidligere har 
sagt, at UFOerne sandsynligvis kommer 
fra andre dimensioners multidimensio- 
nelle verden, (hvilket ville være fuld¬ 
stændig uden for vores fatteevne). Hvis 
han mener, at det kan være tilfældet, 
hvordan kan han så genoplive den 
gamle science fiction antagelse at »... 
de har rejst i århundreder?« 

50.000 computerregistrerede 
UFO-rapporter 

I dag har dr. Zigel i alt 50.000 UFO- 
rapporter både i sit arkiv og i compu¬ 
teren på Moskva luftfarts institut. Han 
har skrevet 28 bøger om astronomi, 
rummet og kosmos. Ved hjælp af UFO- 
materialet i sit eget rapportarkiv har 
han samlet yderligere otte bind, hvor¬ 
af kun det ene er offentliggjort (i 
1966). For tiden foretrækker han, at 
de syv andre bind med UFO-rapporter 
ikke bliver offentliggjort af frygt for, 


( 1 ): Ostrander & Schroeder = Psykisk forskning 
bag jerntæppet. Gris & Dick: The New So¬ 
viet Psychic Discoveries. 



Det sovjetiske videnskabsakademis præsidium i Moskva. 

Foto: APN (Novosti) 


at hvis de bliver udgivet nu, ville de 
udløse en voldsom bølge af frygt og 
utryghed landet over, da sovjet-borger¬ 
ne endnu ikke er forberedte på at mod¬ 
tage hans overraskende og alarmeren¬ 
de afsløringer. 

Meget af indholdet fra de syv andre 
bind cirkulerer imidlertid allerede ille¬ 
galt rundt i »samizdat« form, og UFO- 
grupper over hele USSR bruger dem. 

Mens han til tider har sat de sovje¬ 
tiske myndigheder i forlegenhed, som 
omtalt i første artikel, er dr. Zigel 
øjensynlig stadig en for veletableret og 
for betydende person i det sovjetiske 
samfund til, at Videnskabernes Akade¬ 
mi eller KGB kan gøre ham noget. 
Da han midt i 1970erne lod Henry 
Gris og William Dick interviewe sig, 
trodsede han dog det officielle forbud, 
han havde mod at træffe udenlandske 
journalister, og man kan forestille sig, 
at de to artikler i »Gente« og Gris/ 
Dicks planlagte bog virkelig har »slup¬ 
pet fanden løs«. Men uden at have et 
nøjagtigt kendskab, kan vi kun speku¬ 
lere over konsekvenserne. Og vore spe¬ 
kulationer må også, med rette tror jeg, 
indeholde den tanke, at hvis dr. Felix 
Zigel har taget et så dristigt skridt, som 
det for tiden er at hjælpe med at lade 
sådant materiale »slippe ud« til Vesten, 
kan det kun være fordi, han tror at 
umådelige og dramatiske hændelser er 
nært forestående, og at sandheden om¬ 
kring UFOerne ikke kan skjules for 
menneskeheden ret meget længere. 

Zigels hemmelige rapport til den sov¬ 
jetiske regering om hændelserne om 
natten den 14. juni 1980 bestod af 40 
udvalgte øjenvidneberetninger plus 
hans 19 videnskabelige medarbejderes 


synspunkter. Det kæmpestore GO var 
over sovjetisk territorium i mindst 40 
minutter, før det forsvandt over landets 
østlige del, så de 40 udvalgte øjenvid¬ 
neberetninger er valgt, så de dækker 
de 40 minutter så go dt som muligt. 

Det skal lige fremhæves, at i mod¬ 
sætning til, hvad han tidligere har sagt 
til Gris og Dick under deres besøg i 
første halvdel af 1970erne, siger dr. 
Zigel nu: »Der har fundet mindst syv 
landinger med uden jordiske rumfar¬ 
tøjer sted i Moskvas omegn mellem 
juni 1977 og september 1979.« 

Zigels inddeling af 
UFO-besætningsmedlemmer 

I artiklerne i »Gente« er dr. Zigel cite¬ 
ret for at have sagt, at UFO-besætnings¬ 
medlemmer kan inddeles i tre hoved¬ 
grupper, og her ser det igen ud, som 
om han er enig i de konklusioner, man 
er kommet til andre steder i Verden, 
selv om mange uden tvivl vil påstå, at 
disse hovedgrupper indeholder tre, fire 
eller flere »undergrupper«. Den gruppe, 
der ses sjældnest, siger Zigel — og her 
er vi igen enige — er de meget høje 
væsener, 3 m eller højere; dem kalder 
han Rummænd. Derefter, siger han, 
kommer dem, som han kalder Huma- 
noider; de er i almindelighed meget lig 
os i højde og på så mange andre om¬ 
råder, at de sandsynligvis kunne blan¬ 
de sig i mængden uden at blive opda¬ 
get, og han mener, at mange af dem 
måske allerede lever blandt os. (En 
tanke, der godt kan få det til at gibbe 
lidt i én). 

Den tredje gruppe kalder Zigel kort 
og godt de Fremmede. Han siger, at 
de er omkring 1 m høje og har en svag 


lighed med os, men er alt andet end 
kønne efter jordisk smag, med store 
hoveder uden den svageste antydning 
af hår, fremstående øjne siddende langt 
fra hinanden, rynkede ansigter, som 
får dem til at se meget gamle ud, og 
et par enorme næsebor i stedet for en 
næse. 

Ud over disse grupper »fremmede 
af kød og blod«, som han kalder dem, 
siger Zigel, at de fremmede fartøjer 
også medbringer hele besætninger be¬ 
stående af robotter eller androider, 
som blandt andet besidder den mærke¬ 
lige evne at kunne forsvinde og igen 
dukke op — ikke at være underlagt 
vor verdens fysiske love — og synes... 
»med fuldt overlæg at være konstrueret, 
så de gør vores opfattelse af rum, stof, 
tid og dimension til skamme.« Zigel 
mener, der er mulighed for, at nogle af 
disse androider allerede befinder sig 
blandt os, uden vi har bemærket dem. 
Så måske skal man ikke undre sig over, 
at menneskeheden og vores verden er 
et sådan roderi! 

I en kort snak om nogle af de appa¬ 
rater, UFO-væsener bruger, nævner 
Zigel, at så snart de ankommer til 
Jorden, tager de usynlige beskyttelses¬ 
foranstaltninger i brug, såsom infra- 
lys med så lav en frekvens, at det 
endog kan ødelægge et menneskelege¬ 
me. Mennesker, som kommer i nær¬ 
heden af disse foranstaltninger, siger 
han, har bagefter klaget over at have 
oplevet en følelse af chok og rædsel 
eller måske mistet bevidstheden en kort 
periode. (Alt sammen noget, der pas¬ 
ser sammen med tilfælde hændt i 
Vesten). 

Ofre, der blev hypnotiseret 
og bortført 

Med hensyn til, hvorfor de lander her, 
siger Zigel, at formålet enten er at re¬ 
parere fartøjet eller indsamle prøver af 
jordbunden, sten, planter eller levende 
væsener, akkurat som vi ville gøre 
under lignende forhold. Han siger, at 
til tider sættes hypnotiserede »prøver« 
løs igen efter at have tilbragt en vis tid 
ombord i fartøjet. Han nævner i forbi¬ 
farten, »at der har været fire sande og 
uforfalskede tilfælde, hvor de foretog 
bortførelser«, men han omtaler ingen 
detaljer. Vi må som altid regne med, 
at han kun omtaler kendte bortførelses¬ 
tilfælde i Sovjet. (I Vesten er antallet 
af kendte eller formodede meget større 
end fire). 


—fortsættes side 35 



Kalinin Prospekt gaden et af Moskvas hovedstrøg. 

MINDEORD 

Irma Andersen 


Endnu en af dem, SUFOI kan takke 
for, at organisationen overlevede sine 
første, svære år, er borte. Irma Ander¬ 
sen, Randers, døde den 9. juni, kun 
66 år. 

Oprindeligt havde SUFOI egentlig 
ingen formel ledelse. Stifteren, H. C. 
Petersen, kørte selv løbet, bistået af 
nogle medarbejdere på UFO-NYT. 
Fra april 1960 kom der dog tilløb 
til en organisation med H. C. som 
landsleder og Frank Pedersen som 
Danmarksleder - og så var der for 
resten fire landsdelsledere. 

SUFOI var imidlertid i konstant 
pengenød, dels på grund af kraftig 
udadvendt aktivitet, der kostede pen¬ 
ge, dels fordi H. C. Petersen så lovligt 
optimistisk på mulighederne for at 
sælge UFO-NYT og SUFOIs øvrige 
publikationer. Salget stod ikke i for¬ 
hold til oplagene, og H. C. fik et rum 
fyldt med materialer og et stort hul 
i sin bankkonto. 

Ved oprettelsen af kontaktudvalget 
blev det Irmas opgave at få styr på 
økonomien som SUFOIs første kas¬ 
serer. I april 1961 figurerede hun før¬ 
ste gang på denne post i UFO-NYT. 

Men Irma havde forlængst marke¬ 
ret sig i SUFOI på det tidspunkt. Ran¬ 
ders havde nemlig i flere år haft en 
stor og aktiv SUFOI-gruppe, hvis le¬ 
delse lå i hænderne på Alfred Carøe. 
Men en stor del af aktiviten udgik 
fra Irma Andersen og hendes mand 
Charles, der døde for nogle år siden, 
samt fra hendes svoger og svigerinde 
Peder og Gerda Andersen. Samtidig 
med Irma trådte Peder i øvrigt ind i 
kontaktudvalget som leder af SUFOIs 
jydske bibliotek ... en institution, som 
senere desværre blev sløjfet. 

De to Randers-ægtepar og deres 
venner i gruppen fik stor betydning 
for SUFOI i de år. Men de fik også 
personlig betydning for dem, der kom 
i gruppen — ikke mindst de yngre 
medlemmer. 

Selv oplevede jeg ét år — 1961 — 
med Randersgruppen og den — i til¬ 
bageblik ganske urimelige — gæstfri¬ 
hed i de to kontaktudvalgsmedlem¬ 
mers hjem. Jeg ved ikke, om SUFOI- 
folk var mere gæstfri dengang, men 
de følte sig i hvert fald mere frie til 


at komme hos hinanden. Der var altid 
mennesker i de to hjem — foruden 
deres egne familier. 

Gerda og Peder bankede jeg på hos 
en kold vinteraften ved 21-tiden — 
og kom ikke derfra, før sidste bus var 



gået. Hos Irma og Charles var det 
ikke bedre — diskussionerne sluttede 
ofte først ved 4-tiden om morgenen. 
Hvordan vi egentlig holdt til det, ved 
jeg ikke. OK, jeg var 21, men de 
fleste gruppemedlemmer var omkring 
de 40—45 — og i dag ved jeg, at 
den aldersgruppe skal have mere søvn 
end en 21-årig. 

Hvordan de klarede det økono¬ 
misk, forstår jeg heller ikke. Det var 
før 60’erne blev de glade 60’ere, 
og lønningerne var små. Endnu min¬ 
dre for en fattig journalistelev, men 
Irma udviklede en sjette sans: Sidst 
på måneden, når jeg i tre dage havde 
levet af kartoffelsalat og røde pølser 
(cafeteriets billigste ret), ringede tele¬ 
fonen, og Irmas bramfri røst erklæ¬ 
rede: — Jeg ved sgu godt, du går og 
sulter. Kan du så se at komme herud 
og få et ordentligt måltid mad! 

Den invitation kunne man ikke sige 
nej til. Det var ikke et hjem uden 
problemer, men det var et hjem med 
rigtige, hjertevarme mennesker — og¬ 
så børnene — og med åbne sind og 
en vældig lyst til at diskutere, til at 


vende og dreje tingene og prøve at 
nå det centrale. 

Irma havde ingen lang skolegang 
bag sig, men det år lærte jeg at respek¬ 
tere hendes næsten frygtindgydende 
evne til at skære igennem og sætte 
fingeren på ømme punkter. Hun var 
uhyre velbegavet, men ville have pru¬ 
stet hånligt, hvis man havde sagt det 
til hende. Eller også ville hun have 
leet sin skoggerlatter, der i sig selv 
kunne være ødelæggende for en om¬ 
hyggeligt udtænkt kæde af argumen¬ 
ter — for den signaliserede, at hun 
havde fundet et hul i kæden og more¬ 
de sig strålende. 

Allerede dengang var hun ikke 
rask, men det fik ikke lov at anfægte 
hendes livsmod. 

Det kom heller ikke til at anfægte 
hendes indsats som kasserer — und¬ 
skyld, i UFO-NYT hed det »regn¬ 
skabsfører« — for SUFOI. 

Hun fik styr på tingene, og jeg har 
et stærkt indtryk af, at hun på »kon¬ 
trastudvalgsmøderne« prøvede at ban¬ 
ke lidt økonomisk realitetssans ind i 
hovedet på de andre høje ledere. Vist 
en utaknemlig opgave, (det er stadig 
ikke sivet ind hos alle.) 

Men Irma var kvind for at sætte 
sig i respekt, når det gjaldt, og økono¬ 
mien lå i gode hænder. Stille og ro¬ 
ligt lagde hun et mægtigt arbejde i 
den side af sagen, for hun var — det 
er det ord, der karakteriserer hende 
i alle henseender — et grundlæggen¬ 
de ærligt menneske. 

Derfor kom det også som chok, at 
SUFOIs daværende ledelse ved årskif¬ 
tet 69—70 kasserede hende som kas¬ 
serer. Hvad der lå bag den beslutning, 
ved jeg ikke, men jeg ved, at sagen 
blev behandlet så klodset, at Irma 
følte, man drog hendes ærlighed i 
tvivl. Og dermed gjorde man et men¬ 
neske fortræd, netop fordi ærlighed 
var hendes helt grundlæggende karak¬ 
tertræk. Selv om det efter overtagel¬ 
sen af regnskaberne fra hende viste 
sig, at hun — skønt hun altid selv 
havde haft små midler — havde lagt 
adskillige hundrede kroner ud for 
SUFOI, gav det hende et sår i sjælen, 
som hun blev ved at føle. 

Hun bevarede alligevel sin interesse 
for UFO-problemet og sin på én gang 
muntre og realistiske holdning til det. 
Desværre blev hendes sidste år præget 
af sygdom, og hun blev vist glemt af 
de fleste. 

Men der er nok andre end mig, som 
altid vil savne hende. 

Per Borgaard 

MÆND I SORT _ 

Fremmede blandt os/2 


Af Martin Shipp 


Her følger 2. og sidste del af beretningen fra Sydengland, 
om et tilfælde med »mænd i sort«. Redaktionen har videre- 
bragt denne beretning af flere grunde. Fænomenet med my¬ 
stiske hændelser er ikke helt ukendt for SUFOIs stab, men 
især slutningen på denne spændende oplevelse, som Martin 
Shipp her har fortalt, bør give stof til eftertanke, ikke kun blandt 
læserne, men også - og ikke mindst - i SUFOIs egne rækker. Red. 


To dage senere, den 20. oktober, 
modtog Charles en telefonisk med¬ 
delelse. Da vi af spillede den, opdagede 
vi, at størstedelen af meddelelsen ikke 
kunne tydes, da stemmen druknede i 
elektronisk støj. Henimod slutningen 
blev stemmen noget mere tydelig, og vi 
fik en ny koordinat. Det kneb kun med 
at opfatte to af cifrene, og det stod 
klart, at vi skulle møde dem det sted, de 
glemte bare at oplyse hvornår. Tids¬ 
punktet blev sandsynligvis oplyst i be¬ 
gyndelsen af meddelelsen, men da var 
det umuligt at høre, hvad der blev sagt. 
Vi håbede, de ville ringe igen. 

Vi hørte først fra dem en uge senere 
og denne gang ikke telefonisk. Vi holdt 
møde hos Charles, da vi alle hørte støj, 
som om nogen råbte gennem brevspræk¬ 
ken. Ingen ord — kun støj lig med et 
skrig. Jan, Raymond og jeg løb hurtigt 
ud til hoveddøren, men der var ingen. 
Jan løb hen ad vejen, men uden held. 
Raymond opdagede da et stykke papir 
på gangstien uden for hoveddøren. Det 
var krøllet sammen og lignede blot 
noget affald. Da han havde samlet det 
op, så han at det var en kuvert adresse¬ 
ret til SCUFOR (der var det igen). 
Raymond kaldte på mig, da han havde 
åbnet kuverten og taget brevet ud. Pa¬ 
piret var blankt, og vi troede, at teksten 
kun var synlig i ultraviolet lys. Nu var 
de andre SCUFORI medlemmer kom¬ 
met ud for at se, hvad der foregik. 


Vi gik alle ind i huset for at foretage 
U/V-testen. Til vores overraskelse var 
der kun et ord på papiret: 

Allehelgensaften 

Vi gættede, at vi allehelgensaften (den 
31. oktober 1980) skulle møde op på det 
sted, der blev nævnt i telefonen. Det 
eneste problem var nu, at vi ikke kunne 
tyde de to af cifrene i koordinaten. 

Det blev lørdag den 31. oktober, og 
vi havde arbejdet ihærdigt på cifrene. 
Til sidst mente vi, vi havde de rigtige 
cifre, og da vi så på et generalstabskort, 
opdagede vi, at det var i en lille skov 
kendt som Westwood. Igen var det ikke 
langt fra Avebury og meget afsides. 

Omkring kl. 22.00 ankom SCUFORI 
medlemmerne Bob McGregor, Ray¬ 
mond, Charles, Jan og Marty til West¬ 
wood. Det viste sig, at det var meget 
svært at finde frem. Det var bælgmørkt 
i skoven, og det var svært at se, hvor 
man gik. De fem blev meget bange, da 
de nåede skovbrynet. Der var noget 
særligt over stedet. De gik ind mellem 
træerne, hvor den mudrede underskov 
nedsatte deres tempo. Alle stirrede in¬ 
tenst ud i mørket for at se, om der var 
nogen. Jo længere de kom ind i skoven, 
jo mere bange blev de, og Bob havde 
mest lyst til at vende tilbage til bilen. 
Alligevel fortsatte de, og blev meget 
overrasket, da en hvid skygge krydsede 


stien nogle meter foran dem. Før de 
nåede at reagere, var skyggen forsvun¬ 
det, uden de så, hvad det var. 

Da de havde været der en times tid, 
og med Bobs nerver på højkant, gav de 
op med en følelse af, at nogen holdt 
dem for nar. Til Bobs lettelse forlod de 
skoven og vendte hjem. Jeg talte med 
Bob mandagen efter, og han var stadig 
meget rystet over deres oplevelse. Han 
fortalte mig, at hvis det i den næste 
meddelelse stod noget om, han var 
bange, var han sikker på, der foregik 
et eller andet yderst mærkeligt. 

Og det var lige, hvad der skete. Den 
3. november modtog vi en telefonop¬ 
ringning, der omtalte den skrækslagne 
McGregor. I et forsøg på at fange den, 
der afleverede en meddelelse på Char¬ 
les bopæl, opsatte vi en fælde en man¬ 
dag aften. Mens vi holdt møde, sad 
Charles i huset overfor. Vi stod i for¬ 
bindelse med hinanden pr. walkie-talkie, 
og Charles, der kunne se enhver, som 
nærmede sig hoveddøren, kunne hur¬ 
tigt få fat i os, så vi kunne fange ved¬ 
kommende. Selvom meddelelserne i 
mange tilfælde var blevet afleveret om 
mandagen, var det ikke tilfældet denne 
gang. Faktisk modtog vi ikke så meget 
som en telefonopringning den aften. 

Der blev ikke arrangeret noget møde 
de næste uger. Vi modtog en del korte 
meddelelser via telefonen, men de fleste 
indeholdt kun elektronisk støj. Stort 
set fik vi ikke andet at vide, end man 
holdt øje med os, og i et tilfælde blev 
der sagt, at hvis vi ikke indstillede 
forskningen, ville de ødelægge vore 
hjem. 

Marty og jeg aflagde endnu en gang 
politistationen et besøg, da vi troede, 
de kunne gøre noget nu, hvor vi havde 
så mange oplysninger. Endnu en gang 
tog de det ikke højtideligt, og fortalte 
blot, at de intet kunne gøre, med min¬ 
dre der blev gjort alvor af truslerne. 

Vores ønske om at få sporet telefon¬ 
opringningerne blev modtaget med stor 
overraskelse. Med en følelse af at være 
hjælpeløse besluttede vi os til at gen¬ 
nemgå alle meddelelserne for at se, om 
vi kunne finde et mønster. Det virkede 
mærkeligt, at den eller de personer, 
der sendte meddelelserne, vidste så 
utroligt meget om gruppen og dens 
aktiviteter. Det fik os igen til at tale 
om, det måske var en fra gruppen, der 
lod oplysninger sive ud selvom vi fak¬ 
tisk kendte hinanden ret godt. 

Marty, Charles og jeg talte i al hem¬ 
melighed om dette, og det syntes mere 
og mere indlysende, at et af medlem¬ 
merne, Raymond, var den eneste, der 
ikke var til stede, når vi modtog tele¬ 
fonopringningerne. Han var også meget 
interesseret i elektronisk udstyr. Dertil 
kom, at det var Raymond, der fandt 
meddelelserne både i Avebury og uden 
for Charles’ hoveddør, selvom vi alle 
søgte. Kunne han have anbragt med¬ 
delelserne, mens vi vendte ryggen til? 

Det så ud som om, det umuligt kunne 
være Raymond, der var gerningsman¬ 
den, da hans overraskelse over med¬ 
delelserne syntes ægte. Han måtte 
være en god skuespiller. Vi nævnte 
ikke dette for ham, men var enige om 
at fortsætte, som vi plejede. Flere af 
de ting, Raymond påstod, var sket, fik 
os pludselig til at indse, at han ikke 
var, som vi troede. 

For det første tog han et polaroid 
fotografi af et stort kugleformet objekt, 
der var landet på en mark. Han havde 
fortalt, han var ude at lufte hunden, da 
han så det landede objekt. Han løb 
hurtigt hjem efter sit kamera, og med 
det sidste billede på filmen tog han et 
fotografi af objektet, før det lettede. 
Han rapporterede hurtigt observationen. 
Vi så på fotografiet, og som alle andre 
polaroid-billeder var det nummereret 
med et tal mellem 1 og 8. Dette 
billede havde på bagsiden nummer 6 
og kunne derfor ikke, som påstået 
have været det sidste. 

Vi mente et besøg på stedet ville give 
en del svar. Vi ville ikke tro vores egne 
øjne, da vi kom til stedet. Det kugle¬ 
formede objekt stod der endnu! Det 
var en del af et nyt rensningsanlæg, der 
blev bygget for at rense spildevandet 
fra et nyudstykket boligområde. Vi 
fortalte ikke Raymond noget om dette. 

For det andet fortalte Raymond, at 
da han den 1. december var på vej til 
vores møde, blev han standset af en 
mand i sort tøj. Denne mand rørte ved 
hans ene arm, hvilket gav ham udslet. 
Hvad, der var endnu mere overrasken¬ 
de, var, at Raymond havde kasettebån- 


det med telefonmeddelelserne i sin 
lomme. Denne lomme var på samme 
side, som den manden rørte, og da han 
tog båndet op af lommen, så han, ka- 
setten var smeltet. Båndet var ødelagt. 
Da han fortalte os det, troede vi ham 
ikke. 

Da vores spirende mistanke nu fik 
næring af disse hændelser, besluttede 
vi, at fange enten Raymond eller hans 
medskyldige. Hvis vi anklagede ham 
direkte, ville han helt sikkert benægte 
alt på grund af manglende bevis. Vi 
mente derfor, at det bedste bevis ville 
være at tage et fotografi af ham, mens 
han var i aktion. 

Fælde konstrueres 

Charles, der var dygtig til mekanisk og 
elektronisk arbejde, begyndte at bygge 
en fælde. Planen var at efterlade en 
båndkasette (formodentlig indeholden¬ 
de en besked), som han skulle hente. 
Kasetten skulle så anbringes ovenpå en 
microswitch, der var forbundet til et 
kamera (Olympos M 10) og en blitz. 
Kamaraet blev bygget ind i en beskyt¬ 
telseskasse, som på forsiden havde 
en lukkeanordning, igennem hvilken 
kameraet kunne indstilles. Kassen blev 
gjort fast til en stålstang, hvis anden 
ende blev fastgjort til nogle store ce¬ 
mentblokke, som så skulle graves ned 
ude på stedet. Blitzen blev sat fast på 
en træstang, der blot skulle trykkes 
ned i jorden. Begge dele, som skulle 
pege i retning af det sted, hvor kasette- 
båndet anbragtes, var praktisk taget 
usynlig i det høje græs. 



Opbygning af kamerakassen. 


Vi håbede at kasettebåndet ville på¬ 
virke microswitchen, når det blev sam¬ 
let op. Dette ville udløse både kamera 
og blitz og tage et billede af hvem, der 
så end hentede båndet. Stålkassens 
lukkeanordning, der normalt stod åben, 
ville lukke sig på sådan en måde, at 
det var umuligt at komme ind til kame¬ 
raet, hvilket ville beskytte filmen lige 
meget hvad der blev forsøgt. Da det 


hele var så tungt, ville det være umu¬ 
ligt at tage det med. Derfor ville foto¬ 
grafiet forblive intakt. 

Før vi opsatte fælden, mente vi, det 
var nødvendigt at vinde budbringerens/ 
budbringernes fortrolighed. For at gøre 
dette, nedskrev vi nogle spørgsmål og 
lagde dem i en kasette, som vi lagde 
på et afsides sted uden for Swindon. 
Når vi så næste gang blev ringet op, vil¬ 
le vi fortælle, at vi havde lagt en be¬ 
sked og oplyse stedets koordinat. Nogle 
få dage senere indløb der pr. telefon 
endnu en tåbelig meddelelse. Charles 
afbrød den og råbte gennem støjen, at 
vi ville lægge en besked til dem. Der 
blev øjeblikkeligt stille på linien, og lidt 
efter hørte Charles musik og korsang. 
Ved at lytte godt efter kunne han høre, 
det var julesalmen »Glade jul«, men 
meget forvrænget. Samtalen forløb som 
følger: 

I vil blive besøgt 

»Hallo« 

Vi holder øje med jer 

»Hør nu her gamle ven. En besked til 
dig. Vi vil lægge en meddelelse til jer 
denne gang. Vi vil fortælle hvornår. I 
har ikke overbevist os om, I er uden- 
jordiske. 1 må bevise, I er udenjordiske. 
Forsøg at overbevise os. Hvad siger 
du?« 

(Dyb stilhed) 

Så lød den forvrængede »Glade jul« 
over telefonen. 

»Vi har efterkommet alle jeres 
ønsker. . .« 

(Igen »Glade jul«) 

»En dejlig salme. Hallo? Hvad er 
meningen ...?« Linien var nu total død. 

Den telefonmeddelelse, vi modtog 
efter den lige omtalte, var ved at tage 
modet fra os, den lød kort og godt: 

I vil blive dræbt 

Resten af meddelelsen var uforståelig, 
men meningen var klar nok. 

En anden telefonmeddelelse, som 
indløb kort efter, begyndte med en kraf¬ 
tig støj, der mindede om selvsving, og 
fortsatte med: 

Vi ved I kan høre os. 

Vi ønsker at (forvrængning). 

I har fundet på at give os en med¬ 
meddelelse og vil lade os vide 

hvor I vil lægge den. 

I er ikke i sikkerhed. 

Vi ønsker handling nu. 

Vi vil opretholde kontakten. 






Denne opringning gav et indtryk af, at 
de var interesserede. Ved en opringning 
nogle dage senere, fik Charles lov til at 
oplyse koordinaten på det sted, hvor 
kasetten kunne findes. Han må være 
kommet igennem, for da vi besøgte 
stedet nogle dage senere, var kasetten 
væk. Vi ventede spændt på et svar. 
Det kom, da Charles en aften fandt 
både kasetten og meddelelsen i sin 
postkasse. 

Da vi fik denne meddelelse tilbage 
indeholdt kasetten også noget elektro¬ 
nisk udstyr, som ifølge meddelelsen 
var en sender. De slog fast, at de kunne 
spore kasetten lige meget hvor, den 
blev lagt, og vi behøvede derfor ikke 
at fortælle dem, hvor vi lagde den. 
Meddelelsen indeholdt også en ironisk 
advarsel mod at opstille fælder. Den 
lød: 

Ødelæg ikke det udstyr vi har 
givet jer. 

Vi har lavet det med materialer 
af jeres slags med den hensigt i 
fremtiden at kunne spore 
meddelelser, 

anbragt i denne æske. Vi vil 
udsende et signal 
og derefter lokalisere den. 

I behøver ikke at informere os. 

En af jer vil blive besøgt af en 
af vore agenter. Vi vil advare jer 
og ham om ikke at opsætte fælder. 
Han vil virke som mellemmand 
indtil det er tid for os at mødes. 

Vi var meget tilfredse med os selv, 
da de jo øjensynligt ville samarbejde. 
Som tingene stod nu, kunne vi aflevere 


endnu en meddelelse, men denne gang 
ville vi opsætte fælden. De ville helt 
sikkert hente meddelelsen. 

Vi fandt en andet afsidesliggende 
sted, og efter mange timers arbejde 
var udstyret på plads. Vi afprøvede det 
flere gange, og da vi tog hjem, bad vi 
til, at det ville virke, så vi kunne 
få afsluttet fire måneders chikanerier. 
Nu havde vi blot at vente. 

Det må lige slås fast, at ingen af 
SCUFGRIs medlemmer på noget tids¬ 
punkt troede, at det elektroniske kreds¬ 
løb, vi havde fået, var andet end en 
støj generator. Vi regnede med, at »de« 
fik den nøjagtige placering at vide, da 
Raymond deltog i alle disse diskus¬ 
sioner. Vi gjorde meget ud af at vise 
ham det nøjagtige sted på et kort, så 
vi kunne være sikker på, han vidste, 
hvor han skulle tage hen. Vi var der¬ 
for meget sikre på, at »de« ville hente 
kasetten. 

Faktisk blev det elektroniske kreds¬ 
løb senere undersøgt, og det viste sig 
at stamme fra et røntgenapparat, sand¬ 


synligvis på et hospital. Raymond ar¬ 
bejdede på et hospital. 

I den meddelelse, vi lagde i kasetten, 
bad vi om en forklaring på nogle få 
punkter især om, hvem de havde i 
sinde at kontakte. I deres seneste med¬ 
delelse til os, skrev de »En af jer vil 
modtage besøg af en af vore agen¬ 
ter.. . Han vil virke som mellemmand, 
indtil det er tid for os at mødes.« Vort 
spørgsmål til det lød: »Hvem fra SCU- 
FORI vil I kontakte? 

Et par dage senere, den 11. decem¬ 
ber, ringede Raymond til Charles, der 
dog ikke var hjemme, så Charles’ mor 
tog imod beskeden. Raymond påstod, 
at de »fremmede« havde givet ham 
besked på at flytte kasetten til et andet 
sted. Det lød meget mistænkeligt, og 
vi gættede på, at Raymond havde ud¬ 
løst fælden, og han derfor kom med 
den historie for at dække over, hvor¬ 
for han flyttede kasetten. Han måtte 
altså havde opdaget, at han var blevet 
fotograferet og tog nu sine forholds¬ 
regler. Han vidste, han var gået i en 
fælde. 

Før vi talte med ham, kørte vi ud 
til stedet, hvor vi så, at kameraet hav¬ 
de været udløst og var rykket op af 
jorden og trukket flere meter. Blitzen 
var også rykket op og smidt hen ad 
jorden. Da lukkeranordningen på kas¬ 
sen var lukket i, var kameraet intakt. 
Der var ikke gjort forsøg på at åbne 
kassen. Det så ud, som om han, da han 
ikke kunne få fat i kameraet, havde 
forsøgt at tage det hele med sig, dog 
uden held. Vi åbnede kassen og tog 
filmen med, så den kunne blive frem¬ 
kaldt. 

Mens vi ventede på, at filmen blev 
fremkaldt, sagde vi intet om hændel¬ 
sen til Raymond. En dag dukkede ka¬ 
setten op i Charles’ brevkasse med en 
besked. 

Denne meddelelse, som var et svar 
på vore spørgsmål, indeholdt ikke 
andet end Raymonds sidste forsøg på 
at dække over sig selv. Der stod, som 
svar på vore spørgsmål om hvem fra 
SCUFORI, de ville kontakte, følgende: 

I ved hvem han er — I har et 
billede — da vi søgte efter jeres 
meddelelse — sporede vi et 
elektronisk udstyr der ikke var 
vores — Vi snød jer ved at sende 
mellemmanden ud for at flytte 
meddelelsen. 

Da mellemmanden var væk — 
undersøgte vi jeres udstyr. 

Raymond vidste altså, han var fanget. 
Han forsøgte at overbevise os om, at 
han var den SCUFORI-repræsentant, 



Udstyret taget ud af kassetten. 



To kassetter: Den til venstre er den, der smeltede, da Raymond Smitters havde sit på¬ 
ståede møde med en MIB. Den anden indeholdt det udstyr, der formodentlig var en 
elektronisk støjgenerator. 

de ville kontakte, og at han kun var ta¬ 
get ud til stedet for at flytte kassetten, 
efter de havde »sporet et elektronisk 
udstyr, der ikke var deres«, med andre 
ord, kamerakassen. Meddelelsen for¬ 
søgte også at overbevise os om, at de 
»fremmede« havde rykket kassen fri 
for at undersøge den. Alt dette lød som 
et sidste forsøg fra en slået mand. 



Det sidste brev Raymond Smitters sendte, 
hvori han prøvede at dække over hele hi¬ 
storien og sin medvirken. 


Endelig var filmen fremkaldt og 
blandt testbillederne, hvor Charles ud¬ 
løste kameraet, var der et billede, som 
tydelig viste Raymonds skikkelse. Des¬ 
værre havde der været dug på kamera¬ 
ets objektiv, hvilket nok skyldtes, at 
det kun få dage tidligere var blevet an¬ 
bragt i den kolde december luft. Kame¬ 
raet var også blevet udløst om morge¬ 
nen, groft anslået kl. 08.00, hvilket be¬ 
tød, at rimfrosten også var et problem. 
Vi havde regnet med, at kameraet ville 
blive udløst om natten, derfor blitzen, 
men det skete i næsten fuldt dagslys. 
Vi havde dog fået det nødvendige be¬ 
vis, som vi viste Raymond på næste 
SCUFORI møde den 15., og efter en 
del spørgsmål brød han sammen og til¬ 
stod, at han var ansvarlig for det hele. 

Han påstod, at han også blev chika¬ 
neret af nogen, og med mindre han 
kunne få SCUFORI opløst, ville livet 
blive ubehageligt for ham. Han kunne 
selvfølgelig ikke bevise det. Vi bad 
ham selvfølgelig forlade gruppen og 
strømmen af meddelelser stoppede øje¬ 
blikkelig. Det mest overraskende er, at 
Raymond var under uddannelse til au¬ 
toriseret sygeplejerske, samtidig med 


han var frivillig rerserve politibetjent 
jobs som kræver meget ansvarsbeviste 
personer. 

SCUFORI har her en enestående re¬ 
gistrering af et MBI-tilfælde, et af de 
få, der hændte i England. Forskellen 
mellem dette og de andre fra fortiden 
er, at dette blev opklaret. Vi beviste, at 
med initiativ og beslutsomhed lykkedes 
det os at identificere gerningsmanden. 

Det kan postuleres, at hvis de berøm¬ 
te MBI-tilfælde i 1950 og 1960érne 
var blevet undersøgt på en lignende 
måde, ville resultatet måske have væ¬ 
ret det samme. Jeg tror, at forskellen 
som helhed skal søges hos UFO-for- 
skerne eller i UFO-grupperne. En naiv 
og sensationsjagende gruppe vil fortol¬ 
ke en sådan hændelse som mystisk og 
sandsynligvis af udenjordisk oprindel¬ 
se, som det var meningen, vi skulle tro. 
Måske accepterede de tidlige »flyven¬ 
de tallerken« forskere, som opgav de¬ 
res arbejde, disse budskaber og trusler 
uden at stille spørgsmål, og man antog 
derfor, at de var ægte. 

UFOerne i sig selv er et så stort pro¬ 
blem for UFOlogerne, at det ikke er 
nødvendigt med indblanding fra over¬ 
skruede personer og svindlere. 

Raymond Smitters (det er ikke hans 
rigtige navn) brugte megen tid med at 
udfærdige de mærkeligt skrevne med¬ 
delelser. Han gik langt for at fremstille 
lyde, der med en elektronisk baggrunds¬ 
støj, virkede frygtindgydende. Han be¬ 
arbejdede sin (eller en medskyldigs) 
stemme, så den kom til at lyde umen¬ 
neskelig. Han var med i SCUFORI 
meget længe og opnåede derfor de 



Dette testbillede er et af mange, der blev 
taget for at afprøve kameraet, så det tog et 
billede af den, der fjernede kassetten. Her 
er Charles »taget på fersk gerning«. 


andre medlemmers fulde fortrolighed. 

Vi kan ikke forklare, hvorfor han 
gjorde dette mod os, vi ved kun, at han 
gjorde det. Nogle af dem, der læser det¬ 
te, tror måske på, at Smitters var under 
pres af en højere autoritet, der ville 
have ham til at opløse SCUFORI, men 
det kan kun betragtes som et sidste 
forsøg på at bevare sin anseelse. Der var 
ikke dengang, og heller ikke nu, noget 
der tydede på, at han var under pres. 
Hvad mere er, SCUFORI vil stadig fun¬ 
gere som en forskningsgruppe - vi findes 
endnu, det samme gør Smitters - endda 
i et stykke. Han er ikke længere reserve¬ 
betjent, men er siden blevet forfremmet 
indenfor Sundhedsvæsenet. Vi har ingen 
kontakt med ham, så vi har accepteret, 
at vi aldrig får hans motiver til de my¬ 
stiske meddelelser at vide. □ 

Probe Report , jan. 83/Fl. R. 



Dette billede sagde alt. Selvom det er meget dårligt, var dette fotografi et sikkert bevis 
på, at Smitters var gerningsmanden. Konturen var ikke til at tage fejl af. Havde han ud¬ 
løst mekanismen om natten, var billedet uden tvivl blevet bedre. 

INDRAPPORTERINGER 

DANMARK 


SKANDINAVISK UFO INFORMATION 

RAPPORTCENTRALEN 



SITUATIONSRAPPORT 


1 / 9 - 31/10 1983 

• SUFOl/ufo nyt 



NL.1. 

Nattelysfænomen 1 

Et punktformet lys uden detaljer. 



NL.2. 

Nattelysfænomen 2 

Et lysfænomen af en vis udstræk¬ 
ning med synlig form. 



DL.1. 

Dagslysfænomen 1 

Et punktformet fænomen uden de¬ 
taljer. 


DL.2. 

Dagslysfænomen 2 

Et fænomen af en vis udstrækning 
med synlig form. 



Et nattelys er et eller flere lys. der 
ses efter solnedgang. Iagttageren 
kan ikke sige, hvor langt væk lyset 
er. Lysene kan være konstante, 
blinkende eller roterende. Lysene 
kan bevæge sig støt, fare omkring 
eller hænge stille. 



Et dagslysfænomen er et eller fle¬ 
re fænomener, der ses efter sol¬ 
opgang. Iagttageren kan ikke sige, 
hvor langt væk fænomenet er. Det 
kan bevæge sig støt. fare omkring 
eller hænge stille. 



N0.1. 

Nærobservation af 1. grad 

Et ufo med tydelige detaljer set 
inden for en afstand af 150 meter 
eller mindre. 


N0.2. 

Nærobservation af 2. grad 

Et ufo som i N0.1., der tillige ef¬ 
terlader tegn på at have været der 
- såsom landingsmærker, stråling, 
beskadiget vegetation, elektriske 
forstyrrelser osv. 


1 NO.3. 

Nærobservation af 3. grad 

Et ufo - svævende eller landet - 
som i N0.1., hvor der er iagttaget 
væsener eller skikkelser inde i el¬ 
ler i umiddelbar nærhed af fæno¬ 
menet. 

Den følgende liste angiver hver en¬ 
kelt henvendelse om observatio¬ 
ner, som SUFOI har modtaget i den 
anførte periode. 

Markeringen på kortet angiver ob¬ 
servatørens opholdssted i hvert en¬ 
kelt tilfælde. 

Da kun et fåtal af henvendelserne 
er undersøgt til bunds på tidspunk¬ 
tet for opgørelsen, kan der mangle 
oplysninger i flere tilfælde - lige¬ 
som det på dette tidspunkt kun i 
få tilfælde er muligt at afgøre om 
fænomenerne kan identificeres. 
(En komplet oversigt over antal 
UFOer/IFOer bringes hvert år i for¬ 
bindelse med en statistisk analyse 
af det samlede rapportmateriale). 

Under rubrikken UFO-RAPPORTER, 
DANMARK, bringes et udvalg af de 
færdigbehandlede observationer. 


SUFOI’s sekretariat 
søger arbejdskraft 

Lederen af SIJFOI’s sekretariat 
igennem snart 10 år ønsker nu at 
holde op forat hellige sig sin 
familie. 

Vi søger derfor en person M/K, 
helst hjemmegående under een 
el ler anden form, som kan vare¬ 
tage vores sekretariats mange¬ 
artede opgaver. 

Det er hovedsagelig at besvare 
telefonopkald, modtage besked 
om observationer fra dem, der 
har set noget, udsende rapport¬ 
skemaer til de pågældende, eller 
sætte den lokale områdeleder på 
sagen - via en telefonopringning - 
udsende SIJFOI’s skolepakker 
efter bestilling, udsende prøve¬ 
numre, foretage enkelte ren¬ 
skrivninger for det øvrige 
repræsentantskab o.s.v. 

Vor afgående sekretariatsleder 
udsendte nogle lister til 
formandsgruppen hver måned, 
og ud fra dem kan jeg se, at 
der gennemsnitlig har været 7-9 
henvendelser om ugen. 

Hvis der er et medlem, der er 
interesseret i at gøre en virkelig 
indsats for SUFOI, så er chancen 
her. 

Nærmere oplysninger kan fås 
ved henvendelse til: 

JØRGEN BENGTVIG 
Galgebakken Skrænt 3-15A 
DK - 2620 Albertslund 
Tlf. (02) 64 44 69 


Oversigt over observationer modtaget i 
perioden 1. sept. til 31. okt. 1983 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(med postnr.) 

Antal 

vidner 

Farver 

Evt. 

identifi¬ 

kation 

27-04-83 

11.30 DST 

90 sek. 

5600 Fåborg 

1 

matsort 


05-06-83 

22.30 DST 

15 min. 

5000 Odense 

2 

metalgrå 


05-06-83 

ca. 22.30 DST 

15 min. 

5550 Langeskov 

2 

mat metalgrå 


-07-83 

ca. 19.00 DST 

ca. 15 min. 

9550 Mariager 

2 

sølv/blå 


01-08-83 

01.17 DST 

ca. 5 sek. 

4000 Roskilde 

2 

hvid/grå-hvid 


18-08-83 

22.25 DST 

9 min. 

7100 Vejle 

over 30! 

hvid/rødlig 

fly 

28-08-83 

22.30 DST 

15 min. 

8900 Randers 

2 

gulorange 


11-09-83 

22.10 DST 

ca. 2 min. 

8752 Østbirk 

1 

grøn 


20-09-83 

06.00 DST 

50 min. 

5700 Svendborg 

5 

hvid 


22-09-83 

20.04 DST 

2 min. 

8382 Hinnerup 

1 

flere 

flylys 

26-09-83 

04.56 DNT 

8 min. 

5750 Ringe 

1 

hvidgul 

Venus 

27-09-83 

19.30 DNT 

flere min. 

8680 Ry 

flere 

hvid 


05-10-83 

ca. 05.30 DNT 

ca.30sek. 

9240 Nibe 

3 

hvid 


06-10-83 

ca. 23.30 DNT 

få min. 

2830 Virum 

1 

rød 


10-10-83 

03.30 DNT 

45 min. 

5854 Gislev 

1 

hvid 

Venus 

10-10-83 

03.55 DNT 

ca. 10 min. 

2770 Kastrup 

3 

hvid/rød/blå 

Venus 

17-10-83 

03.20 

30 min. 

3952 Jakobshavn 

1 



19-10-83 

17.45 DNT 

V 2-2 min. 

4540 Fårevejle 

1 

hvid 


21-10-83 

ca. 11.58 DNT 


2920 Charlottenl. 

1 

hvid 

ballon 

21-10-83 

12.00 DNT 

ca. 10 min. 

2860 Søborg 

1 

hvid 

ballon 

24-10-83 

18.20 DNT 

1 min. 

2830 Virum 

2 

hvid 


25-10-83 

06.30 DNT 

flere min. 

9550 Mariager 

1 

turkis 

Venus 

25-10-83 

aften 

få sek. 

9500 Hobro 

1 

hvid 


30-10-83 

ca. 04.00 DNT 

ca. 1 time 

2630 Tåstrup 

1 

hvid + andre 







farver 

Venus 

31-10-83 

22.05 DNT 

5-10 min. 

5953 Tranekær 

1 

rød 



Vi beklager 

Ved en fejltagelse blev der i 
november og december 1983 
udsendt girokort til samtlige 
IJFO-NYTs abonnenter, og 
dermed også til abonnenter, der 
allerede havde fornyet deres 
fællesabonnement til Det 
Ukendte. Vi kan berolige med, 
at læsere, der har indbetalt 
fællesabonnemt til Det Ukendte 
for 1984 også vil modtage UFO¬ 
NYT i det kommende år. Vi 
beklager fejltagelsen. 

Siden november 1983 er der i 
SUFOI foretaget større 
omlægninger af arbejdsgangene 
i forbindelse med ekspedition 
og udsendelse af UFO-NYT. 
Dette har i visse tilfælde med¬ 
ført forsinkelser og enkelte 
ekspeditionsfejl. Vi håber, vore 
læsere vil være forstående og 
lidt tålmodige i disse tilfælde. 

Alle forespørgsler vedrørende 
ekspeditionssager kan rettes til 
SUFOI, Postboks 6, 

2820 Gentofte. 

Per Andersen 


Husk! 

Har du husket at købe ... 

Frank Pedersen, Iver O. Kjems: 
UFO ORIENTERING (restoplag). 
Spændende introduktion til 
UFO-sagen, 120 sider rigt 
illustreret med bl.a. 

UFO-fotos. Pris kr. 40,00 

Willy Wegner: 

Dansk UFO-litteratur 1971-1979. 

Utrolig detaljeret bibliografi 
over samtlige danske bøger 
om UFOer, tidsskrifter og ar¬ 
tikler. Indeholder et omfat¬ 
tende indeks. 295 sider 
duplik. Pris kr. 60,00 

Nils Mustelin: 

Liv blandt milliarder af stjerner. 

En bog om menneskets søgen 
efter liv andre steder i uni¬ 
verset. En spændende op¬ 
dagelsesrejse gennem tid og 
rum. 276 sider, rigt 
illustreret. Pris kr. 51,95 

Bøgerne bestilles lettest ved at ind¬ 
betale beløbet plus kr. 10,00 (ekspe¬ 
dition/porto) til giro 9 11 77 25, 
SUFOI, Postbox 6, 2820 Gentofte. 
Husk at skrive på modtagerdelen, 
hvad der bestilles. 

RAPPORT FRA FYN_ 

Nærobservation af 3. grad 

Af Inge H. Svane 


Det er ikke ofte, vi kan berette om en dansk nærobservation 
af 3. grad. Åbenrå UFO-studiegruppe, der er tilknyttet SUFOI, 
har undersøgt en sådan sag fra FYN. Her følger beretningen 
om en 15-årigs møde med 5 UFOnauter i juli 1982. 


Det var endnu meget tidligt om mor¬ 
genen. Klokken var 04.30 da observa¬ 
tøren, en 15-årig dreng, cyklende mod 
sit arbejde som sommerferieafløser i et 
gartneri. Da han ca. 15 minutter sene¬ 
re drejede om et hjørne, fik han øje på 
noget stærkt lysende 50— 60 meter 
inde på en mark. Han steg af cyklen, 
og gik hen mod den lysende genstand, 
idet han undrede sig over hvad det 
mon kunne være. 

10— 15 meter fra UFOet kunne han 
se 5 skikkelser. De så menneskelige ud, 
men var dog ikke højere end 60 cm, 
havde stort hoved og brystkasse, og 
små hofter og ben. Fire af UFOnau- 
terne gik fordelt rundt om UFOet og 
»samlede prøver« med den ene hånd. 
1 den anden hånd havde de en pose 
eller lignende. UFOnauterne »gik oven 
på græsset«. Den femte UFOnaut stod 
og så på, men vendte sig pludselig og 


fik øje på observatøren. Alle fem løb 
op i UFOet, som lettede med en brum¬ 
men eller susen. Samtidig steg lysstyr¬ 
ken så meget, at observatøren måtte 
dække sine øjne med armene. UFOet 
forsvandt over nogle elledninger og tog 
retning mod Odense. 

Græsset trykket 

UFOet beskrives som to meter højt og 
to meter i diameter. Det lyste skarpt 
hvidt, og lignede to dybe tallerkener 
lagt oven på hinanden. Der var ingen 
synlige detaljer på overfladen, bortset 
fra en lem i den ene side. Det var her 
igennem UFOnauterne forsvandt. 

Observatøren bemærkede, at dér 
hvor UFOet havde stået, var græsset 
»trykket«, men derudover var der ingen 
synlige spor. 

Observatøren cyklede videre til sin 
arbejdsplads, hvor han fortalte arbejds¬ 


giveren om oplevelsen. Denne slog 
dog episoden hen med en bemærkning 
om, at observatøren nok ikke var rig¬ 
tig vågen endnu... 

Observatøren gik derefter og »klem¬ 
te« sin oplevelse inde, indtil han fik 
lejlighed til at fortælle om den ved et 
foredrag afholdt af FUFOS. Foredrags¬ 
holderen bad ham udfylde et spørge¬ 
skema, og FUFOS overlod derefter 
sagen til SUFOI. 

Rapportoptagelse 

Åbenrå UFO-studiegruppe overtog 
sagen i marts måned 1983, og fik af¬ 
talt et besøg hos observatøren den 1. 
maj 1983. 

Vi drog fire personer af sted, og 
efter et styrkende måltid i Odense, 
kørte vi ind til banegården for at se 
på det store områdekort, hvor vi skulle 
finde stedet. 

Da vi endelig kom frem, blev vi budt 
hjertelig velkommen, og slog os her¬ 
efter ned i spisestuen væbnet med 
papir, skrivere og båndoptager. Obser¬ 
vatøren fortalte om hændelsen uden 
nævneværdige afvigelser fra det tid¬ 
ligere opgivne. Dog var der usikkerhed 
omkring verdenshjørner, ligesom der i 
det først udfyldte rapportskema stod 
at græsset var svedet efter UFOet. 
Dette afviste observatøren, idet han 
oplyste, at græsset blot var trykket 
sammen, og måske lidt mørkt. På mar¬ 
ken var der raj græs, hvilket er græs 
med korn som ligger ned. Dette græs 
ligger som en masse i ca. 35—40 cm 
højde, og det var altså i den højde — 
oven på græsset — at UFOnauterne 
bevægede sig. 

60 cm høje 

Efter interviewet i observatørens hjem, 
kørte vi alle ud til observationsstedet. 
På marken var der nu sået korn, som 

III.: Henrik Pedersen. 



Marken, hvorpå observationen fandt sted. Marken skrår nedad, i retning ind i billedet. 
I 1983 blev marken tilsået med korn. 


var kommet op i ca. 30 cm højde. 
Observatøren kunne straks udpege ste¬ 
det. Han var ikke i tvivl, idet han hav¬ 
de bemærket en vandpost udenfor det 
sted på marken, hvor UFOet havde 
stået. Efter observatørens anvisninger 
opmålte vi forskellige størrelser. Afstan¬ 
den fra vejen til UFOet var 52 meter. 
Observatørens afstand til UFOet, da 
han var tættest på, var 12 meter. Fra 
denne afstand skulle observatøren mel¬ 
de i hvor stor en cirkel at tre fra grup¬ 
pen skulle stå, for at markere UFOets 
størrelse. Der blev sagt stop, da vi hav¬ 
de en cirkel på 9 meter i omkreds, 
svarende til 2,86 meter i diameter. 

Størrelsen på UFOnauterne målte vi 
til 60 cm, idet observatøren fra 12 
meters afstand skulle sige til, når høj¬ 
den blev vist nedefra og opefter på 
benene af en fra gruppen. 

Retningen hvori objektet forsvandt 
blev målt til 180° syd (360° kompas). 

Landingsstedet gav ellers ingen yder¬ 
ligere oplysninger, idet der overhovedet 
ikke var synlige spor. Marken var jo 
blevet pløjet i efteråret, og senere var 
der sået korn. 

Usikker dato 

Efter undersøgelserne på stedet tog vi 
tilbage til observatøren, der nu udfyldte 
endnu et spørgeskema. Dette gav dog 
intet nyt. Observatøren skulle herefter 
på arbejde, og vi blev budt på kaffe af 


hans forældre. På den måde fik vi lej¬ 
lighed til at få deres opfattelse af ob¬ 
servationsdatoen, som observatøren 
ikke kunne huske. Forældrene mente, 
at observationen måtte have fundet sted 
i dagene mellem den 15. og den 25. 
juli 1982. Dette mente de fordi en hede¬ 
bølge startede i disse dage. Observa¬ 
tøren måtte derfor møde så tidligt om 
morgenen, da det midt på dagen var alt 
for varmt at arbejde i drivhusene. 


1 øvrigt støttede forældrene fuldstæn¬ 
dig observatørens forklaring. Det kom 
frem, at observatøren ikke er en type, 
der ønsker opmærksomheden henledt 
på sig selv. Ligeledes mente forældrene 
ikke, at deres søn går og dagdrømmer 
og fantaserer. 

Hermed sluttede undersøgelserne i 
første omgang, og vi drog tilbage til 
Sønderjylland. Herfra kontaktede vi 
Meteorologisk Institut og bad om vejr- 

Her skulle UFOet have stået. Jorden bar ingen synlige mærker. Det brune græs, som ses, 
skyldes traktoren. Vidnet sagde, at græsset rejste sig efter landingen, dog først efter 
en periode. 


rapporten for juli måned 1982. Den 
viste, at der i dagene 15. —25. juli 
kun havde været én dag med regn tid¬ 
ligt om morgenen, nemlig den 16. juli 
1982. Alle de andre dage viste fint vejr. 

Efterforskning 

1 håb om at finde yderligere vidner 
skrev vi til politimesteren i Odense, og 
bad om at få oplyst, om der i oven¬ 
nævnte tidsrum var indløbet rapporter, 
som kunne svare til en UFO-observa- 
tion. Man svarede, at der i ovennævnte 
tidsrum ikke var registreret oplysninger, 
som kunne »indicere observation af en 
»UFO««. 


Da observationen var så gammel, og 
datoen ikke lå fast, opgav vi at spørge 
hos aviserne og lufthavnen i Beldringe 
ved Odense. Dog ville vi gerne have 
haft navnet på arbejdsgiveren, som 
observatøren havde fortalt om hæn¬ 
delsen umiddelbart efter. Observatøren 
var modvillig, idet han mente at vi ikke 
vile få noget ud af at kontakte ham. 

Bedømmelse 

Vi kan vist ikke komme udenom, at 
denne observation har givet anledning 
til mange diskussioner i gruppen. Det 
ville jo være dejligt med yderligere et 


vidne eller et foto, om ikke andet så 
dagen efter observationen for at doku¬ 
mentere evt. landingsmærker. 

Observatøren er tilsyneladende en 
åben og ærlig person. Samtidig omtaler 
han hændelsen ligefremt, uden at tøve. 
Svarene kommer prompte og uden de 
store afvigelser fra gang til gang. Det 
er forfatterens indtryk, at observatø¬ 
ren er meget moden. Han arbejder 
trods sin alder med hårdt arbejde hos 
landmændene, og beskæftiger sig 
meget med voksne i sin fritid. I øvrigt 
går han til daglig på en efterskole. Dis¬ 
se indtryk bekræftes af forældrene. 

Drengen havde ikke noget nævne¬ 
værdigt kendskab til UFOer på for¬ 
hånd, og gav udtryk for at emnet ikke 
var interessant. 

Lad os prøve at se på nogle af de 
ting der taler imod at der skulle være 
tale om en ægte nærobservation af 3. 
grad. For det første var der direkte 
modstrid mellem den første oplysning 
om at græsset var afsvedet, og den 
senere beskrivelse af græsset som »tryk¬ 
ket. Observatøren afviste den første 
forklaring som urigtig. 

På samme måde angav observatøren 
hele tre forskellige retninger — NØ, 
NV og S — i tre forskellige spørge¬ 
skemaer. Dette kan måske forklares 
med at han ikke er sikker i verdens¬ 
hjørnerne, idet han ikke var i tvivl ude 
på selve observationsstedet. 

Det forekommer mærkeligt, at ob¬ 
servatøren ikke kan huske datoen. 
Faktisk er han ikke engang i stand til at 
afgøre om det var i juni eller juli måned. 
Han er ikke selv klar over hvorfor. 
Kun med forældrenes hjælp blev tids¬ 
punktet indkredset til 15. —25. juli 1982. 

Den mest »mistænkelige« detalje er 
observatørens modvilje mod at lade os 
kontakte arbejdsgiveren. Han nægter 
det ikke direkte, men gentager at det 
ikke vil hjælpe os at kontakte ham. 
Man kunne måske forestille sig rime¬ 
lige grunde til ikke at ville blande 
arbejdsgiveren ind i sagen, men motivet 
er ikke fuldstændig klarlagt. 

Konklusion 

Sammenfattende kan man sige, at vi 
igen står med en beretning fra en enlig 
observatør — en beretning som det ikke 
er muligt at få bekræftet. På den anden 
side er den heller ikke afkræftet, og 
gruppens vurdering bygger derfor på 
vort positive indtryk af observatørens 
person. Desuden mangler motivet for 
at han skulle have »opfundet« historien. 
Konklusionen må derfor blive, at vi 
ikke kan forklare hændelsen på grund¬ 
lag af de foreliggende oplysninger. □ 


g 



Det var fra dette sted observatøren iagttog UFOet samt de 5 ufonauter i en afstand af 
kun 12 meter. — I baggrunden kan man se den røde vandpost som observatøren kunne 
huske efter observationen. 

INTERNATIONALT 


3. kongres i England 


Ved Per A ndersen 


I august 1983 blev den tredie internationale BUFORA-kongres 
afholdt i High Wycombe, England. Igennem tre dage var der 
foredrag af både engelske og udenlandske foredragsholdere, 
og forud for kongressen samledes den Internationale Komité 
for UFO Forskning til et dagslangt møde. SUFOIs repræsen¬ 
tant ved kongressen, Per Andersen, fortæller her om de 
mange indtryk. 


Den engelske UFO-organisation BU¬ 
FORA har igennem en årrække op¬ 
bygget en tradition for afholdelse af 
internationale kongresser. I 1979 og 
1981 blev de to tidligere UFO-kongres- 
ser afholdt, og i august 1983 løb så 
den tredie kongres af stablen, der i 
modsætning til de to tidligere ikke 
fandt sted i selve London, men denne 
gang i High Wycombe. 

Ved velvillig hjælp fra SUFOI var 
jeg i stand til at deltage i kongressen, 
ligesom jeg har været til stede ved de 
to tidligere kongresser, og på denne 
baggrund kan jeg roligt sige, at BU- 
FORA-kongressen levede op til for¬ 
ventningerne. Tre dages foredrag var 
på programmet, og blandt foredrags¬ 
holderne fandt man nogle af de inter¬ 
nationalt kendte UFO-forskere. Kende¬ 
tegnet for programmet var, at fore¬ 
dragene var af relativ god kvalitet, og 
de belyste mange af UFO-sagens spæn¬ 
dende områder. 

Når man betragter det gode program, 
kan man godt undre sig over, at del¬ 
tagelsen var så lav som den var. Kun 
omkring hundrede personer var der i 
gennemsnit til foredragene, hvilket er 
noget lavere end ved de tidligere kon¬ 
gresser. Og det på trods af, at kon¬ 
gressen efter min opfattelse fagligt 
set var den bedste af de hidtil afholdte. 
Det var karakteristisk, at en stor del af 
tilhørerne var tilrejsende fra udlandet, 
mens kun en ringe del var lokale del¬ 


tagere; et forhold, der nok skal søges i 
den dyre entré, der blev opkrævet (ca. 
kr. 150 pr. dag!). 

Jordiske UFOer 

Blandt foredragsholderne kunne man 
helt klart fornemme to — diametralt 
modsatte — tendenser. Nogle af fore¬ 
dragene omhandlede i stor udstræk¬ 
ning de såkaldte »kuglelys« eller »natte- 
lys«, det vil sige plasma-lignende lys 
set om natten og i sjældnere tilfælde 
om dagen uden væsentlige detaljer. 
Foredragsholderne var inde på tanken 


om jordiske naturfænomener til for¬ 
klaring af disse kuglelys. Andre fore¬ 
dragsholdere gav udtryk for deres opfat¬ 
telse af UFOer som rumskibe fra univer¬ 
set og regeringernes mulige hemmelighol¬ 
delse af oplysninger om fænomenerne. 

En af de førende fortalere for de 
»jordiske UFOer« er forfatteren Paul 
Devereux, der bl.a. er redaktør for det 
engelske blad »The Ley Hunter«. I sit 
foredrag var Paul Devereux inde på sine 
teorier om sammenhængen mellem 
UFO-observationer og geologiske for¬ 
kastninger. Ud fra en bl.a. statistisk 
bearbejdning af en række engelske 
observationer fra perioden 1904— 1905 
søgte han at påvise en klar sammen¬ 
hæng mellem observationerne og disse 
geologiske brudlinier. En stor del af de 
undersøgte observationer havde faktisk 
fundet sted i en afstand af kun nogle 
hundrede meter fra sådanne forkast¬ 
ninger. 

Det er også muligt at fremsætte en 
teori om årsagen til lyskugler skabt 



J. Allen Hynek (tv.) og John Timmerman (th.), begge fra den amerikanske ufo-organisation 
CUFOS. 

ved forkastningslinier. Teorien tager 
udgangspunkt i et geologisk fænomen 
med det sigende navn Triboluminens. 
Forklaret kort og enkelt går denne teori 
ud på, at der over lange tidsperioder 
kan opbygges et lager af frie elektroner 
i sten som f.eks. granit og limsten. 
Disse elektroner kan ved friktions¬ 
kræfterne i forkastninger bringes til en 
lavere energi-tilstand, hvorunder der 
udstråles synligt lys. Paul Devereux 
anser selv denne teori for mere sand¬ 
synlig end en anden ofte nævnt teori 
baseret på det geologiske fænomen 
Piezo-elektricitet. 

Det hele er faktisk ikke kun en teori, 
idet laboratorieforsøg i både England 
og USA har påvist, at synligt lys kan 
skabes fra sten på denne måde. De 
laboratorie-skabte lys har dog størrel¬ 
sesmæssigt været meget små i forhold 
til observerede UFO-fænomener, og 
det står endnu tilbage at påvise, at 
fænomenerne også kan opstå i naturen 
med langt større fysiske dimensioner. 

Selv om det er klart, at Paul Deve- 
reux’s statistiske arbejde ikke kan stå 
for en videnskabelig kritik, har denne 
teori dog givetvis en meget interessant 
kerne i forbindelse med UFO-fænome- 
nerne. Der tales i UFO-kredse mere 
og mere om denne eller lignende 
teorier, og flere steder i verden er 
man i gang med at undersøge disse 
tanker nærmere. 1 et kommende num¬ 
mer af UFO-NYT vil vi bringe en 


længere artikel af Paul Devereux om 
de »jordiske UFOer«. 

Brændpunkter 

Det er et almindeligt kendt faktum, at 
størstedelen af UFO-observationerne 
omhandler lyskugler, altså lys som må¬ 
ske lader sig forklare inden for ram¬ 
merne af en teori om »jordiske UFOer«. 
Et sted, hvor der i et stykke tid er 
blevet observeret usædvanligt mange 
nattelys er Norge, specielt Hessdalen, 
og disse observationer har da også tid¬ 
ligere været omtalt her i UFO-NYT. 

På BUFORA kongressen fortalte 
Jann Fjellander (Sverige) om de mange 
observationer gjort i Norge, hvor man 
nu forsøger at stable systematiske under¬ 
søgelsesprojekter på benene. Fore¬ 
draget, der var illustreret med lysbil¬ 
leder af nattelysene, var meget under¬ 
holdende, ikke mindst på grund af 
Jann’s tydelige iver for sagen. 

På billederne, der som regel var taget 
med telelinse og kraftigt forstørrede, 
mente svenskeren at kunne tolke diver¬ 
se rumskibs-former og kraftfelter. Som 
Jann selv udtrykte det »kunne man 
ved at se længe nok på billederne op¬ 
dage utrolige detaljer« Men man har 
påvist, at sådanne »fantasi-opfattelser« 
kan opnås fra ethvert billede af et na¬ 
turligt lys, når bare det bliver forstør¬ 
ret tilstrækkelig kraftigt op. 

Så de fotograferede lys i Norge er 
og bliver nattelys, omend meget interes¬ 


sante p.g.a. forskellige regelmæssig¬ 
heder i bevægelse m.v. Det kunne 
være interessant at få undersøgt, om 
der i de pågældende geografiske om¬ 
råder er specielt mange forkastnings¬ 
linier! 

En anden person, der på kongressen 
kunne tale med om mange observa¬ 
tioner, var Dr. Harley Rutledge. Har- 
ley Rutledge er fra USA, nærmere 
bestemt Missouri, hvor han er fysik¬ 
professor og leder af det fysiske institut 
ved Southeast Missouri State Universi- 
ty. Hans UFO-interesser er foreløbig 
kulmineret i et projekt »identifikation«, 
der på (tilsyneladende) teknisk og viden¬ 
skabelig basis har forsøgt at »opsøge« 
UFOerne ved hjælp af instrumenter, 
observations-øvelser m.v. I 1981 udkom 
en bog om dette projekt med titlen 
»Project Identification — The First 
Scientific Field Study of UFO Pheno- 
mena«. 

I sit foredrag ved kongressen rede¬ 
gjorde Harley Rutledge for nogle af 
projektets resultater, specielt hvor han 
selv havde været involveret. Det er 
faktisk lykkedes for »Projekt Identifi¬ 
kation« under observations-øvelser at 
opleve en række UFO-fænomener, og 
da man samtidig havde en række måle¬ 
udstyr og kameraer til rådighed, er 
disse UFOer både observeret, fotogra¬ 
feret og målt på forskellig måde. 

Observationerne drejede sig oftest 
om nattelys/lyskugler. Forskellige lys 
blev observeret, f.eks. foran en bjerg¬ 
side, så en maksimal afstand kunne 
skønnes. Disse spændende observa¬ 
tioner, ofte med Harley Rutledge som 
medobservatør, blev genfortalt, men 
desværre uden oplysninger af mere tek¬ 
nisk karakter: Hvad kom der ud af at 
anvende de forskellige måleinstrumen¬ 
ter? Dette må siges at være en stor man¬ 
gel ved et ellers spændende foredrag. 

Foredraget afføder en række natur¬ 
lige spørgsmål. Hvorfor kan en sådan 
undersøgelsesgruppe pludselig have så 
mange observationer, når andre ikke 
har haft det på trods af ihærdige ob¬ 
servationsøvelser? Er der en sammen¬ 
hæng mellem det bjergrige observations¬ 
område, der er tale om, og de teorier 
som Devereux er inde på med »jor¬ 
diske UFOer«? Og har der i det hele 
taget været tale om misfortolkninger 
af kendte fænomener? Disse spørgs¬ 
mål kunne foredraget ikke give svar 
på, men er oplagte emner og argumen¬ 
ter for projektets fortsatte arbejde. 

OZ-faktoren 

Ja, ja siger den vågne læser sikkert. 



Forstørrelse fra en 16 mm film af det uidentificerede objekt freelancejournalist Arne W. 
Wisth observerede og filmede i februar 1982 i Hessdalen. Objektets hastighed var ikke 
særlig stor. Farverne på fotoet (lysorange) stemmer med de observerede farver, bortset 
fra at objektet tilsyneladende også rummede blå og grønne farver synligt under fæno¬ 
menets farveskift. 

Det er meget godt med alle disse lys¬ 
kugler, men hvad med de virkelig inter¬ 
essante observationer — nærobserva¬ 
tioner af forskellige grader? Dette 
spørgsmål forsøgte englænderen Jenny 
Randles at besvare i sit foredrag med 
titlen »Vinduerne åbnes«. 

Jenny Randles er en af de få perso¬ 
ner i England, der lever af at skrive 
UFO-bøger. Siden hun i 1978 opgav sit 
civile job til fordel for UFO-sagen, 
har hun skrevet 5 bøger om emnet. 
Derudover er hun involveret i andre 
UFO-aktiviteter, deriblandt posten som 
forskningsleder i BUFORA, konsulent 
for det engelske »Flying Saucer Review« 
og redaktør af et lokalt UFO-blad. 

Forenklet sagt opererer Jenny Rand¬ 
les med kun tre årsager til alle UFO- 
og IFO-observationer: Svindel, IFOer 
og UAPer. Det er velkendt, at en 
meget lille del af de indkomne rappor¬ 
ter kan henføres til svindel og en stor 
del kan henføres til IFOer — altså 
identificerede fænomener som fly og 
satellitter. Med UAP mener Jenny 
Uidentificeret Atmosfærisk Fænomen, 
hvilket altså kan siges at være tæt på 
begrebet kuglelys, og som en mulig 
forklaring på disse UAPer er hun også 
inde på teorien om piezo-elektriske 
fænomener eller lignende. 

Men hvis alle UFO-observationer i 
virkeligheden skyldes UAPer, hvad så 
med f.eks. nærobservationer med mas¬ 
ser af detaljer, der bestemt ikke peger 
i retning af kuglelys? Jenny Randles 
har den opfattelse, at det i virkeligheden 
muligvis også kun er »almindelig kug¬ 
lelys«, altså UAPer, der er baggrunden 
for sådanne observationer. Herved 
rejses selvfølgelig spørgsmålet, om ob¬ 
servatørerne så f.eks. lyver eller har 
hallucinationer ved nærobservationer. 

Som svar på dette spørgsmål er Jenny 
inde på en mulighed, som hun kalder 
quasi-virkelige oplevelser. Quasi-virke- 
lige oplevelser er hændeler, der godt 
nok affødes af et fænomen i virkelig¬ 
heden — f.eks. et kuglelys — men som 
af observatøren, der befinder sig i en 
slags vågen drømmetilstand, ubevidst 
bliver fortolket til en helt anden op¬ 
levelse. Denne stærke indflydelse fra 
observatørens underbevidsthed kalder 
hun for OZ-faktoren efter drømme¬ 
landet med samme navn. OZ-faktoren 
er bl.a. karakteriseret ved tidstab, in¬ 
teraktion med fænomenet og observa¬ 
tører, der har mange observationer — 
faktorer, der i høj grad går igen ved 
nærobservationer. 

Foruden ideerne omkring OZ-fakto¬ 
ren var Jenny Randles inde på en na¬ 


turlig forklaring af såkaldte UFO-bøl- 
ger på bestemte geografiske lokaliteter, 
som ofte kaldes for UFO-vinduer. Hun 
mente, at koncentrationer af lokale 
UFO-eksperter, UFO-grupper, megen 
presseomtale, befolkningsgrundlag og 
lignende eksterne faktorer først og frem¬ 
mest kan forklare UFO-bølger. 

Hemmeligholdelse 

Som tidligere nævnt var kongressen i 
England præget af to hovedtendenser. 
Den ene var som allerede beskrevet 
»jordiske UFOer«, mens den anden gik 
direkte til nærobservationerne og en 
mere direkte fortolkning af disse som 
et udtryk for fremmede rumskibes 
aktiviteter på Jorden. 



Stanton T. Friedman. 


Et af hovedforedragene på kongres¬ 
sen var Stanton T. Friedman’s fore¬ 
drag med titlen »Flyvende tallerkener 
er reelle«. 

Amerikaneren, der nu er bosat i 
Canada, er foruden sine videnskabelige 


aktiviteter inden for bl.a. kernefysik, 
kendt som UFO-foredragsholder, 
medie-optræden m.v. Han er også 
kendt for at sige tingene præcis, som 
han mener de er — hårdt og brutalt 
— og det er bl.a., at en kerne af UFO- 
observationerne dækker over besøg fra 
rummet. 

Stanton’s hovedteori i foredraget var, 
at den amerikanske regering dels ken¬ 
der hele sandheden om rumskibenes 
besøg på Jorden, dels at denne viden 
holdes strengt hemmeligt og dels at 
regeringen intet middel skyr for at und¬ 
gå udsivning af informationer om 
dette. Denne teori underbygger Fried¬ 
man med hemmeligt stemplede doku¬ 
menter. Et sådant UFO-dokument blev 
fremvist, der tidligere var hemmeligt, 
men nu delvis frigivet, og hvor store 
dele af teksten var skjult for læsning 
med overstregninger. På en side var 
der endda kun et enkelt læseligt ord 
tilbage! Hvad der så egentlig står i det 
hemmelige UFO-dokument, kan man 
kun gætte på, men Stanton Friedman 
er ikke i tvivl: Det er hemmeligholdel¬ 
se af det faktum, at Jorden besøges af 
rumskibe. 

Det blev også postuleret, at regerin¬ 
gen vil gå meget langt for at under¬ 
trykke udsivning, der kan pege i ret¬ 
ning af en sådan hemmeligholdelse. Ja, 
de vil endda gå så langt som til at læg¬ 
ge pres på enkeltpersoner og måske 
endda sørge for, at de kommer ud for 
et »hændeligt« uheld. Det kan derfor 
godt undre, at han selv har fået lov 
til at vandre frit omkring i så mange 
år og være talsmand for hemmelig¬ 
holdelsen, uden at der er krummet så 
meget som et hår på hans hoved, og 
uden der er givet nogen form for »ad¬ 
varsel«! Personlig finder jeg det som 



To engelske ufologer, Harry Harris (tv.) og forskningsleder Jenny Randles (th.) 

et udmærket argument for, at hans 
teorier er lidt overspændte. 

Endelig må man gøre sig klart, at 
fordi der sker en form for hemmelig¬ 
holdelse af UFO-viden — hvad jeg ikke 
er afvisende over for — betyder dette 
ikke nødvendigvis, at regeringerne og 
militæret sidder inde med den fulde 
viden om UFOerne. Måske er de lige 
så forvirrede over fænomenerne som 
UFO-forskerne — og måske er en evt. 
hemmeligholdelse af militærpersoners 
UFO-oplevelser netop et udtryk for 
denne forvirring. Som Paul Devereux 
så sigende udtrykte det: »Bevis for 
hemmeligholdelse er ikke nødvendig¬ 
vis ensbetydende med hemmeligholdelse 
af bevis«! 

Hypnose 

Hvis man ikke ønsker at bevise rum¬ 
skibs-teorien med hemmeligholdelse af 
noget, som man ikke ved hvad er — og 
det mener jeg ikke man kan — må man 
vende sig mod andre former for bevis. 
Efter min opfattelse er selve UFO- 
observationerne og UFO-rapporterne 
det eneste materiale, der i øjeblikket 
kan danne grundlag for mulige rum¬ 
skibs-argumenter. 

Et af de spændende aspekter ved 
UFO-observationerne er hypnose-for¬ 
søg med UFO-vidner — vidner, der 
har haft nærobservationer og tidstab i 
denne forbindelse, og som under hyp¬ 
nose fortæller mange detaljer om deres 
kontakt med UFOer. Disse detaljer 
leder ofte tankerne hen på rumskibe 
fra rummet. Ved kongressen havde jeg 
for første gang mulighed for at opleve 
hypnose-forsøg med UFO-vidner, der 


blev vist på video. Her blev der vist 
klip med UFO-vidner bragt under hyp¬ 
nose, og de fortalte alle, hvordan de 
havde haft en UFO-oplevelse med et 
»fartøj«, var blevet bragt ind i fartøjet 
og var blevet undersøgt af »UFO- 
nauterne«. 

Der er mange farer ved at anvende 
hypnose på UFO-vidner. For det første 
skal man være klar over, at hypnose 
ikke er et »sandheds serum«, forstået 
på den måde, at man under hypnose 
fortæller præcist, hvad der er objektivt 
rigtigt. Man fortæller højst, hvad man 
tror er rigtigt — og nogle gange oven i 
købet kun, hvad hypnotisøren tror er 
rigtigt. Det er et faktum, at man under 
hypnose kan styres så meget af hypno¬ 
tisøren, at man kan bringes til at for¬ 
tælle præcist, hvad hypnotisøren ønsker 
man skal fortælle. 

Disse forbehold ved hypnose gør det 
meget vanskeligt at anvende de hyp¬ 
notiske resultater som »videnskabe¬ 
lige beviser« eller argumenter. Ved de 
aktuelle hypnose-situationer, der blev 
vist på video, var hypnotisøren meget 
påpasselig med ikke direkte at stille 
ledende spørgsmål (selv om der var 
enkelte af disse). 

Selv om man tager forbeholdene ved 
hypnose i betragtning, kan det allige¬ 
vel i høj grad undre en, at tre personer, 
der oplevede et fænomen sammen og 
hver for sig bringes i hypnose, stort 
set fortæller den samme historie. Og 
vel at mærke en historie, som vidnerne 
i vågen tilstand ikke er bevidst omkring. 
Det kan også undre, at en heraf helt 
uafhængig observation involverer en 
observatør med tidstab, som under 


hypnose beretter en historie, der har 
mange lighedspunkter med den først¬ 
nævnte observation. 

Teorierne om indflydelsen fra vid¬ 
nernes underbevidsthed på observations¬ 
tidspunktet og OZ-faktoren kommer 
lidt til kort ved disse hypnose-forsøg. 
Alligevel skal man være meget påpas¬ 
selig med ikke bare at tage hypnose¬ 
forsøgene for pålydende værdi og ac¬ 
ceptere dem som beviser for rumskibs¬ 
hypotesen. Der er som tidligere nævnt 
en række forbehold at tage ved sådan¬ 
ne forsøg, ligesom OZ-faktorens ind¬ 
flydelse i disse tilfælde skal under¬ 
søges nærmere, inden man kan begynde 
at anvende resultaterne som objektive 
argumenter. Der er lang vej igen, og 
det er endda tvivlsomt, om hypnose¬ 
resultaterne nogensinde vil blive så 
godt videnskabeligt forstået, at de kan 
danne grundlag for objektive bedøm¬ 
melser. 

Liv på solen! 

Hvis man et øjeblik går ud fra rum¬ 
skibs-hypotesen som forklaring på i 
hvert fald en del af observationerne, 
så kan man spørge sig selv, hvor disse 
rumskibe så kommer fra. Her havde 
amerikaneren Ali Abutaha med sit fore¬ 
drag på kongressen et kontroversielt 
bud: De kunne tænkes at komme fra 
solen! Dette lyder umiddelbart som en 
vanvittig tanke, og det var da også hvad 
jeg tænkte, da jeg satte mig godt til 
rette for at lytte til foredraget. Men 
foredraget gav mig alligevel lidt at 
tænke på. 

Hvordan kan man komme frem til, 
at der skulle være mulighed for liv på 
solen? Er det blot løse postulatger? 
Nej, tilsyneladende bygger Ali Abutaha 
sin teori på en mængde kendte, viden¬ 
skabelige kendsgerninger. Vi ved, at 
der kan eksistere liv på Jorden ved 
rimelige omgivelser som 24 grader og 1 
atmosfæres tryk. Men man har også 
kunnet konstatere, at der visse steder 
på Jorden findes liv under højt tryk og 
høje temperaturer. Disse høje tryk og 
temperaturer er selvfølgelig ingenting 
at regne mod forholdene på solen, men 
indtegnet på en tegning, kan der tæn¬ 
kes en linie mellem de to kendte punk¬ 
ter for Jorden og videre over meget 
højere temperatur- og tryk-tilstande. 
Denne linie kalder Abutaha for den 
Kosmiske Livslinie. 

Det viser sig, at den kosmiske livs¬ 
linie passerer et punkt, der godt nok 
indebærer en høj temperatur og et højt 
tryk, men som faktisk stemmer overens 
med forholdene i et bestemt lag på solen. 



I pauserne mellem foredragene var der mange muligheder for at stifte nye internationale 
bekendtskaber. 

Og ikke nok med dette, men det har 
også vist sig (efter foredragsholderens 
udtalelse), at der i netop dette lag 
findes grundstoffer som brint, helium, 
ilt, kvælstof og kulstof — netop de 
organiske byggestene. Ud fra dette 
anser Ali Abutaha det for muligt, at 
der kan eksistere liv på solen — selv 
om argumenterne kun er på et teore¬ 
tisk grundlag. 

Hvad kan dette så have med UFOer 
at gøre? Hvis man et øjeblik antager, 
at der faktisk er liv på solen, og dette 
liv er i stand til at bygge rumfartøjer, 
så må de for at besøge solsystemets 
planeter medbringe omgivelser svarende 
til solen (tænk på astronauterne, der 
må medbringe jordiske omgivelser i 
form af ilt m.v.). Og derfor kunne det 
tænkes, at deres rumfartøjer for os så 
ud som plasmalignende orange kugler 
— netop en type kuglelys, der ofte 
rapporteres! 

»Den Kosmiske Livslinie« er selv¬ 
følgelig en interessant tanke, men må 
dog indtil videre betragtes som ret så 
teoretisk og akademisk. 

Videnskaben 

På den internationale kongres var der 
flere skandinaviske indslag. Jeg har al¬ 
lerede berettet om Jann Fjellanders 
foredrag om observationerne i Hess- 
dalen. Men yderligere to skandinaviske 
foredragsholdere var på talerstolen, 
nemlig Bertil Kuhlemann fra Sverige 
og undertegnede fra SUFOI. 

Bertil var i sit foredrag inde på spørgs¬ 
målet om hvad man i UFO-sagen er i 
stand til at måle, hvad man ikke kan 
måle og hvad man måler i dag. Med 
»måles« menes her den måde, hvorpå 
oplysningerne om UFO-fænomenerne 
fremkommer. Det helt centrale i denne 
forbindelse er selvfølgelig rapporterne, 
og oplysningerne heri er de »målte 
resultater«. Opfattet på denne måde er 
UFO-vidnerne »måleinstrumenterne«, 
og man må derfor gøre sig klart, at 
dette er et noget specielt måleinstru¬ 
ment. 

Med mange måleinstrumenter, som 
et metermål, er man i stand til at måle 
nogenlunde præcist, og man er i hvert 
fald i stand til at vurdere måleusikker- 
heden. Anderledes forholder det sig 
med UFO-vidnerne som måleinstru¬ 
ment. For det første kan man ikke måle 
noget præcist — bl.a. spiller vidnets 
underbevidsthed, forudsætninger m.v. 
ind — men mere kritisk er, at vi har 
svært ved at vurdere måleusikker- 
heden. Vi har i dag kun begrænset 
viden om de psykologiske og sociolo¬ 


giske faktorer (OZ-faktoren), der spil¬ 
ler ind under og efter en UFO-obser- 
vation. 

De vanskelige »måleforhold« betyder, 
at hele arbejdet med UFO-rapporterne 
bliver uhyrligt vanskeligt. Et faktum 
man bør være sig meget bevidst, når 
man forsøger at behandle emnet viden¬ 
skabeligt. 

Den videnskabelige drejning kom 
også til udtryk i mit eget foredrag, der 
havde titlen »Danske videnskabsmænd 
og UFO-sagen«. Den (sikkert) interes¬ 
serede læser henvises til et tidligere 
nummer af UFO-NYT, hvor oplysnin¬ 


gerne om denne spørgeskema-under¬ 
søgelse har været offentliggjort (se 
UFO-NYT 1981, nummer 3). 

Ny formand 

Men allerede inden selve kongressen 
løb af stabelen, havde der været inter¬ 
nationale UFO-aktiviteter i England. 
Dagen inden kongressen startede blev 
der nemlig afholdt et møde i den 
»Provisoriske Internationale Komité 
for UFO Forskning« — der i løbet af 
mødet skiftede navn til den »Interna¬ 
tionale Komité for UFO Forskning« 
(ICUR). De tilstedeværende medlem- 



Lars K. Lassen (SUFOI) i samtale med den nye formand for ICUR, Bertil Kuhlemann fra 
Sverige (tv.). 

På sporet af 
UFOnauten 

Kunne du tænke dig at komme på 
sporet af UFOnauten...? 

Så har vi et godt tilbud til dig... 

Åge Skjelborg 
På sporet af UFOnauten 

Bogen, hvorom SUFOI’s anmelder Frank Lerbæk skrev: 

»Interessant og læseværdig — ja, mere end det — en uund¬ 
værlig bog for UF Ologer. Hvorfor? Fordi forfatteren har 
forsket på et felt som UFOIogeralt forlænge har skubbet 
fra s/g«. 


Og dette emne er de kontroversielle beretninger om møder med levende 
væsener i forbindelse med nærobservationer af tredie grad. 
Forfatteren forsøger i bogen at sætte UFOnaut-beretningerne ind i 
en sociologisk sammenhæng. Er der en forbindelse mellem disse 
beretninger og de menneskelige mønstre i befolkningen? Hvilket 
emne kan være mere interessant... 


Bogen er på 288 Sider og er 
udgivet af Berlingske Forlag, 1979. 


SPECIAL-TILBUD 
KUN KR. 

25 °° 


Bogen bestilles lettest ved at 
indbetale beløbet plus kr. 10 
(ekspedition/porto) til giro 
911 77 25, SUFOI, Postbox 6, 
2820 Gentofte. Skriv venligst 
»På sporet af UFOnauten« på 
modtagerdelen. 



mer på mødet var J. Allen Hynek 
(USA), Stanton Friedman (Canada), 
Michael Sinclair (Canada), Paul Nor¬ 
man (Australien), Robert Digby (Eng¬ 
land), Steven Gamble (England), Bertil 
Kuhlemann (Sverige), Bjarne Håkans- 
son (Sverige), Lars K. Lassen (Dan¬ 
mark og undertegnede (Danmark). 

Komiteen ændrede altså navn, idet 
ordet »provisorisk« udgik. Baggrunden 
for navneskiftet er, at man nu opfatter 
komiteen som en egentlig international 



Den nye sekretær for ICUR, Bjarne Hå- 
kansson, der netop er emigreret fra Sverige 
til Texas, USA. 


instans, og der blev på mødet fastlagt 
vedtægter for komiteens arbejde og 
struktur. 

ICUR’s formål blev fastlagt til at 
»tilskynde, foretage og standardisere 
undersøgelser og forskning af UFO- 
fænomenet på global og videnskabelig 
basis. Det skal også være komiteens 
politik at oplyse om dets arbejde til 
alle interesserede parter«. Oplysnin¬ 
gerne om det internationale arbejde vil 
bl.a. fremkomme gennem det officielle 
blad UFO INTERNATIONAL, der 
har Bertil Kuhlemann som redaktør, 
og det interne blad ICUR MEMO, der 
har Bjarne Håkansson som redaktør. 

Vedtægterne går i korthed ud på, at 
det kun er videnskabeligt orienterede 
UFO-organisationer og -grupper, der 
kan være medlemmer af komiteen. 
Man kan kun blive medlem af ICUR 
på opfordring, hvilket vil sige, at man 
bliver inviteret til at deltage. Det er en 
forudsætning for medlemskab, at 
UFO-organisationen kan udpege en 
videnskabeligt orienteret repræsentant. 


—fortsættes side 47 

UDEFRA _ 

Cash/Land rum/2 


af John F. Schuessier 


I UFO-NYT nr. 6/83 omtalte vi tilfældet Vickie Landrum og 
Betty Cash, hvor de to vidner til et muligt UFO omgivet af 
en mængde helikoptere øjensynlig blev udsat for strålings¬ 
skader. Var det et UFO eller et hemmeligt eksperimentalfly 
vidnerne så? I nedenstående artikel har UFO-forskeren John 
F. Schuessler prøvet at spore observationen tilbage til evt. 
mørklagte forsøgsfly og helikopter missioner • men øjen¬ 
synlig • og nok temmeligt besynderligt - synes ingen at ken¬ 
de noget til over et dusin store helikopteres manøvrer på 
nattehimlen den 29. december 1980. 


I de måneder der fulgte efter den 29. 
december 1980 tilfældet nær Huffman, 
Texas, hvor Betty Cash, Vickie Land¬ 
rum og Colby Landrum blev skadet 
efter at have opholdt sig tæt på et 
stort vandtank-lignende objekt omgi¬ 
vet af militær-lignende helikoptere, 
blev alle vore anmodninger om hjælp 
fra regeringsembedsmænd mødt med 
det døve øre. Den bureaukratiske lige¬ 
gladhed begyndte dog at slå revner, 
da TV-serien »Det er fantastisk« 
bragte en omtale af sagen. Derefter 
bragte tidsskrifterne Science Digest 
og Omni mindre artikler om obser¬ 
vationen, hvilket også medvirkede til 
at man i Washington D. C. begynd¬ 
te at blive opmærksomme. 

Den 24. februar 1982 blev jeg rin¬ 
get op af det amerikanske luftvåbens 
forbindelseskontor i Washington D. 
C.. Det var kaptajn Jenny Lampley, 
der ringede, og hun forklarede, at en 
forespørgsel i kongressen havde med¬ 
ført, at hun var blevet sat på det job, 
at finde ud af om helikoptere fra det 
amerikanske luftvåben havde været 
indblandet i observationen den 29. de¬ 
cember 1980. Ca. 2 uger senere erfa¬ 
rede jeg via Richard Niemtzow fra 
Travis luftbasen i Californien, at kap¬ 


tajn Lampley havde afsluttet sine un¬ 
dersøgelser - og med negativt resultat. 
Efter alt at dømme anvender luftvåb¬ 
net ikke helikoptere med to rotorer! 
(Dette resultat er ret tvetydigt. Avisen 
The Houston Chronicle viste i sin 


udgave fra den 17. august 1982 et fo¬ 
to af en helikopter med to rotorer 
med billedteksten: Honduranske sol¬ 
dater omkring en helikopter fra det 
amerikanske luftvåben under en fæl¬ 
les militærøvelse...). 

Den 19. marts 1982 blev jeg ringet 
op af oberstløjtnant Georg Sarran fra 
Department of The Army Inspector Ge¬ 
neral kontoret i Pentagon-bygningen. 
Obersten forklarede, at hans kontor 
havde modtaget forespørgslen fra Luft¬ 
våbnets Forbindelseskontor, da luft¬ 
våbnet var nået til den opfattelse, at 
ingen af deres enheder havde været 
involveret i tilfældet den 29. december 
1980. Ydeligere forklarede han, at han 
var interesseret ud fra den betragtning, 
at det evt. kunne have været helikop¬ 
tere fra hæren, der havde været invol¬ 
veret, og at han ville foretage under- 



Colby og Vickie Landrum. 

søgelser omkring denne mulighed. Han 
understregede, at den amerikanske hær 
ikke havde nogen som helst mening om 
det uidentificerede objekt - ej heller 
om UFOer generelt set. 

Oberst Sarran begrundede sin op¬ 
ringning med, at hans kontor var ble¬ 
vet bedt om at komme med nogle svar 
omkring helikopter-sagen. På hans an¬ 
modning forsynede jeg ham mundtligt 
med et referat af hele sagen og obser¬ 
vationen, fra begyndelsen til slutnin¬ 
gen. Han fortalte, at han havde været 
stationeret på Fort Hood før han blev 
forflyttet til Washington, og at han 
kendte til helikopter-operationer, da 
de normalt udførte deres øvelser på 
Fort Hood området. Fort Hood var 
i besiddelse af et antal helikoptere 
med to rotorer, men han mente ikke 
at de havde været indblandet, da til¬ 
fældet havde fundet sted over et andet 
territorium. Så vidt han vidste var Fort 
Hood det eneste sted, hvor der fandtes 
helikoptere af den aktuelle type (CH- 
47 Chinook), i det område.Jeg kunne 
dog oplyse ham om, at jeg havde fun¬ 
det ud af, at der både på Ellington 
Luftbasen i Houston og på Dallas Flå- 
deluftbase var stationeret CH-47 heli¬ 
koptere, og jeg gav ham de relevante 
telefonnumre, så han selv kunne chec¬ 
ke mine oplysninger. Hans kommentar 
var, at hans indledende konklusion vil¬ 
le være, at hvis der havde været heli¬ 
koptere indblandet måtte de uden tvivl 
stamme fra Ellington, og han ville star¬ 
te sine undersøgelser på dette sted. 

Han havde selv fortolket tilfældet 
til at dreje sig om en helikopter, der 
var kommet i vanskeligheder, og som 
derfor var ved at lande for at foretage 


nødvendige reparationer - men måtte 
konkludere, at dette ikke passede med 
situationen, da der ikke var indkom¬ 
met nogen rapport om et sådan tilfæl¬ 
de. Men han havde noget besvær med 
at godtage Cash/Landrum’s påstand 
om, at der havde været et objekt, mu¬ 
ligvis et experimental-fartøj, ud over 
helikopterne den pågældende nat. Han 
baserede sin opfattelse på det faktum, 
at tidspunktet faldt sammen med jule¬ 
ugen, og de fleste militære baser redu¬ 
cerer deres aktiviteter til »helligdags¬ 
rutiner« på dette tidspunkt, hvilket 
indebærer, at de fleste af det militære 
personel har fri og er på orlov. Han 
spurgte derefter om de svar, som vor un¬ 
dersøgelsesgruppe VISIT havde fået fra 
de forskellige militære forlægninger, 
som vi havde kontaktet telefonisk. 
Hans konklusion var, at disse svar lød 
ret sandfærdige. Han var meget høf¬ 
lig og sagde, at han ville prøve at kon¬ 
takte Ellington. Desuden ville han hel¬ 
lere end gerne tage action på den mind¬ 
ste antydning af et cover-up, som vi 
måske stødte på, da hæren fandt det 
meget væsentligt at have gode kontak¬ 
ter til befolkningen. 

Senere samme dag blev jeg igen kon¬ 
taktet af oberst Sarran, der fortalte at 
han havde været i kontakt med Elling¬ 
ton. Den kommandohavende officer 
Major Dennis Haire, der ledede den 
136. transport enhed (en reservegrup¬ 
pe stationeret på Ellington), der benyt¬ 
tede CH-47 helikoptere, ville kontakte 
mig og diskutere sagen. Oberst Sarran 
fortalte, at han havde haft svært ved 
at overbevise major Haire om, at det 
var alvorlig ment med forespørgslen, 
da Haire aldrig havde hørt om sagen. 



Boeing CH-47 Chinook helikopter. 


Dette havde gjort Sarran endnu mere 
overbevist om, at ingen helikopter hav¬ 
de forsøgt en landing den 29. decem¬ 
ber 1980. Yderligere forsikrede Sar ran, 
at der ikke blev fløjet med CH-47 
helikoptere mandag aftener. Jeg af¬ 
viste denne påstand ved at referere til 
det faktum, at tre CH-47 helikoptere 
var fløjet fra Ellington mandag den 15. 
marts 1982 - kun fire dage før opring¬ 
ningen fra ham. Han indrømmede, at 
der kunne være undtagelser! 

Den 22. marts 1982 blev jeg så ringet 
op af major Haire. Han havde tilhørt 
luftvåbnets gruppe siden 1966 og hav¬ 
de været befalingshavende siden 1978. 
Hans gruppe havde 8 stk. CH-47A 
Chinook, der var blevet stationeret der 
i 1980. Tidligere havde de udgjort en 
lægeenhed. Han fortalte, at A model¬ 
len af Chinook helikopteren medførte 
brændstof til 2 timers flyvning plus 
til 15 min. nødflyvning. Deres flyve¬ 
hastighed er 110 knob (ca. 204 km/t) 
og maximalhastigheden er 135 knob 
(ca. 250 km/t). De kan flyve non-stop 
til San Antonio elle Austin, men må 
lande og fylde op på College Station 
hvis de skal flyve til Dallas. Hvis de er 
på øvelse har de normalt et aftalt mø¬ 
dested med en stor tankvogn fra det 
amerikanske luftvåben, så de kan få 
fyldt tankene op. Major Haire fortalte, 
at der ikke fandtes CH-47 helikoptere 
i Louisiana. En gruppe er stationeret 
på Fort Siil i Oklahoma og en hel del 
CH-47 er stationeret på Fort Hood i 
Texas. Helikopterne på Fort Hood er 
»C« modellen, der kan flyve til Dallas 
og tilbage igen uden at skulle tanke op 
undervejs. De har en flyvetid på 3 l A 
time, normalhastighed på 225 km/t 
og tophastighed på 260 km/t. Endelig 
oplyste han, at der i 1980 kun fand¬ 
tes militære Chinook helikoptere, så 
det kunne ikke dreje sig om civile heli¬ 
koptere i Cash/Landrum tilfældet. 
Major Haire var 99°/o sikker på, at CH 
47 helikoptere fra Ellington ikke havde 
været involveret i 1980 tilfældet. Heli¬ 
kopter-piloter en meget følsomme for 
lys ved natflyvning og undgår lysende 
objekter og ting, der kan ødelægge de¬ 
res nattesyn. Bl.a. af denne grund tviv¬ 
lede han på at helikoptere ville flyve 
nær ved det diamant formede objekt, 
der var blevet observeret af Cash/Land¬ 
rum. 

Major Haire ringede atter op den 
26. marts 1982. Han fortalte, at han 
havde fortalt oberst Sarran om vor tid¬ 
ligere telefonsamtale. Det tydede på, 
at oberst Sarran for alvor gravede i sa¬ 
gen - repræsenterende Generalinspek- 

tørens kontor. Mark Charbenaugh, 
der samarbejder med major Haire, er 
tilknyttet Austin reserverne, og major 
Haire CH-47 enheden ved Ellington 
National Garde. Mark havde bemær¬ 
ket, at luftkortene viste placeringen af 
to mikrobølgesendere nordøst for Hou- 
ston. Han spurgte, om der muligvis 
kunne have været et mikrobølgeuheld, 
men fik intet svar herpå. 

Major Haire havde ingen anelse om 
hvad der var sket den 29. december 
1980, og han havde absolut ikke været 
involveret. Han mente, at regeringen 
meget vel kunne have et eller andet 
avanceret apparatur, anvendt eller an¬ 
den fremskreden teknologi, et eller an¬ 
det forsøgsfartøj som kunne have for¬ 
årsaget de rapporterede symptomer. 
Han havde imidlertid ingen viden her¬ 
om. Jeg spurgte ham, om han nogen¬ 
sinde havde hørt om at en NEST-en- 
hed havde opereret på de kanter. Han 
svarede nej, samt at han ikke anede, 
hvad den forkortelse stod for. Jeg op¬ 
lyste ham om, at den betød Nuclear 
Emergency Survival Team. Han var 
lige klog. 

Oberst Sar ran ringede igen den 8. 
april 1982. Han havde talt med kap¬ 
tajn Richard Niemtzow på Travis 
og med Dr. Peter Rank i Wisconsin. 
Han forstod deres synspunkter, men 
havde besluttet sig til selv at tage til 
Houston i maj måned og undersøge 
sagerne. Han sagde også, at der var ik¬ 
ke noget hemmeligt omkring hans ind¬ 
blanding i tingene, for »hæren siger 
hverken at UFOerne ikke eksisterer el¬ 
ler at de eksisterer. Det må andre af¬ 
gøre.« Hvis nogle af hærens helikop¬ 
tere havde været indblandet og det var 
deres skyld, ville de tage deres ansvar. 
Oberst Sarran ringede atter den 23. 
april 1982 for at fastsætte en foreløbig 
dato for sin tur til Houston og han 
planlagde at mødes med både mig, 
Vickie Landrum, Willie Culberson, en 
politibetjent fra Dayton, som vi havde 
fundet frem til, havde set helikop¬ 
tere den 29. december 1980. Sarran 
havde været i kontakt med alle baserne 
og fundet ud af, at ingen helikoptere 
havde fløjet nær Huffman på den på¬ 
gældende dag. Fort Hood havde kun 
haft én helikopter i luften og den var 
fløjet til Houston, Galveston og der¬ 
efter retur til Fort Hood ved 20-tiden. 

Den 25. maj 1982 mødtes jeg med 
oberst Sarran på Holiday Inn ved Hou- 
stons Internationale Lufthavn. Han 
bad mig lave en båndoptagelse over 
alle de data jeg havde på tilfældet. Det 
skulle ske i interviewform. Jeg accep¬ 


terede under den forudsætning, at jeg 
selv kunne foretage en optagelse af he¬ 
le samtalen. Han accepterede høfligt. 
Interviewet varede i 45 minutter og 
omfattede hele begivenhedsforløbet 
med alle detailler, som jeg kendte 
til det. 

Ved middagstid den 25. maj besøg¬ 
te Sarran og jeg Vickie Landrum i hen¬ 
des hjem i Dayton, hvor også Vickies 
søster Berthra var til stede. Oberst 
Sarran fortalte Vickie, at dette var en 
officiel undersøgelse, og at hun var frit 
stillet mht. at fortælle om den til andre, 
hvis hun ønskede det. Han gav hende 
et trykt informationsark omhandlende 
hendes rettigheder, men fortalte at han 
ikke kunne garantere hende nogen 
hemmeligholdelse af de afgivne oplys¬ 
ninger. Jeg optog hele interviewet og 
beholdt båndet, hvoraf et kopi senere 
blev sendt til Peter Gersten i New York. 
Oberst Sarran ringede til Betty Cash 
i Birmingham fra Vickies hjem og fik 
en uofficiel snak med hende om de for¬ 
skellige detailler. 

Ved 13.30 tiden tog oberst Sarran, 
Vickie Landrum, Berthra Landrum og 
jeg selv hen for at mødes med poli¬ 
tiofficer L. L. Walker, og jeg optog 
hele interviewet med ham og hans ko¬ 
ne Marie. De havde observeret CH-47 
helikopterne over nøjagtig det samme 
område nær Huffman, men 4-5 timer 
efter det oprindelige tilfælde havde 
fundet sted. På det tidspunkt så det 
ud som om helikopterne søgte efter 
noget på jorden. De fløj i grupper på 
tre med søgelys, der oplyste terrænet. 
Under interviewet sagde Walker bl.a. 


»...jeg kunne se tre i formation, og 
godt 300 m mere til venstre kunne jeg 
se en anden gruppe på tre helikoptere. 
Da jeg så grundigere efter så jeg yder¬ 
ligere tre. De havde to rotorer, én 
for og én bag, og jeg kunne tydeligt 
se deres form og andre detailler...«. 

Oberst Sarran var efter samtalen 
overbevist om, at Walker havde set 
helikoptere, men det måtte stadig be¬ 
vises. Derefter besøgte Sarran og jeg 
sherif-kontoret for Montgomery Coun- 
ty i Conroe, Texas. Vi havde hørt ryg¬ 
ter om, at sheriffen havde forårsaget 
et helikopter-togt den 29. december 
1980. Vi fandt ud af, at alle ansatte 
på sheriffens afdeling var blevet ud¬ 
skiftet den 2. januar 1981. Ingen fra 
det oprindelige personale var tilstede 
ved vort besøg. Vi blev rådet til at kon¬ 
takte Carl Mangogna, der havde an¬ 
svaret for Harris County Patrulje-afde¬ 
ling, hvorunder helikopterne sorterede 
på det tidspunkt. Den vagthavende offi¬ 
cer den 29. december 1980 var Gloria 
Eshenbeck. Jeg kontaktede Mangogna 
senere, men var ikke i stand til at finde 
Echenbeck. Den 26. maj fik jeg fat 
i Carl Mangogna, men han havde in¬ 
gen erindring om begivenhederne den 
29. december 1980 og foreslog, at jeg 
kontaktede kaptajn Defore fra HPD. 

Samme dag ringede officer Gustaf- 
son fra hærens lægeenhed mig op. 
Han havde på vor anmodning checket 
med andre medlemmer i enheden på 
Hooks og foreslog følgende mulig¬ 
heder: 

(a) Der var en Hurtig Udrykningsen¬ 
hed, der opererede i Lousiana og 



Betty Cash. 

Sær¬ 
rapport 
fra SUFOI 

Om morgenen den 6. november 1975 blev indbyggerne i 
Arizona opskræmt ved nyheden om, at en ung skov¬ 
arbejder ved navn Travis Walton aftenen før var sporløst 
forsvundet for øjnene af sine arbejdskammerater efter 
at være blevet ramt af en lysstråle fra et UFO. Fem dage 
efter den mystiske forsvinden dukkede Travis op på 
en øde landevej — chokeret, langskægget, sulten, 
tørstig og 5,5 kg lettere... 

Hvad var der sket? 


Sagen er blevet grundigt undersøgt af den amerikanske UFO-organi- 
sation APRO og af UFO-skeptikeren Philip Klass. Hvad afslører disse 
undersøgelser? 

Det kan De læse om i denne nye rapport fra SUFOI: 

BORTFØRT 

Travis Walton sagen 5.11.75 
Ved Kim Møller Hansen 

Travis Walton sagen er et af den amerikanske UFO-scenes store 
stridsspørgsmål. Blev Travis virkelig bortført, eller er det et svindel¬ 
nummer? ... Læs rapporten og døm selv. 


Rapporten er på 60 sider Rapporten bestilles lettest ved at 

duplik/offset og illustreret. indbetale beløbet + kr. 7,00 (porto/ 

ekspedition), i alt kr. 37,00, til giro 
911 77 25, SUFOI, Postbox 6, 

2820 Gentofte. Skriv venligst 
»Bortført« på modtagerdelen. 




Texas og havde gjort det det sidste 
1 Vi år. sidst de havde hørt om den 
var for ca. 6 måneder siden, da den 
var på færde nær Morgan City i 
Louisiana. Han fortalte, at de ind¬ 
øvede »Iran-type raids« fra små 
transportfartøjer i den Mexicanske 
Golf. Deres operationer er hem¬ 
melige og varsles ikke. 

(b) Marinekorpset i New Orleans be¬ 
nytter CH-46 helikoptere. Han hav¬ 
de intet kendskab til nogen ope¬ 
ration i Houston området, men der 
var altid en mulighed.(VISIT chec¬ 
kede Marinekorpsenheden i marts 
1981, men fandt ingen aktivitet 
desangående). 

(c) Ken Defore fra Houston Politi¬ 
korps bor i Dayton, Texas. Han 
ville aflægge L. L. Walker et besøg 
og dobbeltchecke hans beretning 
om at have set CH-47 helikoptere 
den 29. december 1980. 

Den 27. maj ringede Gustafson med 
en up to-date rapport. Hans check med 
Ken Defore fra Houston politiet var 
positiv. Kaptajn Defore sagde, at han 
tvivlede ikke på, at L. L. Walker vir¬ 
kelig havde set CH-47 helikoptere og 
han mente også, at de måske var en del 
af en Hurtig Udryknings-enhed. Wal¬ 
ker havde set 12 helikoptere i forma¬ 
tioner å 3 stk. Den ledende helikop¬ 
ter i hver gruppe havde belyst jorden 
med et søgelys, som søgte de efter no¬ 
get. De fløj i ca. 150 m højde. De æn¬ 
drede kurs og bevægede sig mod Den 
Mexicanske Golf. Gustafson bemær¬ 
kede: »Vi har måske pirret op i en my¬ 
retue«. 

Oberst Sarran ringede den 1. juni 
1982. Han havde uden held forsøgt 
at lokalisere en enhed, der var ansvar¬ 
lig for helikopterne den 29. december 
1980. Hurtig Udrykningsenheder fand¬ 
tes kun på Fort Braggs, North Caro- 
lina, Fort Devens, Massachussetts samt 
i Panama og Europa. De havde ikke 
været involveret. 

Oberst Sarran skulle tale med John 
Nyter i forbindelse med besvarelsen af 
det i kongressen rejste spørgsmål, og 
han lovede at vende tilbage til mig 
mht. spørgsmålene omkring udryk¬ 
ningsenhederne. 

Den 25. juni ringede oberst Sarran 
igen. Vi talte om påstanden i APRO 
Bulletin vedr. et hemmeligt regerings¬ 
projekt som forklaring på tilfældet, 
og jeg foreslog, at han kontaktede 
Coral Lorenzen fra APRO for at hø¬ 
re, hvad de havde af oplysninger. 

SUFOIs 

Ju bilæumskuvert 

Den 17. december 1982 fejrede foreningen SUFOI sit 25 års jubilæum. 
I den anledning blev der ved Gentofte Postkontor den 17. december 
1982 anvendt et særstempel. Teksten på stemplet er »Skandinavisk 
UFO Information, 25 års UFO-forskning i Danmark, 17.12.1982«. 

SUFOI var på pletten og fremstillede et begrænset oplag af den flotte 
jubilæumskuvert, som blev frankeret med forskellige spændende fri¬ 
mærke-kombinationer og stemplet med postvæsenets officielle SUFOI- 
særstempel. 

Vi har stadig nogle få af disse særstemplede kuverter tilbage. Benyt 
chancen nu til at erhverve disse enestående samleobjekter, inden de 
bliver udsolgt — der vil aldrig kunne foretages genfremstilling af disse 
særstemplede kuverter! 

Benyt særkuverten som gave, som samleobjekt eller som minde om 
SUFOIs eksistens som en af de ældste UFO-organisationer i Verden 
— og husk, at overskudet fra salget går til SUFOIs rapportindsamling, 
forskning og oplysnings-aktiviteter. 


Alt i alt er de hidtidige oplysninger 
og undersøgelser endt i blindgyder. 

Kilde: 

MUFON UFO Journal 
Oktober 1982. 

Oversætt.: Fl. A hrenkiel. 


Udviklingen i USSR 

— fortsat fra side 14 

UFOernes kendetegn og adfærd 

Set ud fra et teknologisk synspunkt 
mener dr. Zigel, at disse fremmede 
væseners maskiner langt overgår alt, 
hvad homo sapiens kan håbe at opnå 
inden for de næste hundrede år. Han 
siger: »Vi har set disse UFOer over 
USSR, fartøjer af alle mulige faconer, 
små, store, fladtrykte og kuglerunde. 
De kan holde sig svævende i atmo¬ 
sfæren eller fare af sted med 100.000 
km/t. De bevæger sig lydløst ved at 
omgive sig med et pneumatisk vacuum, 
som også beskytter dem mod at bræn¬ 
de op i stratosfæren. Deres fartøjer 
besidder også den evne at kunne for¬ 
svinde og igen dukke op, som det pas¬ 
ser dem. De er også i stand til at på¬ 
virke vore kraftkilder, stoppe kraft¬ 
værker, radiostationer og arbejdende 
maskiner uden at efterlade nogen per¬ 
manent skade. En så forfinet teknolo¬ 
gi kan kun være resultatet af en intel¬ 
ligens, der virkelig er langt forud for 
vores. De har endda nået det stade, 
hvor de kan anvende små rumfartøjer, 
endda så små som disse jordiske fris- 
bee , som vore børn smider med for 
sjov.« 

Som en konklusion vil jeg lige gen¬ 
tage, at jeg ikke har citeret dr. Felix 
Zigels syn på disse væsener og deres 
fartøjer, fordi der her er noget nyt — 
for det er der ikke — men kun fordi 
det viser, at dr. Zigel og hans med¬ 
forskere i Rusland, i næsten alle aspek¬ 
ter af deres UFOlogiske forskning, er 
kommet til præcis de samme konklu¬ 
sioner, som vi her i Vesten har draget. 

Den anden af Henry Gris’ »Gente«- 
artikler indeholdt et antal detaljerede 
beskrivelser af nogle bemærkelsesvær¬ 
dige landingstilfælde, som dr. Zigel 
siger har fundet sted i USSR for nylig. 

I tredje del af denne artikelserie brin¬ 
ges et kort sammendrag af disse be¬ 
retninger. 

Oversættelse: Flemming Rasmussen. 
Flying Saucer Review. Vol 27/No 4. 

3. og sidste del af denne artikelserie 
om UFO-udviklingen i USSR 
bringes i næste nummer. 



TYPEA 


TYPE A 

Frankeret med 2 stk. frimærker, udgivet den 8. oktober 1981, 
som illustrerer Ellehammer på Lindholm (værdi: kr. 1,00). 

Fremstillet i 300 eksemplarer. Pris kun kr. 20,00 

TYPE B 

Frankeret med 1 stk. frimærke udgivet den 18. oktober 1973 
i anledning af 400 året for udgivelsen af Tycho Brahes 
værk »De Nova Stella« (værdi: kr. 2,00). 

Fremstillet i 100 eksemplarer. Pris kun kr. 25,00 

TYPE C 

Frankeret med 1 stk. frimærke udgivet den 10 
i anledning af det internationale handicapår 
(værdi: kr. 2,00 + 0,20). 

Fremstillet i 50 eksemplarer. 

TYPE D 

Frankeret med et overprisfrimærke fra perioden 1976-1979, 
deriblandt Dansk Røde Kors (26.-2.-1976), Evnesvages Vel 
(24.-3.-1977) og Kræftens Bekæmpelse (12.-10.-1978). 

Fremstillet i 30 eksemplarer. Pris kun kr. 35,00 

TYPE E 

Frankeret med 1 stk. frimærke, udgivet den 8. oktober 1981, 
illustrerende flyveturen USA-Danmark i 1931 (værdi: kr. 1,60) 
samt 2 stk. af det sjældne frimærke udgivet den 7. april 1960 
i anledning af Verdensflygtningeåret (værdi: kr. 0,30). 

Fremstillet i 60 eksemplarer. Pris kun kr. 40,00 

BESTILLING 

Bestilling sker lettest ved at indbetale beløbet plus kr. 5,00 (ekspedi¬ 
tion/porto) til giro 911 77 25, SUFOI, Postbox 6, 2820 Gentofte. 

Husk at skrive type(r) på modtagerdelen. 


. september 1981 

.. Pris kun kr. 30.00 

RUMFART _ 

Rejsebrev fra USA 


Af Lene Luther 


Lene Luther er rapportoptager for SUFOI i Nordjylland. I 
sommeren 1983 var hun i Californien, USA. Som reporter for 
UFO-NYT besøgte hun nogle virksomheder indenfor rumfarts¬ 
teknologien. Her følger et indtryk fra besøget hos McDonnell 
Douglas. 


I juni 1983 besøgte jeg McDonnell 
Douglas Astronautics Company, der 
er beliggende i Huntington Beach, Ca¬ 
lifornien (MDAC-HB). De har spillet 
en stor rolle i USAs rum- og forsvars¬ 
program. MDAC-HB har i den for¬ 
bindelse nær kontakt med NASA. 

Virksomheden blev stiftet af James 
Smith McDonnell samt Donald Wills 
Douglas, der døde i henholdsvis 1980 
og 1981. Efter deres død er virksom¬ 
heden blevet drevet videre af familien, 
hvoraf det fremgår, at virksomheden 
ikke er statsejet, men derimod privat¬ 
ejet. 

McDonnell Douglas Corporation er 
ikke bare specialiseret i rumfart, men 
har også virksomheder andre steder i 
USA og Canada, der beskæftiger sig 
med bl.a. udvikling af militærfly, ci¬ 
vile fly og militærvåben (alle kender 
vist Harpoon-missilet, der anvendes af 
det danske søværn!). 

Jeg ankom til virksomheden en time 
før aftaletidspunktet, og jeg satte mig 
på græsplænen udenfor og så mig om¬ 
kring for ligesom at få dannet mig et 
indtryk af virksomheden, der for en 
uvedkommende virker stor og uover¬ 
skuelig. 

Sikkerhedsvagt 

Da tidspunktet for min aftale nærme¬ 
de sig, funderede jeg over, hvilken vej 
jeg skulle gå. Der er flere indgange 
til virksomheden, og jeg spurgte en 
forbipasserende om hjælp. Han viste 



McDonnell Douglas Astronautics Company, 
Huntington Beach, Californien. 


mig vejen til den indgang, jeg skulle 
benytte. 

Da jeg kom ind i virksomheden, 
gik jeg hen til den let genkendelige 
vagt (han var bevæbnet!) Jeg fortalte, 
hvem jeg var, og hvad mit ærinde var. 
Vagten udleverede et skema, jeg skulle 
udfylde med oplysninger om, hvem jeg 
havde en aftale med, hvad jeg skulle 
og hvorfor. Efter udfyldelsen bad han 
mig tage plads i en stol, mens han 
kontaktede pressesekretæren, miss Ja- 
nice Perkins. Mens dette skete, holdt 


jeg øje med de forskellige personer, 
der gik ind og ud af dørene. For mig 
så det ud til at være en umulighed at 
slippe ind uset. 

Da pressesekretæren kom, gik vi 
sammen hen til sikkerhedsvagten. Min 
håndtaske blev efterset, og mit kamera 
måtte afleveres, da man ikke tillod 
fotografering på virksomhedens områ¬ 
de (i stedet udleverede man pressefotos 
i rigt mål). Jeg fik udleveret et skilt, 
jeg skulle bære konstant, hvorpå der 
stod: »Besøgende - kun i selskab med 
en ansat«. Og så kunne jeg komme 
ind! 

Dele til rumfærgen 

Vi gik først ind på pressesekretærens 
kontor, hvorefter rundturen startede. 
Jeg havde i forvejen pr. telefon fortalt, 
hvilke emner der interesserede mig. 

Det første stop på rundturen var i 
en stor hangar, hvor de lavede dele til 
løfteraketterne, der bringer rumfær¬ 
gen i kredsløb. På foto nr. 2 ses op¬ 
bygningen af »skørtet«, en vigtig del 
af raketten. Som det fremgår af bille¬ 
det, er det ikke småting, man beskæf¬ 
tiger sig med. Skørtet måler mere end 
3,7 meter i diameter. Hver af de to 
»skørter« understøtter de 2,41 millio¬ 
ner kg’s samlede vægt af rumfærge, 
løfteraketter og tanke på startrampen. 

Turen fortsatte til en anden hangar, 
hvor der var et meget langt »rør«. 
For mig så det ud til, at det eneste, 
den manglede, var en top og raket¬ 
bund, så kunne den såmænd godt fy¬ 
res af. Inden jeg fik sagt dette, nåede 
pressesekretæren at fortælle mig, at 
det lange »rør« kun var det første trin 
til en raket. Dér kan man se, hvor let 
man narres! På billeder ser raketterne 
ikke så store ud, men når man står 
lige ved siden af, får man et helt andet 
indtryk af størrelsen. 

Vi fortsatte til endnu en hangar, 
hvor man byggede en speciel tunnel 
(se foto nr. 3), der bliver brugt i rum¬ 
færgen, når besætningen skal fra ka¬ 
binen til rumlaboratoriet Spacelab i 
lastrummet. Tunnellerne kan anvendes 
i to forskellige længder: 6,1 m eller 
2,4 m. Den længste version er nød¬ 
vendig, hvis rumlaboratoriet er place¬ 
ret agter i rumfærgens lastrum for at 
opnå en bedre vægtfordeling. 

I samarbejde med NASA vil en per¬ 
manent bemandet amerikansk platform 
blive bygget i rummet i slutningen af 
dette århundrede ifølge McDonnell 
Douglas Astronautics Company. 

Det er meningen, at den skal ope¬ 
rere i den nedre del af rummet nær 
atmosfæren og udføre de mange for¬ 
skellige eksperimenter, der til den tid 
vil være behov for. 

Meget af det hardware, der skal bru¬ 
ges til bygningen af platformen, vil 
kunne overtages fra Skylab, også byg¬ 
get af McDonnell Douglas, samt fra 
rumfærgen og Spacelab. 

Ved at have en permanent bemandet 
platform - fremfor at nøjes med rum¬ 
færgens flyvninger af en uges varighed 
- får man mere tid til eksperimentelt 
arbejde, som kræver kontrol på stedet; 
samtidig forbedres analyserne og frem¬ 
sendelse af data til Jorden. 

Tre af de største elementer på plat¬ 
formen vil være 12 til 25 kilowatt sol- 
kraftanlæg, en luftsluse og en bolig¬ 
sektion. 

Kraftforsyningsanlægget er to gigan¬ 
tiske solcellepaneler, der har form som 
vinger med et radiatorpanel i toppen, 
som vil kunne regulere den varme, der 
ophobes i systemet. To antenner i for¬ 
bindelse med solcellepanelerne, place¬ 
ret over og under disse i den fjerneste 
del af platformen, vil holde konstant 
forbindelse med de satellitter, der fun¬ 
gerer som relæstationer, og som kan 
sende data til og f ra Jorden. 

Energiforsyningsenheden er den før¬ 
ste del af stationen, der vil blive pla¬ 
ceret i rummet. Her vil den kunne ope¬ 
rere som en ubemandet platform ved 
fastgørelse af »paller« med last fra rum¬ 
færgen i de dertil indrettede »forbin¬ 
delsesstik«. Eksperimenterne på disse 
»paller« vil efter endt arbejde kunne 
afhentes af en senere rumfærgemis¬ 
sion. 

Den bemandede del vil følge ca. et 
års tid efter energiforsyningen, sam¬ 
men med det andet vigtige element, 
luftslusesektionen. Luftslusen vil være 
den inderste del af platformen, hvorpå 


Opbygning af »skørtet« til rumfærgen. 


alle de andre komponenter vil blive 
påsat. Det vil også kunne bruges som 
nødrum i tilfælde af uheld og vil inde¬ 
holde bl.a. bade- og toiletfaciliteter. 

Bolig- og kontrolmodulet, som er en 
del af Spacelab omarbejdet til formå¬ 
let, vil indeholde sovefaciliteter for 3 
personer, desuden vil kontrolsystemer¬ 
ne være placeret her. En nødkapsel til 


brug for returnering til Jorden, hvis 
uheldet er ude, vil blive tilknyttet her. 

En anden vigtig udbygning vil være 
et ubemandet forsyningsfartøj, som 
skal kunne afsendes fra Jorden hver 
90. til 180. dag for at blive sammen¬ 
koblet med platformen. Et sådant sy¬ 
stem har med succes været afprøvet i 
rummet af Sovjet i juni 1981 ved sam- 


Specialtunnel til brug for passage mellem rumfærgen og spacelab rumlaboratoriet. 

menkoblingen af det ubemandede Cos- 
mos forsyningsfartøj med den beman¬ 
dede Salyut 6 rumstation. 

Den amerikanske rumstation vil kun¬ 
ne udvides yderligere med en anden 
luftslusesektion, kædet sammen med 
den modsatte del af boligsektionen. 
Fastgjort på denne nye sektion er det 
meningen at montere et ubemandet 
transportfartøj, der vil kunne flytte 
satellitter og nyttelast til geostatio- 
nære baner, efter at disse er kontrol¬ 
leret af astronauter på stationen. Far¬ 
tøjet skal efter hver operation returne¬ 
re til platformen. På den modsatte side 
af luftslusesektionen monteres en tele¬ 
operatør, et ubemandet kortrækkende 
fartøj til at flytte nyttelast i samme ba¬ 
ne som selve platformen. 

Næste del af platformen kan måske 
blive en udvendig nyttelast eller »sam- 
lebænk«, hvorpå astronauterne vil kun¬ 
ne samle og afprøve store nyttelaster, 
inden de bliver ført ud i rummet. 

Til hjælp for dette arbejde vil et 
fjernstyret system, bestående af en ro¬ 


botarm udviklet og brugt i rumfærgens 
lastrum, kunne monteres i samlingen 
mellem »arbejdsbænken« og luftslu¬ 
sen. 

En bemandet platform vil kunne gi¬ 
ve mange valgmuligheder for private 
firmaer og regeringer over hele verden 
og gøre dem i stand til at udvikle ny 
medicin og legeringer samt andre pro¬ 
cesser, der behøver den vægtløse til¬ 
stand i rummet. 

Under den videre rundvisning fik jeg 
forevist værksteder, hvor der bygges 
flere andre dele til raketter m.m. - som 
vil kræve et helt nummer af UFO-NYT 
at beskrive. Turen sluttede på presse¬ 
sekretærens kontor med en forfrisk¬ 
ning, og fuld af indtryk kunne jeg for¬ 
lade virksomheden. 

Da jeg nu har skrevet om og vist bille¬ 
der af bestanddele til rumfærgen, er 
det vist på sin plads at slutte dette 
rejsebrev med et billede af det færdige 
produkt, nemlig rumfærgen Columbia 
ved den første opsendelse. w 


Husker De at 
forny Deres 
abonnement? 

Der er nemlig flere 
fordele ved at være 
UFO-NYT abonnent. 


11 årgange af 
UFO-NYT 

1970—1980 sælges, 
kr. 50,- pr. årgang. 

Alle 11 årgange samlet: kr. 500,* 

Oplysning om sælgers adresse 
på tlf. (08) 52 02 20. 



38 UFO-NYT 1/84 






UFO-NYT 1/84 39 













Foto: Kim Møller Hansen 


FOCUS PÅ _ 

Torben Birkeholm 


Af Benny Gade 


Navnet Torben Birkeholm har alle 
»UFO-NYT«’s læsere sikkert på et tids¬ 
punkt lagt mærke til, idet han er en 
velkendt skribent til bladet. 

Derudover varetager han imidlertid 
en lang række funktioner indenfor 
SUFOFs daglige ledelse. Senest tilkom¬ 
met er SUFOFs rapportcentral, men 
derudover virker han også som næst¬ 
formand, leder for SUFOFs rapport¬ 
sektor samt områdeleder for Nordjyl¬ 
land. 

Indtræden i SUFOI 

Det var lidt ved en tilfældighed at Tor¬ 
ben Birkeholm fik en fod indenfor 
SUFOI. Sammen med en bekendt der 
var meget interesseret i sagen, fandt de 
en dag UFO-NYT på bibliotekets læse¬ 
sal og læste med stor interesse i bladet. 
De fandt forskellige billeder i bladet 
af UFO’er og fandt emnet så spænden¬ 


de, at de kontaktede SUFOFs daværen¬ 
de områdeleder i Nordjylland, hvis 
adresse de også fandt i bladet, for at 
høre mere om emnet. 

Denne inviterede dem begge op til 
sig en aften, under hvilken de fik et 
godt indblik i sagen, og ret hurtigt 
gled ind i Ålborgs lokale UFO-gruppe, 
hvor de blev hængende. 

På daværende tidspunkt, i 1974, var 
der næsten en bølge af observationer 
over landet, under hvilken Torben Bir¬ 
keholm fik lejlighed til at prøve kræf¬ 
ter med undersøgelser af UFO-rappor- 
ter, hvilket skærpede hans interesse 
for sagen. 

1 1975 rejste den daværende område¬ 
leder til Århus, hvorfor områdeleder¬ 
posten overgik til en kollektiv ledelse 
på tre mand, men ret hurtigt mistede 
én interessen og en anden rejste til 
Tyskland, hvorfor Torben Birkeholm, 


der var den tilbageblevne, blev alene 
med jobbet, som han har administre¬ 
ret til alles tilfredshed. 

UFO over Nyborg 

Torben Birkeholm har også selv som 
dreng observeret et UFO, da han sam¬ 
men med nogle kammerater var taget 
på kælketur omkring Nyborg. Det var 
efterhånden blevet mørkt, da de plud¬ 
selig på himlen ovenfor kælkebakken 
så et objekt af størrelse som en fuld¬ 
måne, der på ca. 20 sek. bevægede sig 
over himlen uden en lyd, samtidig 
med at farven changerede omkring 
det orangerøde. I den lokale avis dagen 
efter, var der flere der havde set fæ¬ 
nomenet, men til dato er det ikke lyk¬ 
kedes for Torben Birkeholm at finde 
en fornuftig forklaring på tildragelsen. 

Torben Birkeholm har gennem tider¬ 
ne haft en noget skiftende opfattelse 
af hvad UFO-fænomenet er og vil ikke 
afvise nogen af dem på forhånd, men 
forsøge at være åben overfor alle. På 
spørgsmålet om den klassiske rumskibs¬ 
hypotese stiller han sig noget skeptisk 
idet han ikke mener vi i det nuværende 
rapportmateriale har nogen former for 
indicier på noget sådant, hvorfor han 
ikke vil give denne teori nogen fortrins¬ 
ret fremfor andre. 

Nordjydske UFO-observationer 

Blandt de mange UFO-sager Torben 
Birkeholm har undersøgt, har der været 
mange spændende observationer, hvor¬ 
af det ikke lader sig gøre at nævne 
alle, men sagen omkring flyvestation 
Ålborg i juli 1976 (omtalt i UFO-NYT 
4/83) kan dog fremdrages som en af 
de mange. 

Netop nu er SUFOFs lokalafdeling 
Ålborg i samarbejde med Torben Bir¬ 
keholm i færd med at undersøge to 
spændende observationer. Den ene ved- 

Den 5. juli 1976 observerede flere mennesker et flyvende objekt. Det startede omkring 
Hæsum i Nordjylland. En mand og hans søn fik øje på et stærkt lysende punkt, fra gårds¬ 
pladsen ved bopælen. Lyset sås i sydlig retning, knap 10 grader over horisonten, og det 
bevægede sig op på himlen, som en flyver med nordlig kurs. Lyset blev samtidig iagttaget 
fra Flyvestation Ålborg, hvorfra der også blev opsendt jagere for nærmere undersøgelse. 


rører en fotograf der tog et billede af 
Vorup kirke i Nordjylland, på hvilket 
der bagefter kunne ses en mærkelig 
»tingest«. En teori går ud på at det 
drejer sig om en ballon fra flyvesta¬ 
tion Ålborg, men iflg. de meteorolo¬ 
giske data kunne en ballon ikke have 
befundet sig på stedet da fotoet blev 
taget. Fotoet har været bragt i Aalborg 
Stiftstidende. 

Den anden observation omhandler 
to piger der midt på aftenen obser¬ 
verede en »stor tingest« i trætophøjde 
som sendte et varmt lys ned over dem. 
Denne observation vil senere blive om¬ 
talt i UFO-NYT, når undersøgelserne 
er overstået. 


SUFOI-afdelingen i Ålborg 

Lokalafdelingen i Ålborg, der netop 
har fejret 10 års jubilæum, laver imid¬ 
lertid også meget andet end rapport¬ 
arbejdet. De holder jævnligt møder, 
omkring hver 14. dag, på hvilke man 
diskuterer UFO-sagens mange aspekter, 
ser på astronomi, diskuterer artikler, 
tager på observationsture m.m.m. Se¬ 
nest deltog gruppen i SUFOFs udflugt 
til Ole Rømer observatoriet i Århus. 
Se iøvrigt omtalen af dette arrange¬ 
ment nedenfor. 


3 af medlemmerne er iøvrigt af 
SUFOI uddannet til at undersøge UFO- 
rapporter, og hjælper således Torben 
Birkeholm i hans arbejde i felten. 

Blandt gruppens fremtidige planer 
kan nævnes at man gerne vil besøge 
flyvestation Ålborg såfremt der bliver 


mulighed derfor. Såfremt der mellem 
læserne i Nordjylland skulle være 
interesserede, kan det nævnes at SUFOI- 
Ålborg sagtens kan rumme flere del¬ 
tagere, hvorfor interesserede blot kan 
henvende sig til Torben Birkeholm, hvis 
adresse/tlf. står på side 3. □ 



Ole Knudsen fortalte, på sin altid særdeles levende måde, om observatoriet. 


Udflugt til 
»Ole Rømer 
Observatoriet« 

Tekst og fotos: Benny Gade 

Onsdag d. 16. november 1983 invite¬ 
rede vi SUFOls medlemmer på en 
lille udflugt til »Ole Rømer Observa¬ 
toriet«. På trods af den skarpe kon¬ 
kurrence med fjernsynets landskamp¬ 
transmission mellem Danmark og 
Grækenland, vandt arrangementet 
overvældende tilslutning. Faktisk blev 
turen overtegnet, hvorfor det fra ar¬ 
rangørernes side desværre var nød¬ 
vendigt at afvise de senest tilmeldte, 
da man fra observatoriets side ikke 
ønskede over 30 deltagere af hensyn 


til mulighederne for at se i spejlkik¬ 
kerten. De øvrige deltagere fik til gen¬ 
gæld en særdeles lærerig og interes¬ 


sant aften, med den veloplagte Ole 
J. Knudsen som rundviser. 

Vi blev fra starten samlet i et lo- 

kale på observatoriet, hvor Ole J. 
Knudsen kort omtalte observatoriets 
historie samt gennemgik princippet 
i de to moderne spejlkikkerter, der 
er opstillet på observatoriet. Desværre 
var begge spejlkikkerter optaget, da 
den ene var under ombygning og 
den anden var tilkoblet nogle måle¬ 
instrumenter, der vanskeliggjorde ob¬ 
servationer gennem den. Snydt blev 
vi dog ikke, idet Ole Knudsen havde 
ladet opstille en spejlkikkert med en 
spejldiameter på 20 cm i observa¬ 
toriets have. 

Samtidig omtaltes de vanskelige for¬ 
hold, hvorunder man måtte observere 
fra Århus. De mange lys fra huse og 
gadelamper generede kraftigt, ligesom 
den luftforurening, der konstant hvi¬ 
lede over Århus by. 

Efter dette foredrag bevægede alle 
mand sig, iført vinterfrakker og hals¬ 
klæder, udenfor under den frostklare 
århusianske stjernehimmel for at be- 



Observatoriets 20 cm spejlkikkert, der var 
opstillet i haven i dagens anledning, blev 
flittigt benyttet af de fremmødte. Her er 
det et medlem fra SUFOI-Aalborg, der be¬ 
nytter sig af kikkerten. 


tragte diverse stjernebilleder og dob¬ 
beltstjerner gennem spe j lkik kerten. 
Da alle var blevet tilpas frosne, be¬ 
vægede vi os atter indendørs for at 
bese observatoriets ene spejlkikkert 
og få den forklaret i detaljer. Havde 
nogle håbet at genvinde varmen her, 
fik man hurtigt følt, at dette ikke 
kunne blive på tale, da der var isnen¬ 
de koldt, hvorfor flere fortrak til ob¬ 
servatoriets varmere områder. Heref¬ 
ter bevægede vi os atter udendørs, 
hvor spejlkikkerten nu blev rettet ind 
på »den grønne ost« deroppe. Snart 
hørtes beundrende udbrud fra de med¬ 
lemmer, der var først ved kikkerten, 
og da man ved selvsyn fik lov at be¬ 
tragte Månen, var denne da også 
pludselig kommet så »nær«, at man 
følte sig som månemanden. 1 hvert 
fald hvis man ikke tidligere havde 
haft adgang til en stjernekikkert. 



Mange af SUFOIs medlemmer havde benyttet sig af chancen, og lagt turen rundt om 
observatoriet denne aften. Faktisk havde så mange tilmeldt sig, at arrangørerne måtte 
sige nej til flere, der ønskede at deltage. 


Imidlertid skulle flere jo til, hvorfor 
min samvittighed forbød mig at be¬ 
tragte Månen i længere tid, selv om 
det ikke var lysten der manglede. 

Efterhånden som alle havde fået 
Månen at se, gik vi atter indendørs 
for at få varmen, blot for igen at 
blive trukket ud i kulden for at be¬ 
tragte »syvstjernen«, som pludselig 
viste sig at bestå af adskillige stjer¬ 
ner i stedet for de velkendte syv. 
Efter at have fået lejlighed til at stil¬ 
le spørgsmål, bevægede vi os atter 
hjemover. 


Arrangementet sluttede i så god tid, 
at de fleste af dem som kom lang¬ 
vejs fra havde mulighed for at være 
hjemme ved midnat. 

Store dele af Jylland var i øvrigt 
repræsenteret ved arrangementet: Vej¬ 
le, Århus, Randers, Ålborg, Silkeborg, 
Ringkjøbing m.fl. 

Alle syntes at have fået noget ud af 
aftenen, og vi håber naturligvis fra 
SUFOIs side på, at lignende fremtidi¬ 
ge arrangementer vil blive lige så 
godt modtaget. □ 



Den største af observatoriets to spejlkikkerter blev ligeledes studeret på nærmeste hold, 
under kyndig vejledning fra Ole Knudsen (th.), der - ud over at være astronom - gennem 
mange år har haft det interessante og absolut ulønnede bijob som leder af SUFOIs Alarm¬ 
central. 

UFO-KLASSIKER _ 

Sjællands Odde, 

A f Kim Møller Hansen 


Den 18. januar 1967 mellem klokken 16.40 og 16.45 fandt en 
hændelse sted, som er interessant af flere grunde. Det er for 
en gangs skyld en dansk nærobservation af 3. grad. Observa¬ 
tionsberetningen vrimler med detaljer, og observatørerne er 
to drenge på 9 og 7 år! 


I januar 1967 kom SUFOIs daværen¬ 
de leder af Rapportcentralen, Erling 
Jensen, via satellitsporingsstationen i 
Rude Skov i kontakt med en dame, 
hvis søn havde set noget ganske usæd¬ 
vanligt. Observatørerne var to drenge, 
Tage og Jesper, på henholdsvis 9 og 
7 år. Det var Jespers mor, fru An¬ 
dersen, der gjorde SUFOI opmærk¬ 
som på observationen. Hun vidste, 
at der var et sted, hvor man kunne 
henvende sig vedrørende UFOer, men 
ikke hvor. Hun fandt nummeret til 
sporingsstationen i Rude Skov, hvor 
man henviste til SUFOI. 

Erling Jensen har i februar 1967 


på baggrund af interviews med de to 
drenge rekonstrueret det formodede 
hændelsesforløb og kortlagt sagens 
mange detaljer. 


«Jeg troede ikke, at en skypumpe 
var så lille« 

Jesper boede i 1967 i Overby på en 
gård, der grænser op til vejen fra 
Nykøbing til spidsen af Sjællands Od¬ 
de. Trafikken på vejen er normalt ik¬ 
ke stor. Ca. hveranden time kommer 
der er færgetræk, men på observa¬ 
tionstidspunktet var der ingen trafik. 
Der var i det hele taget ikke mange 



Observationsstedet fotograferet i 1967. I baggrunden skimtes Kattegat. 


1967 


mennesker ude, idet man er i staldene 
omkring den tid. 

Den pågældende dag legede Jesper 
med naboens dreng Tage, samt med 
sin fire-årige lillesøster, som han skul¬ 
le passe, da forældrene ikke var hjem¬ 
me. De legede foran en stor halmstak, 
der lå umiddelbart op til vejen. På 
den anden side af vejen falder terræ¬ 
net jævnt ned mod Kattegat, og man 
har et godt udsyn. 

Vejret på observationstidspunktet 
var diset og koldt med vind fra vest 
eller sydvest. Det passer også med 
vejropgivelserne fra Kastrup, der kl. 
16.00 havde vind fra 190° med en 
hastighed på 13 knob. Temperaturen 
var 11°C, medens dugpunktet lå på 
0°C. Sigtbarheden var 3 km, og sky¬ 
basen lå i ca. 275 meters højde. 

Da tusmørket begyndte, ville Tage 
hjem. Da han tilfældigvis så op, fik 
han øje på et mørkegråt objekt på 
himlen. Det havde slørede konturer 

Da objektet blev set første gang af Tage og 
Jesper, så det således ud. Det var mørkt 
med en hale. 

og var forsynet med en lille, nedad- 
vendende hale. Tage blev bange ved 
synet og råbte til de to andre: »der 
kommer en skypumpe — den er far¬ 
lig!«. Derefter løb Tage hjem. Han 
boede skrår over for Jesper. 

Tage fortalte sin mor om »skypum¬ 
pen«: »Jeg troede ikke at en skypum¬ 
pe var så lille, mor«. Hvortil fru Jen- 

III : Lasse Brandt 


sen, Tages mor, svarede, at det ikke 
blæste nok til, at der kunne komme 
en skypumpe. Hun så ud af køkken 
vinduet, men opdagede intet unor¬ 
malt. Det skal bemærkes, at Tage al¬ 
drig havde set en skypumpe. 

»De så venlige ud« 

Jesper var ikke bange som Tage, men 
krøb dog for en sikkerheds skyld i 
dækning i grøften, hvorfra han fulg¬ 
te genstandens videre flugt. Objektet 
forsatte med samme kurs, ca. 0-V, 
alt imens det dalede. Pludselig foretog 
det et sving op imod observationsste¬ 
det, men drejede lige efter næsten 90° 
mod en lille bakke, som ligger bag 
Tages forældres hus. Samtidig blev 
tre ben sænket ned gennem tre hul¬ 
ler i bunden, og genstanden fart blev 
sat kraftigt ned. Det så fuldstændigt 
ud, som om den ville lande på bak¬ 
ken, men da den befandt sig i om¬ 
kring en meters højde, blev benene 
trukket næsten helt ind igen, og gen¬ 
standen »skød over«. Den fortsatte 
med en kurs nordvest i lav højde mod 
Kattegat, men da den var over stran¬ 


den, skete der igen noget. Først faldt 
der noget »sort duller« ud af bunden 
på objektet. Det sorte »noget« faldt 
mod jorden, men Jesper mente ikke, 
at det faldt helt ned, uden at han dog 
kunne give nogen yderligere forkla¬ 
ring på, hvad der skete med det. 

Genstanden foretog nu et kraftigt 
sving ude over vandet eller stranden, 



Objektet er stadigvæk mørkt, men har nu 
en korona. To gule lysstråler ligesom »sprøj¬ 
ter« ud fra det, men det mærkelige er, at 
strålerne »ender« midt i luften. Det er altså 
ikke almindelige lyskegler. 


Den 18. januar 1967 mellem klokken 16.40 og 16.45 fandt en hændelse sted ved Overby 
ved Sjællands Odde. Hændelsen, der må betegnes som en nærobservation af 3. grad, 
er her tegnet på det tidspunkt af observationen, hvor det objekt, som blev iagttaget, 
svævede i umiddelbar nærhed af vidnet. 


og samtidig blev en firkantet kurv el¬ 
ler kasse hejst ned under den. Tilsyne¬ 
ladende hang kassen i et armtykt tov 
eller kabel, men under de manøvrer 
objektet foretog, svajede kassen ikke, 
så det må alligevel have været en 
fast, stiv forbindelse. Da kurven eller 
kassen var nede, kom otte personer 
ud af hullet i bunden. Først kom en, 
så kom resten. De klatrede med meget 
hurtige bevægelser to og to nedad »to¬ 
vet« og ned i kurven. 

Objektet havde nu fuldført sit 180° 
drej og kom tilbage med lav hastig¬ 
hed og kurs direkte mod stedet, hvor 
Jesper befandt sig. De otte personer 
— eller en af dem — bøjede sig ned 
og samlede nogle ting op fra bunden 
af kassen. 

Jesper fortæller: »De havde ikke 
noget i hænderne , da de kravlede ned , 
men det havde de efter , at de havde 
bukket sig , så det må have været i 
kassen .« 

De opsamlede ting lignede kikker¬ 
ter eller fotografiapparater, og da ob¬ 
jektet kom tættere på observations¬ 
stedet, pegede de med disse instrumen¬ 
ter — eller hvad det nu var — mod 
Jesper. Han nåede dog ikke at bemær¬ 
ke detaljer, så det nærmeste han kan 
komme det, er, at det var fotografi¬ 
apparater eller kikkerter. 

Her ses en tegning af objektet således som Jesper oplevede det. Man ser de tre ben, der 
efter objektet har »skudt over« nu næsten er trukket ind igen. Over midten af genstanden 
ses et langt vindue, hvorfra der kommer et blåt eller grønligt lys. Jesper mente, vinduet 
var af glas, men han kunne alligevel ikke se noget bag vinduet. Fra hver hjørne af vinduet 
kom en lysstråle, der nu havde skiftet farve til blågrøn. Resten af objektet var nu orange 
og koronaen var væk. Bag objektet hang der ligesom »en rund, gul ost i en snor«. Der 
var antenner på forreste del af objektet samt på »osten«. Senere skiftede objektet igen 
farve, således at kroppen blev lilla. Derimod forsatte lysstrålerne (der endte midt i luf¬ 
ten) med at være blågrønne. 


Drengen var ikke bange og gentog 
bagefter flere gange overfor sin mor, 
»at de så så venlige ud«. 

Da genstanden var ganske nær ved 
gården, vinkede halvdelen af perso¬ 
nerne til Jesper, idet de samtidig smi¬ 
lede til ham. Jesper vinkede ikke igen, 
men nøjedes med at nikke. De ombord¬ 
værende vinkede ikke på den almin¬ 
delige måde, hvor man bevæger hån¬ 
den op og ned med lodrette bevæ¬ 
gelser. Derimod holdt de håndfladen 
lodret og benyttede hurtige, vandret¬ 
te bevægelser. 

Objektet passerede ganske lavt hen 
over træer i vejkanten. Højden anslås 
til en halv snes meter over jorden. 
Da det var nærmest bemærkede Jesper 
en ganske svag summen. Den var sva¬ 
gere end en støvsugers, og Jesper be¬ 
skrev den som svarende til den svage 
summen, som interviewerens (Erling 
Jensen) batteridrevne båndoptager 
udsendte. Der var intet vindsus og 
heller ikke nogen varmeudstråling fra 
objektet. 



Kurven, her tegnet med 4 personer. 


Efter at have passeret observations¬ 
stedet fortsatte objektet kursen, der 
ville have bragt det til kirken i Overby. 
Men umiddelbart efter at observations¬ 
stedet var overfløjet, kravlede de syv 
af de otte hurtigt op ad »tovet« og 
forsvandt ind i objektet. Den sidste 
blev i kurven (Jesper kunne se hans 
kasket over kanten). Så blev kurven 
hejst op med manden i. 

Jesper mente, at den mand, der blev 
i kurven, ikke turde kravle op. Da 
Jesper blev spurgt, hvorfor han troede 
det, svarede han: 

»Jo, enten turde han ikke, eller og¬ 
så ville han ikke, for én af de andre 
kiggede ned på ham som om han 
sagde, at han skulle komme op«. 

Pygmæer med murerkasketter 

Alle otte personer var små mennesker. 
Jesper kendte ikke begrebet pygmæ, 
men beskrev dem som værende af 
samme størrelse som manegeklovnen i 
Cirkus Schumann — eller sig selv for 



Detailbillede af én af UFOnauterne. 



I objektets bund var der en firkantet lem, 
»men der var ingen håndtag på, selvom det 
var en lem«. Hele vejen uden om lemmen 
var der tilsyneladende glas. Lemmen ud¬ 
gjorde ikke bunden af kassen, mens to ho¬ 
veddele gled til hver sin side, således at 
kassen kunne hejses op. Derpå gled lem¬ 
men ud igen. Lemmene åbnede altså ikke 
nedad som på et fly. 

den sags skyld. Det vil sige omkring 
100— 125 cm høje. 

»Det var nogle små fyre, ligesom 
mig« — men Jesper fik ikke indtryk 
af, at det var børn. De havde allesam¬ 
men meget lange ansigter og meget 


lange næser. De syv var kortklippede, 
medens den ottende havde skulder¬ 
langt brunt hår. Det var måske en 
kvinde, men drengen lagde ikke mærke 
til yderligere kendetegn, der kunne 
pege i den retning. De syv kortklip¬ 
pede var lyshårede. 

Der var forskelle i deres klædedragt. 
Den mand, der først kravlede ned i 
kurven og som tilsyneladende blev til¬ 
bage i den, medens den blev hejst op 
igen, var iført en blå dragt, medens 
alle de andre var iført en stribet dragt. 
Striberne var på tværs og vekslede i 
farverne rødt, hvidt og blåt (farve¬ 
angivelserne er lidt usikre). De bar 
alle otte stribede kasketter af en form, 
der nærmest må karakteriseres som 
murerkasketter. Selve dragtens udseen¬ 
de var »som en gymnastikdragt eller 
ligesom de kravledragter babyer har 
på«. Ingen af de otte bar nogen form 
for emblemer eller mærker. 

Bortset fra manden i blåt bar de 
alle to sammenhængende beholdere 
på ryggen »ligesom de hersens dyk¬ 
kere«. Beholderne var gennemsigtige, 
og Jesper bemærkede, at væskestanden 
i dem var af forskellig højde. Fra 
beholderne gik en slange frem over 
skulderen til munden. »Det var som 
om de havde nogle tremmer for mun¬ 
den.« Da de tog fotografiapparaterne 
og kikkerterne frem, tog de slangen 
ud af munden. Manden i blåt bar 
kantede briller (eller noget lignende) 
for øjnene. 

En anden bemærkelsesværdig detal¬ 
je var, at de alle havde »lys på skul¬ 
deren«. »Det så ud som om de havde 
en lommelygte på hver skulder, og 
der var lys i begge ender af lomme- 

lygten«, slutter Jesper sin beretning. 

Objektet forsvandt hurtigt af syne 
mod øst, altså i samme retning som 
det var kommet fra. 

ft 

h. 

På objektet var der malet én eller to rækker 
kendingsbogstaver lodret under hinanden. 
Jesper kendte bogstaverne, men disse var 
forskellige fra dem, man har lært i skolen. 
Det første lignede et B og et H kombineret. 
De andre var fremmedartede, og det kniber 
med at huske udseendet. 


Troværdighed 

Den første reaktion på en så detalje¬ 
ret rapport fra to drenge i den alder 
er meget naturligt en god portion 
skepsis. Og Jesper kom da også i for¬ 
hør hos sin mor, fru Andersen, men 
alle forklaringer blev fastholdt. løvrigt 
er drengen altid til at stole på og 
plejer ikke at fortælle usandheder. 

Faderen, der i 1967 var leder af det 


lokale flyverhjemmeværn, viste Jesper 
billeder af forskellige fly- og helikop¬ 
tertyper, men Jesper var helt sikker 
på, at det var noget helt andet han 
havde set. For en god ordens skyld 
skal det nævnes, at Jesper kender de 
forskellige flytyper, der jævnligt ses 
over Gniben i forbindelse med skyde- 
øvelser. 


-j~ux~ur i^. 

— Q o o n 

Objektet fløj på en besynderlig måde. Jes¬ 
per sagde, at »det så ud som om de ikke 
rigtigt kunne styre den«. Flyvemåden er her 
beskrevet grafisk på 2 måder. Jesper var 
ikke sikker på, hvilken der var rigtig. 


Jespers farfar drillede ham en del 
og lagde ikke skjul på, at han ikke 
troede på beretningen. Drengen blev 
ulykkelig over ikke at blive troet og 
gentog tit overfor sin mor et ønske 
om, at rumskibet ville komme igen, 
så faderen og farfaren kunne se 
det. 

Når Jespers alder og observationens 
varighed tages i betragtning er beret¬ 


ningen enestående. Ved vurderingen 
af rapporten må man huske, at dren¬ 
gen ikke var så gammel og at nogle af 
detaljerne sandsynligvis er noget for¬ 
vrængede i hans hukommelse. Der gik 
omkring en måned, før Erling Jensen 
fra SUFOIs Rapportcentral den 14. 
februar 1967 kunne interviewe Jesper 
og Tage, men ifølge fru Andersen er 
der dog kun meget små variationer i 
hans beretning til SUFOI sammenlig¬ 
net med alle de detaljer, som hun fik 
nedskrevet i dagene efter observatio¬ 
nen. Det indtryk Erling Jensen fik 
ved at interviewe Jesper og Tage var 
positivt, og han fandt ikke noget der 
tydede på, at familien havde en for¬ 
håndsviden om UFO-sagen. 

Observationen blev pænt omtalt i 
pressen, men en efterlysning af andre 
vidner til hændelsen var desværre 
resultatløs. 

Børns nærobservationer 

At børn har nærobservationer af 
UFOer kendes også fra andre rappor¬ 
ter, omend antallet er lille i forhold 
til voksnes observationer. I Willy 
Wegners »UFO-landinger i Danmark« 

— en bog, som er et katalog over 120 
danske nærobservationer, der for stør¬ 
stedelens vedkommende stammer fra 
SUFOIs rapportarkiv — kan man se, 
at Jesper og Tage ikke er de eneste 
børn i Danmark, som har oplevet 
noget som kun de færreste oplever. 

Fra udlandet kendes lignende rap¬ 
porter. En undersøgelse fra Frankrig 
over UFOnautrapporter fra perioden 
1954-67 viser, at 90% af UFOnaut- 
beretningerne stammer fra mænd, 
medens kvinder og børn tegner sig for 
7% og børn alene for 3% af den sam¬ 
lede vidnemasse. 

Mag.art. i folkloristik, Åge Skjel- 
borg, der i bogen »På sporet af UFO- 
nauten« analyserer UFOnautrapporter 
fra hele verden ud fra en social- og 
folkloristisk synsvinkel gør sig følgen¬ 
de betragtninger over, hvorfor børn 
beretter om UFOnauter: 

»... Børn, der bliver ladt meget alene, 
kan, viser erfaringen, blive disponeret 
for blandt andet UFOnaut-oplevelser 

— vel at mærke, når de nødvendige 
betingelser er til stede. Børn, der 
flytter meget rundt sammen med den 
øvrige familie, løber tilmed en risiko 
for at blive utrygge, og det gælder 
hvad enten de havner i en høj hu s be¬ 
byggelse eller ude på landet. Børn, 
der har let ved det i forvejen, vil også 
hurtigt kunne opspinde episoder med 



Under Jespers observation slog objektet et slag ud over stranden, hvorved der faldt noget 
ned fra objektet. Omkring en måned efter observationen blev der ved vandkanten fundet 
en 50 kg stor klump af et sortfarvet, fast stof indeholdende en del fugtighed. Prøver af 
klumpen blev sendt til analyse hos bl.a. Mineralogisk Institut og Teknologisk Institut. Efter 
flere analyser pegede en kvantitativ analyse på, at klumpen var delvis nedbrudt kunst¬ 
gødning kendt under navnet Kalkkvælstof. Det viste sig senere, at en beboer fra nabo¬ 
laget lang tid forinden havde smidt indholdet af en sæk kalkkvælstof, der var blevet 
hård, ned på stranden. Klumpen havde altså intet med Jespers observation at gøre. 

» rummænd« og derved fantasere sig 
ud af deres trængte situationer. Dette 
lyder måske lidt bastant, men jeg har 
med vilje trukket problemet lidt skarpt 
op... Børns specielle omgangskreds 
og kontaktfelt afgør tillige deres mu¬ 
ligheder for at få impulser, og heri 
afviger de noget fra de voksne.« (side 
55) ...»Vi kan samtidig konstatere, 
at det viser sig at være børn i alderen 
ca. 7 — 13 år, der lader sikre folketros- 
væsner agére »rumpiloter«. (side 177). 

Åge Skjelborgs måde at forklare 
børns UFOnautrapporter på kan me¬ 
get vel kaste nyt lys over nærobser¬ 
vationen ved Sjællands Odde, men 
alene på baggrund af sagens akter 
således som de i dag foreligger i 
SUFOIs rapportarkiv indsamlet og 
behandlet af Erling Jensen ville det 
være at gå for vidt at påstå, at 
Skjelborgs hypotese også forklarer 
Jespers og Tages observation, og ob¬ 
servationen må derfor betegnes som 
værende uopklaret. 

SUFOI har i efteråret 1983 været i 
kontakt med familien Andersen. 

Fru Andersen fortæller i et brev 
dateret den 23. oktober 1983, at hen¬ 
des søn, Jesper, der i dag er 24 år, 
synes at historien skal have lov at 
hvile i fred, men da han gerne vil være 
medvirkende til, at kendskabet til 
UFOerne udbredes, fandt han det i 
orden, at vi her 17 år efter igen brin¬ 
ger hans oplevelse i UFO-NYT. 

Fru Andersen oplyste også, at (Jes¬ 
pers legekammerat), Tage, aldrig har 
været glad for at tale om hændelsen. 

Jesper har ikke siden 1967 set 
UFOer. Det har hans mor derimod, 
ligesom andre beboere på Odden. 

På spørgsmålet om, hvilken betyd¬ 
ning Jespers oplevelse har haft for 
hende personligt, svarer fru Andersen: 

»Betydningen for mig blev, at jeg 
blev klar over, der var mennesker, 
som troede på flyvende tallerkener, 
noget jeg aldrig havde nævnt til no¬ 
gen (incl. mine børn), og som har 
udviklet mig meget inden for hele det¬ 
te område ...« 

Kilder: 

1) UFO-NYT nr. 2, 1967. 

2) UFO-NYT nr. 4, 1967. 

3) SUFOIs rapportarkiv. 

4) Willy Wegner. »UFO-landinger i Dan¬ 
mark«, FUFOS, 1978. 

5) Åge Skjelborg. »På sporet af UFOnau- 
ten«. Berlingske Forlag, København, 
1979. 


INTERNATIONAL 

UFO-KONGRES 

—fortsat fra side 30 

Accepterer en organisation at blive 
medlem, er man også forpligtet til at 
betale et støttebeløb til det interna¬ 
tionale arbejde, og dette beløb varierer 
alt efter organisationens størrelse. 

Der blev valgt en ny formand for 



Paul Norman, Australiens repræsentant ved 
ICUR-mødet. 


ICUR, som blev Bertil Kuhlemann, 
mens J. Allen Hynek fortsat er æres- 


præsident. Desuden blev Bjarne Hå- 
kansson valgt til sekretær, Robert 
Digby blev valgt som kasserer, mens 
posten som næstformand foreløbig er 
ubesat. 

På mødet i England blev der ved¬ 
taget et arbejdsprogram for de kom¬ 
mende år. Dette program indeholder 
bl.a. arbejdsområder som standardise¬ 
ring af terminologi (de UFO-ord, som 
vi allesammen bruger, men som ingen 
har forklaret tilstrækkeligt præcist), 
dataopsamling og databehandling, 
rapportoptagelse og ekstern/intern 
kommunikation. Endelig omfatter ar¬ 
bejdsprogrammet også et forsøg på 
at udarbejde en standard UFOlogisk 
lærebog/tekstbog om UFO-fænome- 
nerne. 

Det er mit indtryk fra mødet, at 
ICUR bestemt er en levedygtig komité 
og at resultaterne herfra vil blive fulgt 
med interesse fra hele verden. SUFOI 
har allerede vedtaget at blive officielt 
medlem af komiteen. 


Hjem igen 

Det var et par trætte danske repræsen¬ 
tanter, Lars K. Lassen og underteg¬ 
nede, der vendte hjem fra 4 dage med 
UFOlogiske aktiviteter i England. Med 
os hjem havde vi mange spændende 
indtryk og informationer — som jeg i 
denne artikel har forsøgt at give et ind¬ 
tryk af og et par kommentarer med 
på vejen. 


UFO-NYT i 1984 

- med over 20% mere stof! 

Som den opmærksomme læser sikkert har bemærket, er vi fra og med dette 
nummer gået over til at bruge en lidt smallere skrift - der dog efter eksperternes 
erfaringer er mindst lige så let at læse som den gamle brede. Dette betyder, at 
vi nu kan opfylde et læserønske om mere stof. Ja, der er faktisk blevet plads 
til mellem 20 og 25 procent mere på den samme plads; så der bliver masser 
at læse i UFO-NYT 1984! 

Har De fornyet abonnementet? 

- så De ikke går glip af de mange spændende UFO-nyheder fra ind- og udland? 
Hvis det fortrykte SUFOI-girokort er bortkommet, kan De sagtens benytte et af 
postvæsenets almindelige, blot De anfører (på kupon til modtageren), hvad 
betalingen dækker. Abonnementsprisen for 1984 er kr. 120,- — fællesabonne¬ 
ment på UFO-NYT 1982 + Det Ukendte, 6. årg., i alt kr. 215,- (rabat kr. 26,-). 

SUFOIs gironummer er: 9 11 77 25, og adressen: SUFOI, Postbox 6, 2820 Gentofte. 

UFO FORSKNING 



Et forum for ufo forskning i Danmark og udland 


SUFOI starter nu udgivelsen af en række nye 
informationshefter. Vi kalder dem UFO FORSK¬ 
NING, og det er lige præcis det emne, de om¬ 
handler. 

I UFO FORSKNING vil der blive offentliggjort 
seriøse artikler på et højt fagligt niveau om 
UFO forskningen i Danmark og i udlandet. Vi 
kalder ikke tidsskriftet for »et videnskabeligt 
tidsskrift«. Men det er ingen hemmelighed, at 
vi forsøger at tilnærme bladet et videnskabeligt 
niveau. Alle artikler vil, inden de bliver offentlig¬ 
gjort, blive bedømt af kompetente UFO-forskere. 

Indholdet vil være både danske artikler og over¬ 
satte, udenlandske artikler om emner som teo¬ 
retisk UFO-forskning, UFO-teorier, forsknings¬ 
projekter og resultater af eksperimentel UFO- 
forskning. Endvidere vil der være status-rappor¬ 
ter fra danske forsknings-projekter og referater 
fra forskermøder, faglige ufologiske møder m.v. 

Fælles for alle artiklerne er, at de ikke ellers 
ville blive offentliggjort. Fordi de er på et så 
fagligt og detaljeret niveau, at de kun formodes 
at have interesse for den kreds af personer, der 
ønsker at følge ufo-forskningen på nært hold. 

Det første nummer af UFO FORSKNING er ud¬ 
kommet, og det indeholder følgende artikler: 

— Forslag filen ramme for udformning af 
definitioner for termerne » ufo-rapport « og 
»ufo«. Ved Lars K. Lassen. 

— Mod en ufologisk begrebsopfattelse. 

Ved Per Andersen. 

— Sammenlignende analyse af danske ufo- 
og ifo-rapporter. Ved Lars K. Lassen. 

Vi garanterer ikke for populariteten af stoffet i 
UFO FORSKNING. Men vi giver til gengæld ga¬ 
ranti for sagligheden. Hvis du ønsker at følge 
UFO-forskningen på nært hold, så er UFO 
FORSKNING helt sikkert noget for dig. 

UFO FORSKNING er redigeret af Lars K. Lassen 
(ansv.), Jørgen Nielsen og Per Andersen. Det 
udkommer uregelmæssigt, men med et forven¬ 


tet antal af 3 pr. år. Som følge heraf kan der 
ikke tegnes et egentligt abonnement, men hvis 
du bestiller UFO FORSKNING, nummer 1, vil 
du fremover få tilsendt de nye numre sammen 
med et girokort. Prisen vil variere lidt fra num¬ 
mer til nummer, afhængigt af sideantallet. 

UFO FORSKNING, nummer 1, er på 58 sider. 
Dette nummer af bladet koster kr. 28,50 incl. 
forsendelse. 

Bladet bestilles ved at indbetale beløbet, kr. 28,50, 
til giro 9 11 77 25, SUFOI, Postbox 6, 2820 Gentofte. 
Skriv venligst »UFO FORSKNING« på modtagerdelen. 
Samtidig sikrer du dig fremover at modtage nyud- 
komne numre af UFO FORSKNING. 

Der må påregnes en leveringstid på ca. 3 uger. 














